വര്‍ക്കേഴ്സ് ഫോറം: മംഗലാപുരം ഒരു മുഖവുര\n'അവിടെ ഭയമാണ് ഭരിക്കുന്നത്' എന്ന് ബെര്‍തോള്‍ഡ് ബ്രെഹ്ത് പറഞ്ഞത് നാസി ജര്‍മനിയെക്കുറിച്ചായിരുന്നു. ഇന്ന് മംഗലാപുരത്തിനും ബ്രെഹ്തിന്റെ വാക്കുകള് ബാധകമായിരിക്കുന്നു. മംഗലാപുരം ഇന്ത്യയിലെ അധോലോകത്തിന്റെ കുപ്രസിദ്ധതാവളങ്ങളിലൊന്നാണ് എന്ന് നമുക്ക് നേരത്തേയറിയാം. അധോലോക രാജാക്കന്മാരുടെ കൈയൂക്കും കാട്ടുനീതിയും മംഗലാപുരത്ത് മുമ്പു തന്നെ ഭയം വിതച്ചിട്ടുണ്ട്. മംഗലാപുരം ഭരിച്ചുവന്ന സാമ്പത്തിക അധോലോകത്തിനൊപ്പം പുതിയൊരു സാംസ്കാരിക അധോലോകത്തിന്റെ വിഷവൃക്ഷങ്ങള് കൂടി മംഗലാപുരത്തിന്റെ കാവി നിറമുള്ള മണ്ണില് വളര്‍ന്നുവന്നുതുടങ്ങിയിരിക്കുന്നു. അതിലൊന്നാണ് പ്രമോദ് മുത്തലിഖ് എന്ന ഹിന്ദുത്വ ഭ്രാന്തന് നയിക്കുന്ന ശ്രീരാം സേന. (തീര്‍ച്ചയായും മംഗലാപുരത്ത് വേരുറപ്പിച്ച സാമ്പത്തിക അധോലോകത്തെയും സാംസ്കാരിക അധോലോകത്തെയും ബന്ധിപ്പിക്കുന്ന ചില പൊതുകണ്ണികളുണ്ട്. അതിനെക്കുറിച്ചുള്ള അന്വേഷണം ഈ ലേഖനത്തിന്റെ വിഷയമല്ല).\nശ്രീരാംസേന എന്ന ഈ ക്രിമിനല് സംഘത്തിന്റെ സമീപകാലത്തെ ചില പ്രവര്‍ത്തനങ്ങള് ദേശീയതലത്തില് നടുക്കവും പ്രതിഷേധവും ഉണ്ടാക്കുകയുണ്ടായി. അതിലൊന്ന് ജനുവരി 26 ന് റിപ്പബ്ലിക് ദിനത്തില് മംഗലാപുരത്തെ പബ്ബുകളില് അതിക്രമിച്ചുകടന്ന് പെണ്‍കുട്ടികളെപ്പോലും ക്രൂരമായി ആക്രമിച്ച സംഭവമാണ്. ടെലിവിഷന് ചാനലുകളില് കണ്ട ദൃശ്യങ്ങള് ഭീതിയുളവാക്കുന്നതായിരുന്നു. ആ അപരിഷ്കൃത നടപടിയെ ന്യായീകരിച്ച ശ്രീരാമസേന തുടര്‍ന്ന് ഭീഷണി മുഴക്കിയത് ഫെബ്രുവരി പതിനാലിന് വാലന്റൈന് ദിനാഘോഷങ്ങള്‍ക്കെതിരായിട്ടായിരുന്നു. വാലന്റൈന് ദിനം പങ്കിടുന്ന കമിതാക്കളെ ഒളിക്യാമറ ഉപയോഗിച്ചു കണ്ടെത്തി തല്‍ക്ഷണം വിവാഹം കഴിപ്പിക്കുമെന്നാണ് പ്രഖ്യാപനം. ഇതിനായി താലിയും പൂജാരിയുമായി ശ്രീരാമസേനാംഗങ്ങള് ആ ദിവസം റോന്തുചുറ്റുമത്രെ. മൂന്നാമത്തേത് അക്ഷരാര്‍ഥത്തില് രാജ്യത്തെ മുഴുവന് നടുക്കിയ സംഭവമാണ്. മഞ്ചേശ്വരം എംഎല്‍എ സി എച്ച് കുഞ്ഞമ്പുവിന്റെ മകള് ശ്രുതി മംഗലാപുരത്തുള്ള കോളേജിലേക്ക് ബസ്സില് പോകുമ്പോള് സഹപാഠിയുടെ സഹോദരനായ മുസ്ലീം കുട്ടിയോട് സംസാരിച്ചതിന്റെ പേരില് രണ്ടുപേരെയും ബസ്സില് നിന്നിറക്കി അജ്ഞാതകേന്ദ്രത്തിലേക്ക് കൊണ്ടുപോയി ക്രൂരമായി മര്‍ദിക്കുകയായിരുന്നു.\nഈ മൂന്നു സംഭവങ്ങള് ചേര്‍ത്തുവായിച്ചാല് മംഗലാപുരത്ത് ഇന്ന് നിലനില്‍ക്കുന്ന ഭീതിതമായ അന്തരീക്ഷം തിരിച്ചറിയാനാകും. അന്യമതസ്ഥനായ സുഹൃത്തിനോട് മിണ്ടാന്‍പോലും ഭയപ്പെടേണ്ട സ്ഥിതി. അയല്‍ക്കാരനോ പരിചയക്കാരനോ ആയ മുസ്ലീമിനെ കണ്ടാല് അപരിചിതനെപ്പോലെ മുഖംതിരിച്ചു നടക്കണം. സ്കൂള് കുട്ടികള് പോലും അന്യോന്യം മിണ്ടിപ്പോയാല് ആക്രമിക്കപ്പെട്ടേക്കാം. ബസ്സിലോ പൊതുസ്ഥലത്തോ വിദ്യാലയത്തിലോ എവിടെവച്ചും നിങ്ങള് വേട്ടയാടപ്പെടാം. പ്രണയിക്കുന്നവര് സൂക്ഷിക്കുക. മംഗലാപുരത്തെ ‘കൊച്ചു ഹിന്ദുരാഷ്ട്രത്തില് പ്രണയം നിരോധിച്ചിരിക്കുന്നു! പ്രണയം കണ്ടുപിടിക്കാന് ബൈനോക്കുലറും ഒളിക്യാമറയുമായി ഒളിഞ്ഞുനോട്ടക്കാരായ കുറേ ഹിന്ദുത്വ ബോറന്മാര് ശ്രീരാമന്റെ പേരില് ഇറങ്ങിത്തിരിച്ചിട്ടുണ്ട്.\nധാര്‍മികതയുടെയും സദാചാരത്തിന്റെയും സംസ്കാരത്തിന്റെയും സ്വയം പ്രഖ്യാപിത കാവലാളുകളായി ചമയുന്നത് ലോകത്തിലെല്ലായിടത്തും എല്ലാ കാലത്തുമുള്ള മതതീവ്രവാദികളുടെയും ഫാസിസ്റ്റുകളുടെയും പൊതുവായ രീതി ശാസ്ത്രമാണ്. സദാചാരത്തിന്റെയും ധാര്‍മ്മികതയുടെയും പേരില് ജനാധിപത്യം, മതനിരപേക്ഷത, മനുഷ്യാവകാശങ്ങള്, വ്യക്തിസ്വാതന്ത്ര്യം എന്നീ സങ്കല്‍പങ്ങളേയും ആധുനികമൂല്യങ്ങളേയുമാണ് ഇവര് നിരന്തരം കടന്നാക്രമിച്ചുകൊണ്ടിരിക്കുന്നത്. ഈ ആക്രമങ്ങളില് ഏറ്റവും പ്രകടവും ശ്രദ്ധേയവും ആവര്‍ത്തിക്കപ്പെട്ടുകൊണ്ടേയിരിക്കുന്നതുമായ വസ്തുത മതതീവ്രവാദികളുടെ സ്ത്രീവിരുദ്ധതയാണ്.\nനഃ സ്ത്രീ സ്വാതന്ത്ര്യമര്‍ഹതി\nശ്രീരാമസേന ഉയര്‍ത്തിപ്പിടിക്കുന്ന പ്രത്യയശാസ്ത്രം ഹിന്ദുത്വത്തിന്റേതാണ്. അവരുടെ രാഷ്ട്രീയ ലക്ഷ്യമാകട്ടെ ഹിന്ദുരാഷ്ട്രവുമാണ്. ശ്രീരാമസേനയെപ്പോലുള്ള ഹിന്ദുത്വശക്തികളെല്ലാം അച്ചടക്കത്തോടെ അംഗീകരിക്കുന്ന ‘ഭാവി ഹിന്ദുരാഷ്ട്രത്തിന്റെ നിയമസംഹിതയാകട്ടെ മനുസ്മൃതിയുമാണ്. മനുസ്മൃതിയിലെ സ്ത്രീവിരുദ്ധതക്ക് വിശദീകരണങ്ങള് ആവശ്യമില്ല. കൌമാരത്തില് പിതാവും യൌവനത്തില് ‘ഭര്‍ത്താവും വാര്‍ധക്യത്തില് പുത്രനും സംരക്ഷിക്കേണ്ടവളായ സ്ത്രീ സ്വാതന്ത്ര്യമര്‍ഹിക്കുന്നില്ല എന്ന് അസന്ദിഗ്ധമായി പ്രഖ്യാപിച്ചിട്ടുള്ള ഹിന്ദുത്വത്തിന്റെ ഭരണഘടനയാണത്. ആ ‘ഭരണഘടനയോടു കൂറു പുലര്‍ത്തുന്ന ശ്രീരാമസൈനികര് വിലക്കുകള് ലംഘിക്കുന്ന’ സ്ത്രീകളെ എങ്ങനെയാണ് നേരിടുക? ആ നേരിടലിന്റെ രീതിയാണ് മംഗലാപുരത്തുനിന്നപ്പോള് തല്‍സമയം കാണുന്നത്. പബ്ബ് ആക്രമിച്ച മുത്തലീഖിന്റെ ഗുണ്ടാസംഘം പെണ്‍കുട്ടികളെ മുടിക്കുത്തിനുപിടിച്ച് വലിച്ചിഴച്ചതും നിലത്തിട്ട് മതിവരുവോളം മര്‍ദിച്ചതും നാം കണ്ടു. പണ്ട് കൌരവസഭയിലിട്ട് ദ്രൌപതിയെ മുടിക്കുത്തിനുപിടിച്ച് വലിച്ചിഴക്കുകയും വസ്ത്രാക്ഷേപം ചെയ്ത് അപമാനിക്കുകയും ചെയ്ത ദുശ്ശാസനനെ ഓര്‍മിപ്പിക്കുന്നു മുത്തലീഖിന്റെ കശ്മലന്മാര്.\nസ്ത്രീകള്‍ക്ക് പ്രത്യേക വസ്ത്രധാരണച്ചട്ടം അടിച്ചേല്പിക്കാനുള്ള ശ്രമങ്ങള് പരിവാര്-ഹിന്ദുത്വ സംഘടനകളായ എബിവിപിയും ശിവസേനയുമെല്ലാം പലപ്പോഴും നടത്തിയിട്ടുണ്ട്. എബിവിപി പ്രഖ്യാപിച്ച വസ്ത്രധാരണച്ചട്ടം പാലിക്കാത്തതിന്റെ പേരില് ചില ഉത്തരേന്ത്യന് സര്‍വകലാശാലകളില് പെണ്‍കുട്ടികളുടേയും അധ്യാപികമാരുടേയും തലയില് കരിഓയില് ഒഴിച്ച സംഭവം കുറച്ചു വര്‍ഷം മുമ്പ് ഉണ്ടായിരുന്നു. ഡല്‍ഹിയില് ബിജെപി സര്‍ക്കാര് അധികാരത്തിലിരുന്നപ്പോഴാകട്ടെ സ്കൂള് വിദ്യാര്‍ഥിനികള് മുട്ടു മറയ്ക്കാത്ത വസ്ത്രം ധരിക്കാന് പാടില്ല എന്ന ഉത്തരവിറക്കിയത് വിവാദമായിരുന്നു. സ്ത്രീകള് ഭാരതീയ വേഷം’ മാത്രമേ ധരിക്കാവൂ എന്ന സംഘപരിവാര് നിലപാട് നടപ്പിലാക്കാനായിരുന്നു ശ്രമം. എന്നാല് ഏതാണ് ഇന്ത്യയില് സ്ത്രീകള്‍ക്കാകെ ബാധകമായ ഒരു പൊതു ഭാരതീയ വേഷം എന്ന ചോദ്യം ഉയര്‍ന്നുവരുന്നു. ഇന്ത്യയെപ്പോലെ ആഴമേറിയ വൈവിധ്യങ്ങളും സാംസ്കാരിക വൈജാത്യങ്ങളുമുള്ള ഒരു രാജ്യത്ത് സ്ത്രീകള്‍ക്ക് പൊതുവേഷം അടിച്ചേല്പിക്കുന്നത് സ്ത്രീവിരുദ്ധതയോടൊപ്പം സാംസ്കാരിക ബഹുസ്വരതയെ നിഷേധിക്കലും കൂടിയാണ്. ബിജെപി നേതൃത്വം നല്‍കുന്ന സര്‍ക്കാര് കേന്ദ്രത്തില് അധികാരത്തിലിരുന്നപ്പോള് തയ്യാറാക്കിയ സ്കൂള് പാഠ്യപദ്ധതി അതിലെ വര്‍ഗീയ ഉള്ളടക്കത്തോടൊപ്പം സ്ത്രീ വിരുദ്ധതയുടെ കൂടി പേരിലാണ് ഏറെ പ്രതിഷേധം ഉയര്‍ത്തിയത്. പെണ്‍കുട്ടികള്‍ക്ക് ഗൃഹഭരണം പഠിപ്പിക്കണമെന്നായിരുന്നു ആ പാഠ്യപദ്ധതി അനുശാസിച്ചത്. അന്യജാതിയിലോ മതത്തിലോപെട്ട പരുഷന്മാരെ പ്രണയിച്ച് വിവാഹം കഴിക്കുന്ന സ്ത്രീകളെ കുടുംബത്തിന്റെ മാനം സംരക്ഷിക്കാന് കൊല്ലുന്ന ആദരഹത്യകള് (honour killing) ഹിന്ദുത്വശക്തികള്‍ക്ക് സ്വാധീനമുള്ള പ്രദേശങ്ങളില് പതിവാണ് എന്നും ഓര്‍ക്കുക. ഹിന്ദുത്വശക്തികള്‍ക്ക് വേരോട്ടമുള്ള മേഖലകളിലാണ് പെണ്‍ഭ്രൂണഹത്യയും കൂടുതലുള്ളത് എന്ന വസ്തുത ഹിന്ദുത്വത്തില് അന്തര്‍ലീനമായ സ്ത്രീവിരുദ്ധതയുടെ പശ്ചാത്തലത്തിലാണ് മനസ്സിലാക്കേണ്ടത്. സ്ത്രീയെ ബാധ്യതയും അടിമയും സ്വകാര്യസ്വത്തും സ്വാതന്ത്ര്യമര്‍ഹിക്കാത്തവളുമായി കണക്കാക്കുന്ന ഹിന്ദുത്വവീക്ഷണത്തിന്റെ ഫാസിസ്റ്റ് പ്രയോഗ പദ്ധതിയാണ് മംഗലാപുരത്ത് കണ്ടത്.\nഈ സ്ത്രീവിരുദ്ധതയാകട്ടെ ഹിന്ദുത്വശക്തികളുടെ മാത്രം മുഖമുദ്രയല്ല. ഇസ്ലാമിക വര്‍ഗീയശക്തികളുള്‍പ്പെടെയുള്ള എല്ലാ വര്‍ഗീയ-മത തീവ്രവാദശക്തികളും ഒരുപോലെ പങ്കുവെക്കുകയും അവലംബിക്കുകയും ചെയ്യുന്ന പ്രതിലോമ നിലപാടാണ്. അഫ്ഗാനിസ്ഥാനിലെ താലിബാനും കാശ്മീരിലെ ലഷ്കര്-ഇ-തയ്ബയും കേരളത്തിലെ എന്‍ഡിഎഫും വരെയുള്ളവര് ഒരുപോലെ കടുത്ത സ്ത്രീവിരുദ്ധതയുടെ വക്താക്കളാണ്. മറ്റു പലതുമെന്നപോലെ ഹിന്ദുത്വ-ഇസ്ലാമിക തീവ്രവാദശക്തികള് യോജിപ്പിലെത്തുന്ന ഒരു മേഖല സ്ത്രീവിരുദ്ധതയുടേതാണ് എന്നര്‍ഥം. അഫ്ഗാനിസ്ഥാനില് താലിബാന് മേധാവിത്വം നേടിയശേഷം വിവരണാതീതമായ ദുരിതം ഏറ്റുവാങ്ങിയത് സ്ത്രീകളാണ്. അവര് മധ്യകാല കാടത്തത്തിന്റെ ഇരകളായിത്തീര്‍ന്നു. പെണ്‍കുട്ടികളുടെ വിദ്യാഭ്യാസം നിരോധിച്ചു. അടുത്ത ബന്ധുവായ പുരുഷനോടൊപ്പം മാത്രമേ സ്ത്രീകള് പുറത്തിറങ്ങാവൂ എന്നാണ് താലിബാന്റെ ഉഗ്രശാസനം. ലംഘിച്ചാല് വില നല്‍കേണ്ടിവരിക സ്വന്തം ജീവന് തന്നെ. പെണ്‍കുട്ടികള് ബന്ധുക്കളോടൊപ്പമേ പുറത്തിറങ്ങാവൂ എന്നാണ് ശ്രീരാമസേനയുടെയും നിലപാട്. എന്തൊരു സമാനത! മനുസ്മൃതിയുടെ കല്പനകള് പാലിക്കുന്നതില് താലിബാനും ശ്രീരാമസേനയും തമ്മില് എന്തൊരു യോജിപ്പ്! കാശ്മീരിലെ തീവ്രവാദികളാവട്ടെ പെണ്‍കുട്ടികള്‍ക്ക് വസ്ത്രധാരണച്ചിട്ടയും ബുര്‍ഖയും നിര്‍ബന്ധിതമാക്കുകയും അതു നടപ്പില് വരുത്താന് അന്ത്യശാസനം നല്‍കുകയും ചെയ്തു. അന്ത്യശാസനം സമയം കഴിഞ്ഞും ബുര്‍ഖ ധരിക്കാത്തതിന്റെ പേരില് കോളേജ് വിദ്യാര്‍ഥിനികളെ വെടിവെച്ചുകൊന്ന സംഭവങ്ങളും നിരവധി. കാശ്മീരില് വീടുകള് കൈയേറി രക്ഷിതാക്കളെ ഭീഷണിപ്പെടുത്തി പെണ്‍കുട്ടികളെ തീവ്രവാദികള് നിര്‍ബന്ധിച്ച് വിവാഹം ചെയ്യുന്നതും കടത്തിക്കൊണ്ടുപോകുന്നതും പതിവു സംഭവങ്ങള്.\nപാകിസ്ഥാനിലെ സ്വാത്ത് താഴ്വര പിടിച്ചടക്കിയ താലിബാന് അനുകൂല ഇസ്ലാമിക തീവ്രവാദികള് ആദ്യം ലക്ഷ്യം വച്ചത് സ്ത്രീ സ്വാതന്ത്ര്യത്തെയാണ്. കഴിഞ്ഞ ജനുവരി 15 താലിബാന് പുറപ്പെടുവിച്ച കല്പന സ്വാത്തിലെ ഗേള്‍സ് സ്കൂളുകളെല്ലാം അടച്ചുപൂട്ടണമെന്നാണ്. എണ്‍പതിനായിരം പെണ്‍കുട്ടികളുടെ വിദ്യാഭ്യാസമാണിങ്ങനെ മുടങ്ങിയത്. നിശ്ചിത തിയ്യതിക്കകം പൂട്ടാത്തതിനാല് 183 സ്കൂളുകളാണ് സ്വാത്തില് തകര്‍ത്തുകളഞ്ഞത്. (The Hindu, 21-01-09).\nതാലിബാന്റെ കേരള പതിപ്പായ എന്‍ഡിഎഫ് ഇവിടെ ചെയ്യുന്നതും വ്യത്യസ്തമല്ല. മതനിരപേക്ഷ-ജനാധിപത്യ ശക്തികള്‍ക്ക് ആഴത്തില് വേരോട്ടമുള്ളതുകൊണ്ട് എന്‍ഡിഎഫ് ആഗ്രഹിക്കുന്നതെല്ലാം ചെയ്യാന് കഴിയുന്നില്ലെന്ന് മാത്രം. മുത്തലീഖിന്റെ ശ്രീരാമസേനയെപ്പോലെ പ്രണയം നിരോധിക്കുന്നവരാണ് എന്‍ഡിഎഫും എന്‍ഡിഎഫിന്റെ ശിക്ഷാ നിയമപ്രകാരം പ്രണയത്തിനുള്ള പരമാവധി ശിക്ഷ വധശിക്ഷ തന്നെ. കാസര്‍കോട്ട് മുസ്ലീം പെണ്‍കുട്ടിയെ പ്രണിയിച്ച് വിവാഹം ചെയ്ത കുറ്റത്തിനാണ് യൂത്ത് കോണ്‍ഗ്രസ് നേതാവ് ബാലകൃഷ്ണനെ അവര് വെട്ടിക്കൊന്നത്. സ്വസമുദായത്തിലെ ചെറുപ്പക്കാരനെ പ്രണയിച്ച് വിവാഹം കഴിച്ചതിന്റെ പേരില് മഞ്ചേരിയിലെ തസ്നിബാനുവെന്ന പെണ്‍കുട്ടിയെ എന്‍ഡിഎഫുകാര് വേട്ടയാടിയത് കേരളം മറന്നിരിക്കാനിടയില്ല. മുസ്ലീം പെണ്‍കുട്ടികളുമായി സംസാരിക്കുന്ന ആണ്‍കുട്ടികളെ കണ്ടെത്താനും അവര്‍ക്ക് കൈയോടെതന്നെ ശിക്ഷ നല്‍കാനുമായി തങ്ങളുടെ സ്വാധീന കേന്ദ്രങ്ങളില് സദാചാരപ്പോലീസിനെ നിയോഗിക്കുന്ന രീതി എന്‍ഡിഎഫിനും അന്യമല്ല. അത്തരം നിരവധി സംഭവങ്ങള് റിപ്പോര്‍ട്ടു ചെയ്യപ്പെട്ടിട്ടുണ്ട്. പ്രണയവേട്ടയിലും ഒളിഞ്ഞുനോട്ടത്തിലും എന്‍ഡിഎഫ് ശ്രീരാമസേനക്കു പിന്നിലായി എന്ന ‘ദുഷ്പേര്’ ഉണ്ടാകില്ലെന്നുറപ്പ്. മലപ്പുറത്ത് രാത്രിയില് പൊതുവഴിയില് കണ്ടതിന്റെ പേരില് സന്മാര്‍ഗലംഘനം ആരോപിച്ച് മൂന്ന് സ്ത്രീകളെ മൊട്ടയടിച്ചതടക്കമുള്ള സദാചാരപ്പോലീസിന്റെ കൃത്യനിര്‍വഹണം ‘സ്തുത്യര്‍ഹമായിത്തന്നെ അവര് പാലിച്ചു പോന്നിട്ടുണ്ട്.\nസാംസ്കാരിക അപചയത്തിനെതിരായ യുദ്ധപ്രഖ്യാപനവും എല്ലാ മതതീവ്രവാദികളുടെയും ഫാസിസ്റ്റുകളുടെയും സ്ഥിരം തന്ത്രമാണ്. സംസ്കാരം അവര്‍ക്ക് സ്വന്തം സങ്കുചിത രാഷ്ട്രീയ ലക്ഷ്യങ്ങള്‍ക്കുള്ള ഒരു മറ മാത്രം. സാംസ്കാരിക ജീര്‍ണത വളര്‍ത്തുന്ന സാമ്പത്തിക-സാമൂഹ്യ സാഹചര്യങ്ങളെ എതിര്‍ക്കാതിരിക്കുകയും ചില അപചയങ്ങളെ മാത്രം അടര്‍ത്തിയെടുത്ത് അതിനെതിരായി യുദ്ധം നടത്തുകയും ചെയ്യുന്നത് നിഴല്‍യുദ്ധം മാത്രമാണ്. സാംസ്കാരിക ജീര്‍ണതക്കെതിരെ എന്നപേരില് തികച്ചും പ്രതിലോമകരവും ജനവിരുദ്ധവുമായ സമീപനങ്ങളില് നിന്നുകൊണ്ട് ജനാധിപത്യ ജീവിതത്തിനുനേരെ കടന്നാക്രമണം നടത്തുകയാണിവര് ചെയ്യുന്നത്. ജീര്‍ണതക്കിടയാക്കുന്ന സാഹചര്യങ്ങള്‍ക്കെതിരായ എതിര്‍പ്പിനെ വഴിതിരിച്ചുവിടുന്നതിലൂടെ സാംസ്കാരികവും സാമൂഹികവുമായ ജീര്‍ണതകളെ ഫലത്തില് കൂടുതല് അഗാധമാക്കുകയും ചെയ്യുന്നു. പബ്ബ് സംസ്കാരവും വാലന്റൈന് ദിനാഘോഷങ്ങളുടെ പേരിലുള്ള പ്രണയ വൈകൃതങ്ങളും സ്ത്രീ-പുരുഷ ബന്ധങ്ങളുടെ കച്ചവടവല്‍ക്കരണവും എതിര്‍ക്കപ്പെടേണ്ടതുണ്ട്. എന്നാല് ആ എതിര്‍പ്പുകള് ജനാധിപത്യപരമായ രീതികളും ആശയപ്രചരണത്തിന്റെ മാര്‍ഗവും അവലംബിക്കുന്നതും കൃത്യമായ രാഷ്ട്രീയ ഉള്ളടക്കമുള്ളതുമാവണം. ആഗോളവല്‍ക്കരണത്തിന്റെ രാഷ്ട്രീയത്തേയും സാംസ്കാരിക പ്രത്യാഘാതങ്ങളേയും സമഗ്രതയില് കണക്കിലെടുക്കാത്ത, ആള്‍ക്കൂട്ടത്തിന്റെ അരാജകത്വവും ഗുണ്ടാവിളയാട്ടങ്ങളും സാംസ്കാരിക പ്രതിരോധമല്ല കൂടുതല് വഷളായ സംസ്കാരശൂന്യതയാണ്.\nഎംഎഫ് ഹുസൈന് മുതല് ഗുലാം അലിയും മമ്മൂട്ടിയും വരെയുള്ള കലാകാരന്മാരെ വേട്ടയാടുകയും ബറോഡ യൂണിവേഴ്സിറ്റിയിലെ ചിത്ര പ്രദര്‍ശനത്തിന് തീ കൊടുക്കുകയും വാട്ടര്, ഫയര് തുടങ്ങി തങ്ങള്‍ക്കഭിമതമല്ലാത്ത സിനിമകള്‍ക്കുനേരെ ആക്രമണം അഴിച്ചുവിടുകയും നവവത്സരാഘോഷങ്ങളും ക്രിസ്മസ് ആഘോഷങ്ങളും വൈദേശികമെന്നാരോപിച്ച് കൈയേറുകയും ചെയ്തിട്ടുള്ള സംഘപരിവാറിന്റെ ഫാസിസ്റ്റ് സംസ്കാരശൂന്യതയുടെ മറ്റൊരു മുഖമാണ് മംഗലാപുരത്തു കണ്ടത്.\nറേഡിയോയും ടിവിയും സിനിമയും സംഗീതവും നിരോധിച്ച അഫ്ഗാനിസ്ഥാനെ ഭീകരമായൊരു നരകമാക്കിത്തീര്‍ത്ത താലിബാനും സല്‍മാന് റുഷ്ദിയും തസ്ലീമയും അസ്‌ഗര് അലി എന്‍ചിനീയറും കലാമണ്ഡലം ഹൈദരാലിയും സദനം റഷീദും ഉള്‍പ്പെടെ വലുതും ചെറുതുമായ എഴുത്തുകാരെയും കലാകാരന്മാരേയും വേട്ടയാടിയ ഇസ്ലാമിക തീവ്രവാദികളുടെ സംസ്കാരശൂന്യതയും സംഘപരിവാറിന് ഒട്ടും പിന്നിലല്ല. മതമില്ലാത്ത ജീവന്റെ പേരില് കേരളത്തിലെ ഏഴാം ക്ലാസ് പാഠപുസ്തകം ചുട്ടുചാമ്പലാക്കപ്പെടേണ്ടതാണ് എന്ന് വിധിച്ചതില് ഹിന്ദുത്വ-ഇസ്ലാമിക വര്‍ഗീയ ശക്തികള് ഒരേ തൂവല് പക്ഷികളായിരുന്നുവെന്നതും വിസ്മരിച്ചുകൂട. പുസ്തകം കത്തിച്ചതും സദാചാരവും സംസ്കാരവും സംരക്ഷിക്കുന്നതിന്റെ ‘ഭാഗമാണെന്നായിരുന്നല്ലോ ഇരുകൂട്ടരുടേയും ന്യായം. പോളണ്ട് കൈടക്കിയ നാസികള് ആദ്യം ചെയ്തത് വിശ്വക്ലാസിക്കുകള്‍ക്ക് തീയിടുകയായിരുന്നുവെന്നതില് നിന്ന് ഫാസിസ്റ്റുകള്‍ക്ക് സംസ്കാരത്തോടുള്ള സമീപനം വ്യക്തമാകും.\nശ്രീരാമസേനയുമായി ബന്ധമില്ലെന്ന് അവകാശപ്പെടുന്ന സംഘപരിവാറും ബിജെപിയും ഓരോ ആക്രമണങ്ങളെതുടര്‍ന്നും അവരെ രക്ഷിക്കാനുള്ള ന്യായങ്ങള് നിരത്തുകയാണ്. കര്‍ണാടകയിലെ ബിജെപി സര്‍ക്കാരാകട്ടെ ശക്തമായ എന്തെങ്കിലും നടപടി അവര്‍ക്കെതിരെ സ്വീകരിക്കുന്നുമില്ല.\nശ്രീരാമസേനയെ രക്ഷിക്കാനുള്ള സംഘപരിവാറിന്റെ വ്യഗ്രത മറനീക്കി പുറത്തുവന്നത് സി എച്ച് കുഞ്ഞമ്പുവിന്റെ മകളുടെ പ്രശ്നത്തിലാണ്. കുഞ്ഞമ്പുവിന്റെ മകളെ ആക്രമിച്ചവര് ഡിവൈഎഫ്ഐ പ്രവര്‍ത്തകരാണ് എന്നാണ് സംഘടിതമായി സംഘപരിവാര് പ്രചരിപ്പിച്ചത്. അവിടംകൊണ്ടും നിര്‍ത്താതെ കുഞ്ഞമ്പു തന്നെയാണ് മകളെ ഉപയോഗിച്ച് രാഷ്ട്രീയ നേട്ടമുണ്ടാക്കുവാന് ഈ സംഭവം ആസൂത്രണം ചെയ്തത് എന്നുവരെ ഇക്കൂട്ടര് പറഞ്ഞുകളഞ്ഞു! ജര്‍മന് പാര്‍ലമെന്റായ റീച്ച് സ്റ്റാഗിന് തീകൊടുത്ത നാസികള് കമ്യൂണിസ്റുകാരാണ് അതു ചെയ്തത് എന്ന് പ്രചരിപ്പിച്ചതിനോടല്ലാതെ എന്തിനോടാണീ നുണയെ താരതമ്യം ചെയ്യുക. ഡിവൈഎഫ്ഐ നേതാക്കളായ ‘ഭാസ്കര കുമ്പളയും ഈയിടെ റഫീക്കും കൊലചെയ്യപ്പെട്ടപ്പോഴും ആര്‍എസ്എസ് ഇങ്ങനെതന്നെയാണ് പറഞ്ഞത്. നാഗ്പൂരില് നടന്ന ബിജെപി ദേശീയ എക്സിക്യൂട്ടീവ് യോഗത്തില് രാജ്‌നാഥ് സിങ് അവകാശപ്പെട്ടത് തങ്ങള് മാത്രമാണ് ഗാന്ധിശിഷ്യര് എന്നാണല്ലോ. ഗാന്ധിശിഷ്യരെന്ന് അവകാശപ്പെടാന് മടിക്കാത്ത ഗാന്ധിഘാതകര്‍ക്ക് എന്താണ് പറഞ്ഞുകൂടാത്തത്? എന്താണ് ചെയ്തുകൂടാത്തത്? ഫാസിസ്റ്റ് ഇരട്ടത്താപ്പിന്റെയും അവസരവാദത്തിന്റേയും നികൃഷ്ടമായ ഉദാഹരണമാണിത്.\nമംഗലാപുരം സംഭവങ്ങളുടെ രാഷ്ട്രീയം എന്താണ്? കര്‍ണാടകയില്, ദക്ഷിണേന്ത്യയിലാദ്യമായി ബിജെപിയുടെ വിഷത്താമര വിരിഞ്ഞതിന്റെ പശ്ചാത്തലത്തിലാണ് അന്വേഷിക്കേണ്ടത്. ഇന്ത്യയില് മറ്റു പലയിടത്തുമെന്നപോലെ കര്‍ണാടകയിലും ബിജെപിയുടെ അധികാരാരോഹണം ഹിന്ദുത്വ തീവ്രവാദത്തെയും വര്‍ഗീയ ധ്രുവീകരണത്തെയും ശക്തിപ്പെടുത്തിയിരിക്കുന്നു. ശ്രീരാമസേനപോലുള്ള ഹിന്ദുത്വ മാഫിയാ സംഘങ്ങളുടെ ഉത്ഭവവും പ്രവര്‍ത്തനങ്ങളും ഈ രാഷ്ട്രീയവുമായി പ്രത്യക്ഷമായി ബന്ധപ്പെട്ടിരിക്കുന്നു. ശ്രീരാമസേന സംഘപരിവാറില് അംഗമായാലും ഇല്ലെങ്കിലും ഇരുവരും പങ്കുവെക്കുന്നത് ഒരേ പ്രത്യയശാസ്ത്രവും രാഷ്ട്രീയവുമാണ്. അതാകട്ടെ തീവ്രഹിന്ദുത്വത്തിന്റേതുമാണ്.\nഇത്തരം ശക്തികളെ ഇളക്കിവിടുന്നതിനു പിന്നില് ആസന്നമായ തെരഞ്ഞെടുപ്പു മുന്നില്‍കണ്ട് തീവ്ര ഹിന്ദുത്വ നിലപാടിലേക്കുള്ള ബിജെപിയുടെ ചുവടുമാറ്റവുമുണ്ട്. നാഗ്പൂരില് അദ്വാനിയുടെ പ്രസംഗത്തില് നിറഞ്ഞുനിന്നത് ‘ജയ് ശ്രീരാം’ മുദ്രാവാക്യമായിരുന്നുവെന്നത് ശ്രദ്ധേയമാണ്. രാമനെ തങ്ങള് മറന്നിട്ടില്ലെന്നുള്ള അദ്വാനിയുടെ പ്രഖ്യാപനം തെരഞ്ഞടുപ്പിന്റെ പശ്ചാത്തലത്തില് അക്രമാസക്ത ഹിന്ദുത്വത്തിലേക്കുള്ള മടങ്ങിപ്പോക്കിന്റെ സൂചനയുമാണ്. ഈ മടങ്ങിപ്പോക്ക് സമീപകാലത്ത് ബിജെപിക്കുണ്ടായ തിരച്ചടികളുടെ നിരാശയും ആഗോള സാമ്പത്തിക പ്രതിസന്ധിയടക്കമുള്ള സങ്കീര്‍ണ സമസ്യകളെ അഭിസംബോധന ചെയ്യാനുള്ള കഴിവില്ലായ്മയും ജനങ്ങള്‍ക്കു മുന്നില് അവതരിപ്പിക്കാനുള്ള കാര്യക്ഷമമായ ഒരു പരിപാടിയുടെ ശൂന്യതയും നിമിത്തം അനിവാര്യവുമാണ്.\nബിജെപി തീവ്ര ഹിന്ദുത്വത്തിലേക്ക് മടങ്ങുകയല്ലാതെ ഗത്യന്തരമില്ലെന്ന് നിശ്ചയിച്ചുറപ്പിച്ചുകഴിഞ്ഞതോടെ ഒരു കാര്യം സ്പഷ്ടമായിരിക്കുന്നു. വരാനിരിക്കുന്നത് ന്യൂനപക്ഷങ്ങള്‍ക്കും ദളിതര്‍ക്കും സ്ത്രീകള്‍ക്കും എതിരായ പുതിയ കടന്നാക്രമണങ്ങളുടെ വേലിയേറ്റമായിരിക്കും. അരങ്ങേറാനിരിക്കുന്ന ആ ഫാസിസ്റ്റ് ആക്രമണങ്ങളുടെ മുഖവുര മാത്രമാണ് മംഗലാപുരം സംഭവങ്ങള്.\nഎം ബി രാജേഷ് കടപ്പാട്: ദേശാഭിമാനി\nPosted by വര്‍ക്കേഴ്സ് ഫോറം at 12:50 AM\nLabels: കേരളം, ഫാഷിസം, ഭീകരവാദം, മതം, രാഷ്ട്രീയം, സമൂഹം, സാസ്കാരികം\n'അവിടെ ഭയമാണ് ഭരിക്കുന്നത്' എന്ന് ബെര്‍തോള്‍ഡ് ബ്രെഹ്ത് പറഞ്ഞത് നാസി ജര്‍മനിയെക്കുറിച്ചായിരുന്നു. ഇന്ന് മംഗലാപുരത്തിനും ബ്രെഹ്തിന്റെ വാക്കുകള് ബാധകമായിരിക്കുന്നു. മംഗലാപുരം ഇന്ത്യയിലെ അധോലോകത്തിന്റെ കുപ്രസിദ്ധതാവളങ്ങളിലൊന്നാണ് എന്ന് നമുക്ക് നേരത്തേയറിയാം. അധോലോക രാജാക്കന്മാരുടെ കൈയൂക്കും കാട്ടുനീതിയും മംഗലാപുരത്ത് മുമ്പു തന്നെ ഭയം വിതച്ചിട്ടുണ്ട്. മംഗലാപുരം ഭരിച്ചുവന്ന സാമ്പത്തിക അധോലോകത്തിനൊപ്പം പുതിയൊരു സാംസ്കാരിക അധോലോകത്തിന്റെ വിഷവൃക്ഷങ്ങള് കൂടി മംഗലാപുരത്തിന്റെ കാവി നിറമുള്ള മണ്ണില് വളര്‍ന്നുവന്നുതുടങ്ങിയിരിക്കുന്നു. അതിലൊന്നാണ് പ്രമോദ് മുത്തലിഖ് എന്ന ഹിന്ദുത്വ ഭ്രാന്തന് നയിക്കുന്ന ശ്രീരാം സേന.\nഎലിയെപ്പേടിച്ച് ഞാന് ഇല്ലം ചുടേണ്ടി വരുമോ?\nമംഗലാപുരം (കുഞ്ഞമ്പുവിന്റെ മകളുടെ)പ്രശ്നം കഴിഞ്ഞ് പുറത്തുവന്ന പലരുടെയും വാദഗതികള് ഇതോടൊപ്പം പരിശോധിക്കേണ്ടതാണ്.\nചില പത്രങ്ങളും രാഷ്ട്രീയ നേതക്കളും (ആവശ്യപ്പെട്ടവരില് പലരും ബി.ജെ.പിക്കാരായിരുന്നില്ല)ആവശ്യപ്പെട്ടത് പെണ്‍കുട്ടിയും ആണ്‍കുട്ടിയും തമ്മിലുള്ള ബന്ധം പരിശോധിക്കണമെന്നായിരുന്നു. പോലീസ് അപ്രകാരം ഒരു അന്വേഷണം നടത്തുകയും ചെയ്തു.\nഏറ്റവും വലിയ ജനാധിപത്യ രാജ്യം തന്നെ!!!\nപാലക്കാടെ മംഗളം പത്രം ഓഫീസിനു നടന്ന രണ്ടാമത്തെ അക്രമം ( ഒന്നാമത്തേത് ഇവിടെ) ഇന്ത്യയിലെ ഇടതന്മാരുടെ സ്വഭാവ വൈകൃതം മുംബത്തെപ്പോലെ ഒരിക്കല് കൂടി വെളിച്ചത്തു കൊണ്ടുവന്നിരിക്കുന്നു. തങ്ങളുടെ ഭൂമി ഏറ്റെടുക്കലിനെതിരെ പ്രവര്‍ത്തിച്ച നിരാലംബയായ സാധുസ്ത്രീയെ ചുട്ട് തിന്ന് ഇല്ലാ പൌരുഷം കാണിച്ച വീരഇടതന്മാരുടെ നാടാണ് ഇത്. പാര്‍ട്ടിമാറിയതിനു പാലം വലിച്ചും, എതിരാളികളെ കിട്ടിയില്ലെങ്കില് പാമ്പുകളെപ്പോലും ചുട്ടുചാമ്പലാക്കും അവര്. മറ്റു കുട്ടികളുളെക്കള് തങ്ങളുടെ വോട്ടു ബാങ്ക് സമുദായത്തിലെ കുട്ടികള്‍ക്ക് അവകാശങ്ങളുണ്ടെന്ന് അവര് നിയമമുണ്ടാക്കും.\nഇന്ത്യയില് എവിടെയുണ്ടാകുന്ന ക്രിമിനല് സംഭവങ്ങളും വര്‍ഗ്ഗിയ മുതലെടുപ്പിനു വേണ്ടി അവര് ഉപയോഗിക്കും.\nഎന്നിട്ട് മംഗലാപുരം, ഒറീസ്സ എന്നൊക്കെപ്പറഞ്ഞു കൂതറ അവലോകനങ്ങല് എഴുതിക്കൂട്ടും..\nനൊന്തോ? ക്ഷമീര് കാണാപ്പുറത്തപ്പൂപ്പാ\nഇത്തരം ഒരു നാലഞ്ചു ലേഖനമെഴുതി കേരളത്തിൽ പ്രചരിപ്പിക്കാമെങ്കിൽ അടുത്ത തെരഞ്ഞെടുപ്പിൽ മാർക്സിസ്റ്റൂ പാർട്ടിയിലെ ഹിന്ദുക്കളുടെ എണ്ണം ഇനിയും കുറയുന്ന്തിന്റെ എഫെക്റ്റ് കാണാം. മാർക്സിസ്റ്റ് പാർട്ടിയിൽ ഹിന്ദുക്കളില്ല മാർക്സിസ്റ്റുകാരേയുള്ളൂ എന്ന പതിവുപ്രതികരണങ്ങൾക്കൊന്നും അതിനെ മൂടിവക്കാൻ കഴിയില്ല. എത്ര സങ്ഘടനാ നേതാക്കൾതന്നെയുണ്ട് പാർട്ടിയുടെ അതിരുവിട്ട ഹിന്ദുവിരോധംകൊണ്ട് പൊറുതികെട്ടവരായിട്ടെന്നൊ?\nരാജേഷേ, എഴുതുക;അതിധാരാളമായിട്ടെഴുതുക.ബീജേപ്പിക്കാരൻ ഇതു തന്നെയെടുത്തൂ പ്രചരിപ്പിക്കും- നോക്കു ഹിന്ദുവിരോധികൾ പറയുന്നതെന്തെന്ന് എന്നു. നൈസർഗികമായ ‘തെറി’ ഒന്നും കണ്ടില്ലല്ലോ ഇത്തവണ?\nചില വലെന്റിനെ ദിനക്കാഴ്ചകൾ ഫോട്ടോ എടുത്തുവച്ചതു അയച്ചുതരാം. അതിൽകാണുന്ന പെൺകുട്ടികൾ നിങ്ങളുടെ ആരുടെയെങ്കിലും സഹോദരിമാരാകാം. എങ്കിൽ ക്ഷമിക്കുക. അവരെ ഈ നിലക്കാക്കിയത്, രാജേഷിനെപ്പോലെ സ്ത്രീസ്വാതന്ത്ര്യമെന്നാൽ പബ് സംസ്കാരമാണെന്നു ധരിച്ചുവശായ ചിലരാകാം.അവരോട് ക്ഷമിക്കരുത്- ഒരിക്കലും.\nഇതുനടന്നത് കർണ്ണാടകത്തിലാണെന്നതുകൊണ്ടും അതിനെയെതിർത്ത സങ്ഘടനയുടെ പേരിൽ ഒരു ഹിiന്ദുദൈവത്തിന്റെ പേരുണ്ടെന്നതുകൊണ്ടും മാത്രം കമ്മ്യൂണിസ്റ്റുകാരൻ കൂട്ടുകൂടൂന്നതു ആരുടെകൂടെയാണെന്നു നോക്കൂ.പബ്ബുകാരന്റെ കൂടെ. നമ്മളിലാരുടെയോ പെങ്ങളെ പിഴപ്പിക്കുന്നവന്റെ കൂടെ.\nഎന്ത് പറയുന്നു, ദേശാഭിമാനികളേ?\nകേരളത്തില് പത്രമോഫീസുകള്‍ക്കും, പോലിസ് സ്റ്റേഷനുകള്‍ക്കും നേരെ സിപിയെം നടത്തുന്ന ആക്രമണം അധോലോക ഗുണ്ടാ ആക്രമണം എന്നൊക്കെ പറഞ്ഞാല് എങ്ങനെയാ? അതൊക്കെ ആവിഷ്കാര സ്വാതന്റ്ര്യത്തിനും, ജനാധിപത്യ് സംരക്ഷണത്തിനുമൊക്കെയല്ലേ.\n“കിണറ്റില് വീണ പെണ്‍കുട്ടിയെ ആര് എസ്സ് എസ്സ് ‘ഗുണ്ടകള്’ രക്ഷിച്ചു എന്ന് വാര്‍ത്ത എഴുതിയവര് പിന്നെ എങ്ങനെയാ എഴുതേണ്ടത് അല്ലേ...\nസഖാക്കള് പബ്ബിനോടൊപ്പം അറിഞ്ഞിരിക്കേണ്ട കുറെ കാര്യങ്ങള്\nരാജേഷിന്റെ ലേഖനം ശരിക്കും കൊണ്ട് തുടങ്ങിയല്ലൊ. പരിവാരം ഇളകിത്തുടങ്ങി. ഇനി പിടിച്ചാൽ കിട്ടില്ല. മൂട്ടീൽ തീ പിടിച്ചു. ചുമ്മാതല്ല രാമസേന പരിവാരത്തിന്റെ ഭാഗമല്ലെന്നു പറയുന്നതിന്റെ ഒപ്പം തന്നെ അവരെ സംരക്ഷിക്കാനുള്ള വ്യഗ്രത കാണിക്കുന്നതും.\nകാണാപ്പുറത്ത് ആരെങ്കിലുമുണ്ടൊ? മൂന്നാം കണ്ണുകൊണ്ടും നാലാംകണ്ണു കൊണ്ടും കാണാൻ.\nഇതൊന്നു കണ്ട് നോക്ക്.\nഎന്നാലും ഒരു പ്രായപൂര്‍ത്തിയായ പെണ്കുട്ടിയെ വച്ച് നാറിയ കളി കളിക്കണ്ടായിരുന്നു.\nകമ്മൂസുകാര് കുലത്തോഴില് കാണിച്ചെന്നെ ഉള്ളൂ.\nപിന്നെ രണ്ടാഴ്ച് മുന്പ് ടിവീയില് ഒരു റിപ്പോര്‍ട്ട് കണ്ടു,അച്ചുമാമാ ഭരിക്കുന്ന കേരളത്തിലെ തിരുവനന്തപുരം സ്ത്രീകള്‍ക്ക് ഒട്ടും സുരക്ഷിതമല്ല എന്ന്.ഇവിടെ രാമസേനയാണോ ലക്ഷ്മണസേനയാണോ സമാധാനം തകര്‍ക്കുന്നത്.\nപാവം ഒരനോണി കണാപ്പുറം, കാണപ്പുറം എന്നു വിളിച്ചു കൂവിക്കോണ്ടിരിക്കുന്നു...\nകാണാപ്പുറം നകുലന്റെ ബ്ലോഗ്ഗുകള് ഇടതന്മാരുടെ സമനില തെറ്റിക്കുന്നുണ്ടെന്നു തോന്നുന്നു.\n"ഇത്തരം ഒരു നാലഞ്ചു ലേഖനമെഴുതി.. പ്രചരിപ്പിക്കാമെങ്കിൽ ..തെരഞ്ഞെടുപ്പിൽ മാർക്സിസ്റ്റൂ പാർട്ടിയിലെ ഹിന്ദുക്കളുടെ എണ്ണം ഇനിയും കുറയുന്ന്തിന്റെ എഫെക്റ്റ് കാണാം.."\nഇങ്ങനെ 'പ്രചരണം' മൂത്തപ്പോ,പ്രത്യേകിച്ചും കണ്ണൂരില് കമ്മികള് മിക്കവാറും എല്ലാ നിയമസഭാ മണ്ഡലങ്ങളിലും,ഇപ്പൊ ജയിക്കുന്നത് 25000-35000 വോട്ടിനാ. വെരി ഗുഡ്.പരിവാരികള് അവിടെ ആക്ടീവ് ആയി ട്രൌസര് ഇട്ടു ഉലാത്തിയിരുന്നില്ലെന്കി(ചില പോക്കറ്റുകളില്),കമ്മികള് ഇങ്ങനെ പനപോലെ വളരില്ലായിരുന്നു.. കയ്യൂര്,കരിവെള്ളൂര് ഒക്കെ കമ്മികള് ഭൂരിപക്ഷവും വോട്ടും ഇപ്പോഴും കൂടുന്നില്ലാ.പത്തിരുപതു വര്ഷം മുമ്പുള്ള പോലെ നിന്നെടത്തു നില്‍ക്കയാണ്.പരിവാരികള് ആ ഭാഗത്തും ഒന്നുല്സാഹിച്ച്ചാ കമ്മികള്‍ക്ക് അവിടെയും കൊയ്ത്തായിരിക്കും.കൂത്ത്പറംബ്,തലശ്ശേരി, പയ്യന്നൂര് തളിപ്പരംപ് ഒക്കെ പോലെ..പ്ലീസ് പരിവാരീ ഒന്നുല്സാതിക്ക്..ഈ കൊണ്ഗ്രെസ്സ് മൈക്കുനന്മാര് തീരെ പോരാ.\nആരെങ്കിലും കാണാപ്പുറം നകുലന്റെ ബ്ലോഗ് ലിങ്ക് തരാമോ?\nപരിവാറികള് ശരിക്കും ഉത്സാഹിച്ച ഹിന്ദി പ്രദേശങ്ങളിലോന്നും കമ്മികളുടെ പോടിപോലുമില്ല ക്ണ്ടു പോടിക്കാന് എന്ന കാര്യം അണ്ണന് കാണുന്നില്ല അല്ലേ\n"പരിവാറികള് ശരിക്കും ഉത്സാഹിച്ച ഹിന്ദി പ്രദേശങ്ങളിലോന്നും കമ്മികളുടെ പോടിപോലുമില്ല ക്ണ്ടു പോടിക്കാന്.."\nഅത് പറഞ്ഞല്ലോ, അവിടെ കൊണ്ഗ്രെസ്സ് മൈക്കുനന്മാര് ആണെന്ന്. അത് പരിവാരിയുടെ ബി.ടീം അല്ലെ..\nമലപ്പുറത്ത് രാത്രിയില് പൊതുവഴിയില് കണ്ടതിന്റെ പേരില് സന്മാര്‍ഗലംഘനം ആരോപിച്ച് മൂന്ന് സ്ത്രീകളെ മൊട്ടയടിച്ചതടക്കമുള്ള സദാചാരപ്പോലീസിന്റെ കൃത്യനിര്‍വഹണം ‘സ്തുത്യര്‍ഹമായിത്തന്നെ അവര് പാലിച്ചു പോന്നിട്ടുണ്ട്....\nആരെങ്കിലും പാന്റി അയച്ചുകൊടുത്തുവോ? എന്തുകൊണ്ടില്ല?\nപിന്നെ ഇടതുപക്ഷ്ട്തിനു ശക്തമായ വേരോട്ടം ഉള്ളതും ഇപ്പോൾ സംസ്ഥാനം ഭരിക്കുന്നതുമായ കേരാളത്തിൽ ആണെന്നതുകൂടേ എന്തുകൊണ്ട് ചേർത്തില്ല.അതുപോലെ എന്തുകൊണ്ട് ഇതു തടയുവാൻ ശ്രമിക്കുന്നില്ല.ന്യൂനപക്ഷവിഷയത്തിൽ അഭിപ്രായം പറഞ്ഞാൽ അതും മലപ്പുറത്ത് വോട്ടുപോകും എന്ന് ഭയന്നിട്ടാണോ?\nന്യൂനപക്ഷത്തിന്റെ ആയാലും ഭൂരിപക്ഷത്തിന്റേ ആയാലും വ്യക്തിസ്വാതന്ത്രത്തിനു ഹാനികരമാകുന്ന മതനിയമങ്ങൾ സമൂഹത്തിൽ അടിച്ചേൽപ്പിക്കുന്നത് തടയണം.അതുപോലെ പ്രീണനം പരിധിവിടുമ്പോൾ തീവ്രവാദം മൂർച്ചിക്കും എന്നതും ശ്രദ്ദേയമാണ്.\nഎന്തായാലും പബ്ബ് സംരക്ഷണജാഥനടത്തിയില്ലല്ലോ എന്ന് ആശ്വസിക്കാം.\nഎം.എൽ.എ യുടെ മകളെ തട്ടിക്കൊണ്ടുപോയി എന്നും പറഞ്ഞ് ബഹളമയമായിരുന്നു.ഒടുക്കം എന്തായി പിടിച്ചുവന്നപ്പോൾ പ്രതികൾ ശ്രീരാമസേനക്കാർ അല്ലെന്നാണ് പത്രവാർത്തകൾ!! ഇനിയിപ്പോൾ പാർട്ടിയിൽ നുഴഞ്ഞുകയറിയവർ ആയിരിക്കുമോ\nനടത്തി, നടത്തി. മങ്ഗലാപുരത്തു എസ് എഫ് ഐ , ഹിന്ദുതീവ്രവാദികളുടെ സ്ത്രീപീഡനത്തിനെതിരെ ജാഥ നടത്തി.ജാഥയിൽ പങ്കേടുത്തവറ്ക്കു മങ്ഗലാപുരത്തെ ഒരു പ്രസിദ്ധഹോട്ടലിൽ സൌജന്യമായി “ഊട്ട” യുമുണ്ടായിരുന്നു. ആ ഹോട്ടലിന്റെ മുൻപിൽ ഫെബ്രുവരി 28നു നടക്കാനിരുന്ന ഒരു മുഴുരാത്രി പാറ്ടിയുടെ സ്വാഗതപരസ്യമുണ്ടായിരുന്നു-\nAll are welcome for the first party of the new year- per head rs.400; Couples 600/ single girls unaccompanied- Free!\nഹോട്ടലുകാർ പാർടി നടത്താൻ ധൈര്യപ്പെടുമോ എന്നറിയില്ല. ആ ബോറ്ഡ് സേന നശിപ്പിക്കുമ്മുൻപ് അവർതന്നെ ഫോടോ എടുത്തു പത്രക്കാർക്കു കൊടുത്തു.\nഇന്നാട്ടിലെ മാനമ്മര്യാ‍ദയുള്ള പെണ്ണുങ്ങൾക്കും അച്ചനമ്മമാർക്കും മുതാലിക്കിനോട് ആദരവുണ്ട്.ഗൾഫിൽ ജനിഛ് വളർന്നു ഗൾഫുപണം കൊണ്ട് പ്രഫഷണൽകോളേജിൽചേർന്നു പഠിക്കുന്ന(?) പിള്ളേരാണു പുബ്ബിലധികവും പോകുന്നതിവിടെ.\nഅവർക്കു കിട്ടിയ അടിയെപ്പറ്റി അവരുടെ അച്ചനമ്മമാർക്കുപോലും മതിപ്പാണു.\nഎസ് എഫ് ഐക്കാരെ ഊട്ടിയ്യാ ഹോട്ടലുടമ, പരസ്യബോർഡ് നശിപ്പിച്ചതിനെതിരെ കൊടുത്ത പരാതി പിൻവലിച്ചു എന്നു പത്രവാർത്തയുണ്ട്.\nക്ഷമീര് കാണാപ്പുറത്തപ്പൂപ്പാ ....\nകാണാപ്പുറം നകുലന്റെ ബ്ലോഗ്ഗുകൾ ഇടതന്മാരുടെ സമനില തെറ്റിക്കുന്നുണ്ടെന്നു തോന്നുന്നു\nആരെങ്കിലും കാണാപ്പുറം നകുലന്റെ ബ്ലോഗ് ലിങ്ക് തരാമോ? <<\n‘കാണാപ്പുറം’ എന്ന പേരിൽ ബ്ലോഗെഴുതുന്ന പലരുണ്ടെന്ന കാര്യം പണ്ടു ഞാൻ ഇവിടെ പറഞ്ഞിരുന്നു. അതു വായിച്ച ഒരു സുഹൃത്തു പറഞ്ഞത്, ‘കാണാപ്പുറം’ എന്ന പേര് ഏറ്റവും കൂടുതൽ പരാമർശിക്കപ്പെടുന്നത് വർക്കേഴ്‌സ് ഫോറത്തിന്റെ ബ്ലോഗിലാണെന്നാണ്. ഈ പോസ്റ്റും കമന്റുകളും കണ്ടപ്പോളാണ് അന്ന് അദ്ദേഹം പറഞ്ഞതു തമാശയല്ലെന്നു ബോദ്ധ്യമായത്.\nപ്രിയപ്പെട്ട അനോണികളേ, ബ്ലോഗിൽ വരുന്ന പുതിയ പോസ്റ്റുകളും കമന്റുകളുമെല്ലാം ശ്രദ്ധിച്ചുകൊണ്ടേയിരിക്കുക എന്നത് അപ്രായോഗികമാണെന്നു നിങ്ങളും സമ്മതിക്കും. എന്തെങ്കിലും നേരിട്ടു പറയാനോ കേൾക്കാനോ ഉള്ളവർ ഒരു ഇ-മെയിൽ ഇടണമെന്ന് അഭ്യർത്ഥിക്കുന്നു.\nപിന്നെ, രാമസേന എന്ന പേരു കടന്നു വന്ന ചില പോസ്റ്റുകൾ ചുവടെ – പ്രസിദ്ധീകരിക്കപ്പെട്ട ക്രമത്തിൽ.\n(1) സൂക്ഷിക്കുക – നിങ്ങളുടെ ബ്ലോഗും ‘ആക്രമിക്ക’പ്പെട്ടേക്കാം\n(2) 'രാമ(വാനര?)സേന'യ്ക്കു നേരെ ചെരുപ്പെറിയുമ്പോൾ\n(3) മുസ്ലീങ്ങളോടു മിണ്ടിപ്പോകരുത്! (ഇമ്മാതിരി നുണകൾ)\n(4) തീർന്നില്ല! അതാ വരുന്നു – “ശിവരാമ”സേന!\nചില മറുപടികൾ താഴെ.\nശൈലിയേക്കുറിച്ചു പരിഭവിക്കരുതെന്നപേക്ഷ. അല്പം തർക്കുത്തരങ്ങളൊക്കെയില്ലെങ്കിൽ, രാഷ്ട്രീയചർച്ചകൾക്ക് എന്തു രസമാണുള്ളത്?\n>> [രാജേഷ്] “ പബ്ബ് സംസ്കാരവും വാലന്റൈൻ ദിനാഘോഷങ്ങളുടെ പേരിലുള്ള പ്രണയവൈകൃതങ്ങളും സ്ത്രീ-പുരുഷ ബന്ധങ്ങളുടെ കച്ചവടവല്‍ക്കരണവും എതിര്‍ക്കപ്പെടേണ്ടതുണ്ട്.” <<\n[നകുലൻ] അരുതു രാജേഷ് - അരുത്! ഇനിയിപ്പോൾ നിങ്ങൾ കൂടി ചേരാത്ത കുറവു കൂടിയേ ഉള്ളൂ. “മതനിരപേക്ഷ-ജനാധിപത്യ ശക്തിക“ൾക്ക് “ആഴ“ത്തിൽ “വേരോട്ടമുള്ള“ പ്രദേശങ്ങളിൽ അവർ എന്തിനെയൊക്കെ എതിർത്തിട്ടുണ്ടോ അതു ഭൂരിഭാഗവും അക്രമത്തിൽത്തന്നെ കലാശിച്ച ചരിത്രമാണുള്ളത്. അത്തരം പ്രദേശങ്ങൾ രാജ്യത്ത് അധികമില്ലെന്നു കരുതി അതിനെ നിസാരവൽക്കരിക്കരുത്.\nഎന്തായാലും, പ്രശ്നങ്ങളുടെ യഥാർത്ഥരാഷ്ട്രീയം പരാമർശിക്കുവാൻ കാണിച്ച തന്റേടത്തിന് അഭിനന്ദനങ്ങൾ.\n>> [രാജേഷ്] “ പെണ്‍കുട്ടികൾ ബന്ധുക്കളോടൊപ്പമേ പുറത്തിറങ്ങാവൂ എന്നാണ് ശ്രീരാമസേനയുടെയും നിലപാട്. എന്തൊരു സമാനത!” <<\n[നകുലൻ] പെണ്‍കുട്ടികൾ ബന്ധുക്കളോടൊപ്പമേ പുറത്തിറങ്ങാവൂ എന്നോ!!! രാമസേന അങ്ങനെ പറഞ്ഞിരുന്നുവെങ്കിൽ അതിനെയിങ്ങനെ കേവലമൊരു ബ്ലോഗ് പോസ്റ്റിലോ ദേശാഭിമാനി ലേഖനത്തിലോ ഒന്നും ഒതുക്കിക്കൂടാ. പടിച്ചു നിർത്തി സമാധാനം പറയിക്കണം അവരേക്കൊണ്ട്. പക്ഷേ, ഇങ്ങനെയൊരു പരാമർശം വരാനിടയായ സംഭവം എന്തായിരുന്നുവെന്ന് ഗൂഗിളിൽ പരതിയിട്ടൊന്നും കിട്ടിയില്ല. രാമസേന എപ്പോളാണു പോലും അങ്ങനെ പറഞ്ഞത്! അവരങ്ങനെ പറഞ്ഞിട്ടില്ല എന്നാണെങ്കിൽ, “(ഗീബത്സുമായി) എന്തൊരു സമാനത!“ എന്നാണിതിന്റെ മറുപടി.\n>> [രാജേഷ്] “ ശ്രീരാമസേന സംഘപരിവാറിൽ അംഗമായാലും ഇല്ലെങ്കിലും ഇരുവരും പങ്കുവെക്കുന്നത് ഒരേ പ്രത്യയശാസ്ത്രവും രാഷ്ട്രീയവുമാണ്.” <<\n[നകുലൻ] അണികൾക്കിടയിൽ ചിന്താശീലമുള്ള ആരെങ്കിലും അവശേഷിക്കുന്നുണ്ടെങ്കിൽ അവരിൽ ചിലരെങ്കിലും ചോദിക്കാതിരിക്കില്ല – രാമസേനയുടെ ചെയ്തികളുടെ പേരിൽ സംഘപരിവാറിനു നേരേ ചീറുന്നതു വിവരക്കേടല്ലേ എന്ന്. അത്തരക്കാരുടെ ആശയക്കുഴപ്പം ഒഴിവാക്കാൻ ഇത്തരം മാർഗ്ഗനിർദ്ദേശങ്ങൾ കൊടുക്കാൻ കഴിയുന്നവരായിരിക്കണം നേതൃസ്ഥാനത്തുള്ളത്. ഈയൊരു വിഷയത്തിൽ സംഘപരിവാർ ഭർത്സനത്തിനുള്ള ന്യായീകരണം എന്താണ് - അവസരങ്ങൾ കൈവിട്ടുകളയാതിരിക്കേണ്ടതിന്റെ പ്രാധാന്യമെന്താണ് - എന്നെല്ലാം പറഞ്ഞുകൊടുക്കുവാനും പ്രാപ്തനായിരിക്കണം. ഈയൊരു കാര്യത്തിൽ താങ്കൾ അഭിനന്ദനം അർഹിക്കുന്നു.\n>> [രാജേഷ്] “ മംഗലാപുരം സംഭവങ്ങളുടെ രാഷ്ട്രീയം എന്താണ്? കര്‍ണാടകയിൽ, ദക്ഷിണേന്ത്യയിലാദ്യമായി ബിജെപിയുടെ വിഷത്താമര വിരിഞ്ഞതിന്റെ പശ്ചാത്തലത്തിലാണ് അന്വേഷിക്കേണ്ടത്.” <<\n[നകുലൻ] സത്യം വളച്ചുകെട്ടില്ലാതെ തുറന്നു സമ്മതിച്ചതിന് അഭിനന്ദനങ്ങൾ വീണ്ടും. കർണ്ണാടകയിൽ താമരവിരിഞ്ഞതിന്റെ വിഷ(മ)മാണ് എല്ലാവരുടേയും “പ്രതിഷേധ”ങ്ങളിൽ നിറഞ്ഞുനിന്നു കണ്ടത്. അതു തന്നെയാണ് മംഗലാപുരം ഒരു “സംഭവം” തന്നെയാകാനും കാരണം. അതു തന്നെയാണ് പ്രതികരണങ്ങളുടെ “രാഷ്ട്രീയ“വും.\n>> [രാജേഷ്] “ ആസന്നമായ തെരഞ്ഞെടുപ്പു മുന്നില്‍കണ്ട് തീവ്ര ഹിന്ദുത്വ നിലപാടിലേക്കുള്ള ബിജെപിയുടെ ചുവടുമാറ്റവുമുണ്ട്.” <<\n[നകുലൻ] ഇത് ബി.ജെ.പി.ക്കു മാത്രം അവകാശപ്പെട്ട ഭാഗ്യമാണ്. അവർ എവിടെ ചുവടുറപ്പിച്ചിരിക്കുന്നു – എങ്ങോ‍ട്ടു മാറ്റിച്ചവിട്ടുന്നു – എന്നൊക്കെ മറ്റുള്ളവരാണ് തീരുമാനിച്ചു കാണുന്നത്. തങ്ങളുടെ നിലപാടുകളേക്കുറിച്ച് ഊഹാപോഹങ്ങളുടെ അടിസ്ഥാനത്തിലും ആധികാരികമായിട്ടെന്ന മട്ടിലും മറ്റുള്ളവർ എഴുതിപ്പിടിപ്പിക്കുന്നതു വായിച്ചു രസിക്കുന്നത് ഏതാണ്ട് എല്ലാ ബി.ജെ.പി. പ്രവർത്തകരുടെയും ഹോബിയാണ്.\nഏകാത്മമാനവദർശനമാണ് ബി.ജെ.പി.യുടെ അടിത്തറ. അത് തീർച്ചയായും ഹിന്ദുത്വാദർശങ്ങളിൽ അടിയുറച്ചതുമാണ്. അതിൽ നിന്ന് അണുവിട അങ്ങോട്ടോ ഇങ്ങോട്ടോ അവർ ചലിച്ചതായി ചരിത്രവുമില്ല. ഹിന്ദുത്വമെന്നാൽ രാമക്ഷേത്രമാണെന്നൊക്കെ ധരിച്ചു വച്ചിരിക്കുന്നവർക്ക് അതൊന്നും അണുമാത്രപോലും മനസ്സിലാകാനും പോകുന്നില്ല.\nരാമക്ഷേത്രവിഷയത്തിൽ ബി.ജെ.പി. ഇതുവരെ നിലപാടു മാറ്റിയിട്ടില്ല. ഇനി മാറ്റിയേക്കുമെന്നു തോന്നിപ്പിക്കുന്നതൊന്നും ഇതുവരെ കണ്ടിട്ടുമില്ല. അവരുടെ നിലപാടുകൾ സ്വയം തീരുമാനിക്കുന്നവർക്ക് വൈരുദ്ധ്യങ്ങൾ കാണുമ്പോൾ ആശയക്കുഴപ്പമുണ്ടാകുന്നതു സ്വാഭാവികമാണ്.\n>> [രാജേഷ്] “ ശ്രീരാമസേനയെ രക്ഷിക്കാനുള്ള സംഘപരിവാറിന്റെ വ്യഗ്രത മറനീക്കി പുറത്തുവന്നത് സി എച്ച് കുഞ്ഞമ്പുവിന്റെ മകളുടെ പ്രശ്നത്തിലാണ്.” <<\nഇതൊരു തന്ത്രമാണ്. രാമസേനയുടെ പേരിൽ സംഘപരിവാറിനെ ചീത്തവിളിക്കുക. രാമസേനക്കാർ എന്തായാലും വന്നു മറുപടി പറയാൻ പോകുന്നില്ല. സംഘപരിവാർ കൂടി മൌനം പാലിച്ചാൽ തങ്ങൾ പറഞ്ഞതു മുഴുവൻ സത്യമാണെന്നു വരുത്താം. സംഘപരിവാർ ചെറുക്കുകയാണെങ്കിൽ - അതാ കണ്ടോ – അവർ രാമസേനയെ രക്ഷിക്കുകയാണെനു വാദിക്കാം.\nഈയൊരു തന്ത്രം പക്ഷേ, വിലപ്പോകുമെന്നു തോന്നുന്നില്ല. മറ്റൊരിടത്തെഴുതിയ ഒരു കമന്റ് ഇവിടെ പകർത്തിയിടുന്നു.


എ ഐ വൈ എഫ് നേതൃത്വത്തില് തരിശ് ഭൂമിയില് വിളയിച്ച നെല്ല് ഇനി പട്ടുവം ബ്രാന്റ് ജൈവ അരിയായി വിപണിയിലേക്ക് - Janayugom Online\nBy: Web Desk | Monday3December 2018 9:07 PM IST\nകണ്ണൂര്: സര്‍ക്കാരിന്റെ നിര്‍ദ്ദേശങ്ങളും ലക്ഷ്യങ്ങളും പ്രസംഗിക്കുക മാത്രമല്ല പ്രവര്‍ത്തിച്ച് കാണിച്ചിരിക്കുക യാണ് കണ്ണൂരിലെ എ ഐ വൈ എഫ് പ്രവര്‍ത്തകര്. തരിശായി കിടക്കുന്ന കൃഷിസ്ഥലങ്ങള് കൃഷിയോഗ്യമാക്കുക യും നിലവിലുള്ള കൃഷിസ്ഥലങ്ങള് നികത്തപ്പെടാതെ സംരക്ഷിക്കുകയും ചെയ്യുക എന്ന സംസ്ഥാന സര്‍ക്കാരിന്റെ നിര്‍ദ്ദേശം പ്രാവര്‍ത്തികമാക്കിയപ്പോള് പടിഞ്ഞാറെ ചാല്‍പട്ടുവത്ത് എ ഐവൈ എഫ് പ്രവര്‍ത്തകര് നടത്തിയത് മികച്ച വിളവെടുപ്പ്.എഐവൈഎഫ് കണ്ണൂര് ജില്ല കമ്മറ്റിയുടെ നേതൃത്വത്തില് 2018 പരിസ്ഥിതി വാരാചരണത്തിന്റെ ഭാഗമായി ജൂണ് നാലിന് ആണ് പടിഞ്ഞാറെ ചാല് പട്ടുവത്ത് 12 ഏക്കര് തരിശ് കൈപ്പാട് നെല്‍കൃഷി നടത്തിയത്.\nപൊതുവെ കാലാവസ്ഥ പ്രതികൂലമായിരുന്നുവെങ്കിലും പട്ടുവത്തെ പാടത്ത് നടത്തിയ കൃഷിയില് 3000 കിലോ നെല്ല് വൈ എഫ് പ്രവര്‍ത്തകര്‍ക്ക് സംഭരിക്കാനായി. വളപ്രയോഗം തീരെയില്ലാതെ പൂര്‍ണ്ണമായും ജൈവരീതിയിലാണ് കൃഷി നടത്തിയത്. ഇനി ഇവിടെ നിന്ന് ലഭിച്ച നെല്ല് അരിയാക്കി പട്ടുവം ബ്രാന്റ് എന്ന പേരില് വിപണിയിലിറക്കുവാനുള്ള തയ്യാറെടുപ്പിലാണ് എ ഐ വൈ എഫ് ജില്ലാ കമ്മിറ്റി. അരിയുടെ ലോഞ്ചിങ്ങ് ഇന്നലെ കണ്ണൂര് പ്രസ്‌ക്ലബ്ബില് വെച്ച് നടത്തി. എ ഐ വൈ എഫ് സംസ്ഥാന പ്രസിഡന്റ് ആര് സജിലാല് കണ്ണൂര് കോര്‍പ്പറേഷന് സ്റ്റാന്റിങ്ങ് കമ്മിറ്റി ചെയര്‍മാന് വെള്ളോറ രാജന് നല്‍കി ഉദ്ഘാടനം ചെയ്തു. പൂര്‍ണ്ണമായും ജൈവരീതിയില് ഉത്പാദിപ്പിച്ച അരി കിലോയ്ക്ക് 70 രൂപയ്ക്കാണ് നല്‍കാന് ഉദ്ദേശിക്കുന്നത്. അഞ്ച് കിലോയുടെയും പത്ത് കിലോയുടെയും പാക്കറ്റുകളിലായാണ് വിപണിയില് പട്ടുവം ബ്രാന്റ് ലഭ്യമാവുക. ഡിസംബര് ഒമ്പത് മുതല് 12 വരെ കണ്ണൂരില് നടക്കുന്ന എ ഐ ടി യു സി സംസ്ഥാന സമ്മേളന നഗരിയില് പട്ടുവം ജൈവ അരിയുടെ പ്രത്യേക സ്റ്റാള് ഉണ്ടാകും.\nനെല്‍കൃഷിയുടെ നിലമൊരുക്കല് നിര്‍വ്വഹിച്ചത് സിപിഐ സംസ്ഥാന കൗണ്‍സില് അംഗം സിപി ഷൈജനും, വിത്തിടല് ഉദ്ഘാടനം നിര്‍വ്വഹിച്ചത് സിപിഐ സംസ്ഥാന എക്‌സിക്യൂട്ടീവ് അംഗം സി എന് ചന്ദ്രനുമാണ്. കൃഷിയുടെ വിളവെടുപ്പ്, ഉത്സവാന്തരീക്ഷത്തില് നടന്ന ചടങ്ങില് സിപിഐ ജില്ല സെക്രട്ടറി പി സന്തോഷ്‌കുമാറാണ് നിര്‍വ്വഹിച്ചത്. ചടങ്ങില് വെച്ച് പട്ടുവത്തെ പരമ്പരാഗത കൃഷിക്കാരെ എഐവൈഎഫ് സംസ്ഥാന സെക്രട്ടറി മഹേഷ് കക്കത്ത് ആദരിക്കുകയും ചെയ്തു. വരും വര്‍ഷങ്ങളിലും പരിസ്ഥിതി വാരാചരണത്തിന്റെ ഭാഗമായി ജൈവ നെല്‍കൃഷി നടത്താനുള്ള തീരുമാനത്തിലാണ് എ ഐ വൈ എഫ് പ്രവര്‍ത്തകര്. ജില്ലാതലത്തില് മാത്രമല്ല, മണ്ഡലം കേന്ദ്രങ്ങളിലും ജൈവനെല്‍കൃഷി നടത്താനും ഇവര് തീരുമാനമെടുത്തിരിക്കുകയാണ്. കൃഷിയെ സംരക്ഷിക്കേണ്ടത് വരും തലമുറയുടെ ബാധ്യതയാണെന്നും കാര്‍ഷികമേഖലയിലേക്ക് യുവജനങ്ങളെ ആകര്‍ഷിപ്പിക്കുകയെന്ന ഉദ്ദേശത്തോട് കൂടിയാണ് എഐവൈഎഫ് ജൈവകൃഷി നടത്തുവാന് തീരുമാനിച്ചതെന്നും സംസ്ഥാന പ്രസിഡന്റ് ആര് സജിലാല് പറഞ്ഞു.\nചടങ്ങില് ജില്ല സെക്രട്ടറി കെ വി രജീഷ്, ജോയിന്റ് സെക്രട്ടറി കെ വി സാഗര്, എ ഐ എസ് എഫ് ജില്ലാ സെക്രട്ടറി എം അഗേഷ് എന്നിവരും പങ്കെടുത്തു.\nസുകുമാരന് നായര്‍ക്ക് അബദ്ധം പറ്റി, അത് തിരുത്താന് അദ്ദേഹം തയ്യാറാവണം; പന്ന്യന്


റദ്ദായ റാങ്ക് പട്ടികകളുടെ കാലാവധി നീട്ടാനാകില്ലെന്ന് പി.എസ്.സി | Kerala PSC\nറദ്ദായ റാങ്ക് പട്ടികകളുടെ കാലാവധി നീട്ടാനാകില്ലെന്ന് പി.എസ്.സി\nസർക്കാരിന്റെ ശുപാർശ തള്ളി\nPublished: Mar 14, 2017, 09:40 AM IST\nതിരുവനന്തപുരം: ഡിസംബർ 30-ന് മൂന്നുവർഷം തികച്ച റാങ്ക്പട്ടികകൾക്ക് ആറുമാസം കാലാവധി നീട്ടിനൽകണമെന്ന സർക്കാർശുപാർശ പി.എസ്.സി.തള്ളി. റദ്ദായ പട്ടികകൾ പുനരുജ്ജീവിപ്പിക്കാൻ ചട്ടമില്ലെന്ന് പി.എസ്.സി. യോഗം ചൂണ്ടിക്കാട്ടി.\nഇതിനകം കാലാവധി നീട്ടിനൽകാത്ത റാങ്ക്പട്ടികകൾക്ക് 2017 ജൂൺ 30 വരെ അധികസമയം അനുവദിക്കാൻ സർക്കാർ നേരത്തേ ശുപാർശനൽകിയിരുന്നു.\nഅതനുസരിച്ച് ഡിസംബർ 31-ന് നിലവിലുണ്ടായിരുന്നതും 2017 ജൂൺ 29-നകം കാലാവധി തികയുന്നതുമായ റാങ്ക്പട്ടികകൾക്ക് 2017 ജൂൺ 30 വരെ അധികസമയം അനുവദിച്ചു. എന്നാൽ, എച്ച്.എസ്.എസ്.ടി. ഇംഗ്ലീഷ് പോലുള്ള ചില റാങ്ക്പട്ടികകൾ ഡിസംബർ 30-ന് മൂന്നു വർഷം തികച്ചതിനാൽ പിറ്റേന്ന് റദ്ദായി. ഒരു ദിവസത്തെ മാത്രം അധികകാലാവധിയാണ് ലഭിച്ചത്. ഇവരുടെ ആവശ്യം പരിഗണിച്ചാണ് അത്തരം റാങ്ക്പട്ടികകളുടെ കാലാവധി നീട്ടാൻ സർക്കാർ ശുപാർശ നൽകിയത്.\nകേസുകൾ പെരുകുന്ന സാഹചര്യത്തിൽ ലീഗൽ റീട്ടെയ്‌നർമാരുടെ എണ്ണം കൂട്ടാൻ തീരുമാനിച്ചു. നിലവിൽ ഹൈക്കോടതിയിലും അഡ്മിനിസ്‌ട്രേറ്റീവ് ട്രിബ്യൂണലിലും ഓരോ ലീഗൽ റീട്ടെയ്‌നറാണുള്ളത്. എത്രപേരെ നിയമിക്കണമെന്നതും സാമ്പത്തിക ബാധ്യതയും ലിറ്റിഗേഷൻ കമ്മിറ്റി പരിശോധിച്ച് റിപ്പോർട്ടുനൽകും. കേസ് നടത്തിപ്പിന്റെ പോരായ്മകളും പരിശോധിക്കും.\nഉദ്യോഗാർഥികൾക്ക് കൂടുതൽ സൗകര്യപ്പെടുന്ന വിധം പി.എസ്.സി. വെബ്‌സൈറ്റ് നവീകരിക്കും. സി-ഡിറ്റിനാകും ചുമതല. മലയാളം കൂടി വെബ്സൈറ്റില് ഉൾപ്പെടുത്തും. സെക്രട്ടേറിയറ്റിന് സമാനമായ ഇ-ഓഫീസ് സംവിധാനം പി.എസ്.സി.യിൽ ഏർപ്പെടുത്തുന്നതിന് നാഷണൽ ഇൻഫർമാറ്റിക് സെന്ററുമായി ധാരണപത്രം ഒപ്പിടും.\nജയിൽ വകുപ്പിൽ വാർഡർ ഡ്രൈവർ തസ്തികയുടെ പ്രായോഗികപരീക്ഷയ്ക്ക് എസ്.എം.എസ്. ലഭിക്കാതിരുന്ന 30 ഉദ്യോഗാർഥികൾക്ക് ഒരവസരം കൂടി നൽകും. ജലഗതാഗതവകുപ്പിലെ കൂലി വർക്കർ തസ്തികയ്ക്ക് നീന്തൽ പരീക്ഷ നടത്താനും ധാരണയായി.


sithira aattavisesam in sabarimalaശബരിമലയി\nപമ്പ: ശബരിമലയില് ഇന്ന് ചിത്തിര ആട്ട വിശേഷം. ചിത്തിര തിരുനാള് മഹാരാജാവിന്റെ പിറന്നാള് ദിവസമാണ് ചിത്തിര ആട്ടത്തിരുനാളായ ആഘോഷിക്കുന്നത്.\nചിത്തിര ആട്ടത്തിരുനാളിനായി ഇന്നലെ വൈകിട്ട് ശബരിമല നട തുറന്നു. ഇന്ന് പതിവ് പൂജകള്‍ക്ക് പുറമെ സഹസ്രകലശാഭിഷേകം, കളഭാഭിഷേകം, പുഷ്പാഭിഷേകം എന്നിവ ശബരിമലയില് ഉണ്ടാകും. ചിത്തിര ആട്ടത്തിന് ശേഷം രാത്രി പത്തിന് നട അടയ്ക്കും.\nഅതിനിടെ, ശബരിമല സീസണ് പരിഗണിച്ച് ശബരിമലയിലും സമീപ പ്രദേശങ്ങളിലും വിപുലമായ ഒരുക്കങ്ങള് ആരംഭിച്ചതായി ദേവസ്വം മന്ത്രി നിയമസഭയില് അറിയിച്ചു. ഇ.എസ്. ബിജിമോള് എം.എല്.എയുടെ ശ്രദ്ധക്ഷണിക്കല് നോട്ടീസിനുള്ള മറുപടിയിലാണ് മന്ത്രി ഒരുക്കങ്ങളെ സംബന്ധിച്ച വിവരങ്ങള് അറിയിച്ചത്.\nകുമളി, വണ്ടിപ്പെരിയാര് എന്നിവിടങ്ങളില് വാഹന പാര്‍ക്കിംഗ് ക്രമീകരിക്കുന്നതിന് ജില്ലാകളക്ടര്, ജില്ലാ പോലീസ് സൂപ്രണ്ട് എന്നിവരെ ചുമതലപ്പെടുത്തി. കോഴിക്കാനം മുതല് ഉപ്പുപാറ വരെ സ്വകാര്യ വാഹന ഗതാഗതം നിരോധിച്ചു. വെളിച്ചം നല്‍കുന്നതിന് അസ്‌കാ ലൈറ്റുകള് സ്ഥാപിക്കുന്നതിനും കുടിവെള്ളം നല്‍കുന്നതിനും പ്രാഥമിക ആവശ്യങ്ങള്‍ക്കുള്ള സൗകര്യം ഒരുക്കുന്നതിനും ജില്ലാ ഭരണകൂടത്തിന് നിര്‍ദേശംനല്‍കിയിട്ടുണ്ട്.\nമറ്റ് സംസ്ഥാനങ്ങളില്‍നിന്നും വരുന്ന തീര്‍ഥാടകര്‍ക്ക് ആവശ്യമായ നിര്‍ദേശങ്ങള് നല്‍കുന്നതിന് ആറ് ഭാഷകളില് ബോര്‍ഡുകള് സ്ഥാപിക്കുന്നതിനുള്ള നടപടികള് പൂര്‍ത്തീകരിച്ചു. സുരക്ഷിതമായുള്ള കടവുകളില് മാത്രമേ ഇറങ്ങാവൂ എന്നുള്ള നിര്‍ദേശങ്ങള് മറ്റ് ഭാഷകളിലും പ്രദര്‍ശിപ്പിക്കും. ഒഴുക്കുള്ള സ്ഥലങ്ങളില് നെറ്റ് ഇടുക, ലൈഫ് ഗാര്‍ഡുകളെ നിയമിക്കുക തുടങ്ങിയ കാര്യങ്ങളും ചെയ്യുന്നതിന് ജില്ലാ അധികാരികളെ ചുമതലപ്പെടുത്തി.\nതീര്‍ഥാടകരുടെ സഹായത്തിന് മറ്റ് സംസ്ഥാനങ്ങളില്‍നിന്നുള്ളവര് ഉള്‍പ്പെടുന്ന ഇന്‍ഫര്‍മേഷന് സെന്ററുകള് പ്രവര്‍ത്തിക്കുന്നതിനും അവര്‍ക്ക് ആവശ്യമായ ഗൈഡന്‍സ് നല്‍കുന്നതിനും നടപടി ഏര്‍പ്പെടുത്തി. പുല്ലുമേട്ടില് പോലീസിന്റെ കണ്‍ട്രോള് റൂം, വയര്‍ലെസ് സംവിധാനം എന്നിവ ഏര്‍പ്പെടുത്തും.


തിരഞ്ഞെടുപ്പ് ദിവസം കേരളത്തിലേക്ക് എത്തിക്കാന് സൂക്ഷിച്ചിരുന്ന വന് സ്പിരിറ്റ് ശേഖരം എക്‌സൈസ് പിടികൂടി – Tip of India News\nതിരഞ്ഞെടുപ്പ് ദിവസം കേരളത്തിലേക്ക് എത്തിക്കാന് സൂക്ഷിച്ചിരുന്ന വന് സ്പിരിറ്റ് ശേഖരം എക്‌സൈസ് പിടികൂടി\nBy Reporter\t On Feb 22, 2021\nപാലക്കാട് : നിയമസഭാ തിരഞ്ഞെടുപ്പ് ദിവസം കേരളത്തിലേക്ക് എത്തിക്കാന് സൂക്ഷിച്ചിരുന്ന വന് സ്പിരിറ്റ് ശേഖരം എക്‌സൈസ് ഇന്റലിജന്‍സ് പ്രിവന്റീവ് ഒാഫിസര് സി. സെന്തില്‍കുമാറിന്റെ നേതൃത്വത്തില് നടത്തിയ മിന്നല് റെയ്ഡില് പിടികൂടി. തമിഴ്‌നാട് തിരുവെളളൂരിലെ ഗോഡൗണില് 352 കന്നാസുകളിലായി സൂക്ഷിച്ചിരുന്ന 21,000 ലീറ്റര് സ്പിരിറ്റാണ് റെയ്ഡില് പിടിച്ചെടുത്തത്. കേന്ദ്രത്തിന്റെ നടത്തിപ്പുകാരായ തൃശൂര്, ആലുവ സ്വദേശികളായ3മലയാളികള് രക്ഷപ്പെട്ടു.\nഇവരെക്കുറിച്ച് എക്‌സൈസിന് വ്യക്തമായ സൂചനകള് ലഭിച്ചിട്ടുണ്ട്. തിരുവെളളൂര് വെങ്കല് പൊലീസിന്റെ സഹായത്തോടെ ഞായറാഴ്ച പതിനൊന്നോടെ ആരംഭിച്ച റെയ്ഡ്4മണിക്കൂറിലധികം നീണ്ടു. എക്‌സൈസ് ഐബി ഇന്‍സ്‌പെക്ടര് വി.അനൂപ്, എക്‌സൈസ് ഡ്രൈവര് ജെ. സത്താര്, വെങ്കല് പൊലീസ് സിഐ പി. തെന്നരശ്, എസ്‌ഐ എം. ഇളവരശന് തുടങ്ങിയവരും സംഘത്തിലുണ്ടായിരുന്നു. കേന്ദ്രത്തില്‍നിന്ന് തമിഴ് മലയാളികളായ അമ്പത്തൂരിലെ വെങ്കിടേഷ്, രാജ്കുമാര്, ബാബു, റായ്പുരം ഹാരീസ്, തിരുവല്ലൂര് രവി, തിരുവള്ളൂര് ഭക്തവല്‍സലം എന്നിവരെ അറസ്റ്റു ചെയ്തു.\nഈ മാസം 5ന് തൃശൂരില് ആഡംബര വാഹനത്തിലെത്തിയ സ്പിരിറ്റിന്റെ ഉറവിടം തേടിയുളള ഐബി ഉദ്യോഗസ്ഥരുടെ അന്വേഷണമാണ് വെങ്കല് സൂക്ഷിപ്പുകേന്ദ്രത്തില് എത്തിച്ചത്. സംഘം കേന്ദ്രത്തിലെത്തുമ്പോള് കേരളത്തിലേക്ക് സ്പിരിറ്റ് കൊണ്ടുപോകാനുള്ള വാഹനം കാത്തിരിക്കുകയായിരുന്നു പിടിയിലായവരെന്ന് വെങ്കല്‍പൊലീസ് അധികൃതര് വ്യക്തമാക്കി. മലയാളികളായ ഇടപാടുകാര് ഓടിരക്ഷപ്പെട്ടതോടെ ബാക്കിയുളളവരെ പിടികൂടി സ്പിരിറ്റു കസ്റ്റഡിയിലെടുത്തയായും പൊലീസ് അറിയിച്ചു. രണ്ട് ആഡംബര വാനുകളുകളും പിടികൂടിയിരുന്നു.\nആപ് ഡൗൺലോഡ് ചെയ്ത് വാർത്തകൾ ആസ്വദിക്കുക\nഞങ്ങളുടെ പേജ് ലൈക്ക് ചെയ്ത് വാർത്തകൾ നിങ്ങൾക്കും ഞങ്ങളിലേക്ക് എത്തിക്കാം\nന്യൂസ് വിഡിയോ കാണുന്നതിനായി സബ്സ്ക്രൈബ് ചെയ്യുക\nഎന്‍ജിന് തകരാറുണ്ടായതിനെ തുടര്‍ന്ന് ചിറകുകള്‍ക്കു തീപിടിച്ച വിമാനം സുരക്ഷിതമായി തിരിച്ചിറക്കി\nപ്ലസ് ടു വിദ്യാര്‍ഥിനി കുത്തേറ്റു മരിച്ച സംഭവത്തില് പ്രതിയെന്നു സംശയിക്കുന്ന യുവാവിന്റെ കുറ്റസമ്മതക്കുറിപ്പ് പൊലീസ് കണ്ടെത്തി\nപഞ്ചാബ് എംഎൽഎ‍യുടെ വീട്ടിൽ റെയ്ഡ്\nകാണാതായ വീട്ടമ്മയുടെ മൃതദേഹം കത്തിക്കരിഞ്ഞ നിലയിൽ\nഅമ്പലപ്പുഴയിൽ കാണാതായ വിദ്യാർഥിയെ മരിച്ച നിലയിൽ കണ്ടെത്തി\nമുകേഷ് അംബാനിയുടെ വീടിനുമുന്നിൽ സ്ഫോടക വസ്തുക്കളുമായി കണ്ടെത്തിയ…\nകൂടുതൽ പ്രമുഖർക്കായി ബിജെപി\nവെള്ളിയാഴ്ച മുതൽ പത്രിക സ്വീകരിക്കും\nസീറ്റ് കൂടുതൽ കിട്ടിയാലും തോൽക്കാം: കാനം\nഎൽഡിഎഫ് സീറ്റ് വിഭജനം പൂർത്തിയായി; സ്ഥാനാർഥികൾ ഇന്ന്\nസജീവരാഷ്‌ട്രീയത്തില് താത്പര്യമില്ലെന്നു മമ്മൂട്ടി


Human's first step on the Moon |\nമനുഷ്യ നേട്ടങ്ങളുടെ ചരിത്രത്തില് സുപ്രധാനമായ ഒരു അധ്യായം എഴുതി ചേര്‍ത്ത ദിവസം\nPosted By: news_reporter July 21, 2019\n1969 ജൂലായ് 21 ഇന്ത്യൻ സമയം പുലർച്ചെ 1.48.(അമേരിക്കൻ സമയം ജൂലൈ 20രാത്രി 10.56)\nമനുഷ്യ നേട്ടങ്ങളുടെ ചരിത്രത്തില് സുപ്രധാനമായ ഒരു അധ്യായം എഴുതി ചേര്‍ത്ത ദിവസമാണ് ജൂലായ് 21. 1969-ല് ഇതുപോലൊരു ദിവസമാണ് മനുഷ്യൻ ആദ്യമായി ചന്ദ്രനിൽ ഇറങ്ങിയതും അവിടുത്തെ കുറച്ച് മണ്ണും പാറയും ഇങ്ങോട്ടുകൊണ്ടുവന്നതും. നീല് ആംസ്ട്രോങ് ആണ് ചന്ദ്രന്‍റെ മണ്ണില് സ്പര്‍ശിച്ച ആദ്യ മനുഷ്യന്. പിന്നാലെ സഹയാത്രികനായ എഡ്വിന് ആല്‍ഡ്രിനും ചന്ദ്രനിലിറങ്ങി. ആംസ്ട്രോങ്ങ് ഇറങ്ങി 19 മിനിറ്റിനു ശേഷമായിരുന്നു ആല്‍ഡ്രിന് നിലം തൊട്ടത്. ചന്ദ്രനിലിറങ്ങിയ രണ്ടുപേരും ചേര്‍ന്ന് ചന്ദ്രോപരിതലത്തില് ഒരു യു.എസ്. പതാക സ്ഥാപിക്കുകയായിരുന്നു ആദ്യം ചെയ്തത്. അതിനുശേഷം ഇരുവരും ചന്ദ്രോപരിതലത്തിലൂടെ നടന്നു നീങ്ങി. ശരിക്കു പറഞ്ഞാല് ജൂലായ്20 രാത്രി അതായത് 21 പുലര്‍ച്ചെ 1.40 ആയിരുന്നു ഇതു സംഭവിച്ചത്.\nമഹത്തായ ചാന്ദ്രയാത്ര പലര്‍ക്കും ഇന്ന് ആവേശംകുറഞ്ഞ ഒരു പഴങ്കഥയാണ്. മനുഷ്യര് ചന്ദ്രനില് ഇറങ്ങിയിട്ടുണ്ടോ എന്നുപോലും ആളുകള് സംശയം പ്രകടിപ്പിക്കുന്ന കാലമാണിത്. മനുഷ്യനിര്‍മിതമായ നൂറുകണക്കിന് ബഹിരാകാശ വാഹനങ്ങള് ഭൂമിയെ ചുറ്റുകയും ചൊവ്വയില് പോയി മണ്ണുമാന്തുകയും പ്ലൂട്ടോവിന്റെ ക്ലോസപ് ചിത്രങ്ങള് അപഗ്രഥിക്കുകയും ചെയ്യുന്ന ഇക്കാലത്ത് എന്ത് ചന്ദ്രന്? ചാന്ദ്രയാത്ര എന്ന മഹാസംഭവത്തെ അതിന്റെ ശരിയായ അര്‍ഥത്തില് നോക്കിക്കാണാനോ മനസ്സിലാക്കിക്കൊടുക്കാനോ കഴിയാതെ പോയതുകൊണ്ടാണിത്. മഹത്തായ നേട്ടങ്ങളെ നമുക്ക് മലകയറ്റത്തോട് ഉപമിക്കാം. പലപ്പോഴും ഓരോ മലകയറുമ്പോഴും കൂടുതല് ഉയരമുള്ള മറ്റൊരു മല മുന്നിലുണ്ടാകും. അപ്പോള് നാം കയറിയ മല നിസ്സാരമെന്ന് തോന്നും. പക്ഷേ, താഴെ നോക്കിയാല് നാം എത്ര ഉയരത്തിലാണെന്ന് മനസ്സിലാകും. മഹത്തായ ചാന്ദ്രവിജയവും ഏതാണ്ടിങ്ങനെത്തന്നെ.\nപക്ഷികളെപ്പോലെ മാനത്ത് പറക്കുക എന്നത് ഒരുകാലത്ത് മനുഷ്യന്റെ സ്വപ്നം മാത്രമായിരുന്നു. പക്ഷേ, വിമാനം കണ്ടുപിടിച്ചപ്പോള് ആ സ്വപ്നം സഫലമായി. ഭൂമിയെന്ന തൊട്ടിലില് കിടന്ന കുട്ടി ഗുരുത്വാകര്‍ഷണം ഭേദിച്ച് അനന്താകാശത്തിലേക്ക് ഊളിയിട്ട് കുതിച്ചു. അതിനെല്ലാം അവനെ സഹായിച്ചത് അതേവരെ കരഗതമായ ശാസ്ത്രനേട്ടങ്ങളായിരുന്നു. ബഹിരാകാശ വിജയങ്ങള്‍ക്ക് മനുഷ്യനെ സഹായിച്ചത് റോക്കറ്റുകളായിരുന്നു. ഇത്തരം റോക്കറ്റുകളെക്കുറിച്ച് ചിന്തിക്കാന് അവനെ പ്രേരിപ്പിച്ചത് ഗുരുത്വാകര്‍ഷണ സിദ്ധാന്തങ്ങളായിരുന്നു. അങ്ങനെയങ്ങനെ പിറകോട്ടുപോയാല് അലഞ്ഞുതിരിഞ്ഞ ഒരു ആദിവാസിയിലോ ഗുഹാമനുഷ്യനിലോ നാം ചെന്നെത്തും. ചുരുക്കിപ്പറഞ്ഞാല് ശാസ്ത്രം പ്രപഞ്ചസത്യം തേടിയുള്ള ഒരന്വേഷണമായിരുന്നു. അതിലെ ഇന്നലെകള് ഓരോ ചവിട്ടുപടികളായിരുന്നു. നാമിപ്പോള് ഒരു ഉയര്‍ന്ന പടിയില് നില്‍ക്കുന്നുവെന്നേയുള്ളൂ. ചാന്ദ്രവിജയത്തിലെ ഇതിഹാസനായകന് നീല് ആംസ്ട്രോങ്ങിന്റെ വാക്കുകള്‍തന്നെയെടുക്കാം: ”മനുഷ്യന്റെ ഒരു ചെറിയ കാല്‍വെപ്പ്, മാനവരാശിയുടെ മഹത്തായ കുതിച്ചുചാട്ടം.”\nകമ്പ്യൂട്ടറുകളോ വാര്‍ത്താവിനിമയ സംവിധാനങ്ങളോ ഒന്നുമില്ലാത്ത ഒരുകാലത്ത് ഒരു കൊച്ചു കൂട്ടിനുള്ളില് നീല് ആംസ്‌ട്രോംങ്, എഡ്വിന് ആല്‍ഡ്രിന്, മൈക്കേല് കോളിന്‍സ് എന്നീ ബഹിരാകാശ യാത്രികര് 366 അടി ഉയരമുള്ള (36 നില കെട്ടിടത്തിന്റെ ഉയരം) സാറ്റേണ്5എന്ന പടുകൂറ്റന് റോക്കറ്റില് കയറി ആകാശത്തിന്റെ അനന്തതയിലേക്ക് കുതിച്ച കഥ മാനവരാശിയുള്ള കാലത്തോളം മറക്കാന് കഴിയുന്നതല്ല.\nഅപ്പോളോ 11 എന്ന ബഹിരാകാശ വാഹനവും കൊണ്ടാണ് സാറ്റേണ്5കുതിച്ചത്. ആ യാത്രയില് മനുഷ്യന് ആദ്യമായി ചന്ദ്രനില് കാലുകുത്തി. ‘ഈഗിള്’ എന്ന ചാന്ദ്ര പേടകത്തിലാണ് ആംസ്‌ട്രോങും ആല്‍ഡ്രിനും ചന്ദ്രനിലിറങ്ങിയത്. ആ സമയം ‘കൊളംബിയ’ എന്ന മറ്റൊരു പേടകത്തില് ചന്ദ്രനെ പ്രദക്ഷിണം ചെയ്യുകയായിരുന്നു കോളിന്‍സ്.\nഈ അമേരിക്കന് വിജയഗാഥയ്ക്കു പിന്നില് സോവിയറ്റ് യൂണിയനുമായി ബന്ധപ്പെട്ട ഒരു ശീതസമരത്തിന്റെ പശ്ചാത്തലമുണ്ടായിരുന്നു. 1957-ല് സോവിയറ്റ് യൂണിയന് ‘സ്പുട്നിക്’ എന്ന ഉപഗ്രഹം ബഹിരാകാശത്ത് എത്തിച്ചപ്പോള് അമേരിക്ക ശരിക്കും ഞെട്ടി. 1961- ല് യൂറിഗഗാറിന് എന്ന സോവിയറ്റ് ഗഗനചാരി ഭൂമിയുടെ ഗുരുത്വാകര്‍ഷണത്തെ ഭേദിച്ചപ്പോള് ആ ഞെട്ടല് അങ്കലാപ്പായി. പിന്നീട് റഷ്യ വിക്ഷേപിക്കുന്ന ഓരോ റോക്കറ്റുകളും അമേരിക്കന് അഭിമാനത്തിനേല്‍ക്കുന്ന തീപ്പന്തങ്ങളായിരുന്നു.\nഅമേരിക്കയും വിട്ടില്ല, അവരുടെ മണ്ണില് നിന്നും ചന്ദ്രനെ ലക്ഷ്യമാക്കി റോക്കറ്റുകള് കുതിച്ചു. റേഞ്ചര്, സര്‍വേയര് മുതലായ പരമ്പരകള് അമേരിക്കയ്ക്ക് ചന്ദ്രനെക്കുറിച്ച് നിരവധി വിവരങ്ങള് നല്‍കി. റഷ്യയ്ക്ക് മുൻപേ മനുഷ്യനെ ചന്ദ്രനിലിറക്കിയേ മതിയാകൂ എന്ന് അമേരിക്ക ഉറപ്പിച്ചു. അങ്ങനെ മനുഷ്യനെ ചന്ദ്രനിലിറക്കാനായി അമേരിക്ക രൂപംകൊടുത്ത ബൃഹത് പദ്ധതിയായിരുന്നു അപ്പോളോ പ്രോജക്ട്. ലോകത്തില് അന്നേവരെ നടപ്പാക്കിയ ഏറ്റവും ചെലവേറിയതും പ്രാധാന്യം അര്‍ഹിക്കുന്നതുമായിരുന്നു ഈ പ്രോജക്ട്.\nഅപ്പോളോ 11 പരിപൂര്‍ണ വിജയമായിരുന്നു. തുടര്‍ന്ന് അപ്പോളോ 13 ഒഴികെ 17 വരെ പദ്ധതികളിലായി 12 പേര് ചന്ദ്രനിലിറങ്ങി. അപ്പോളോ പദ്ധതികള്‍ക്ക്ശേഷം ഏറെക്കാലം ചാന്ദ്രപഠനത്തില് അമേരിക്ക വലിയ താത്പര്യമൊന്നും കാണിച്ചില്ല. ചാന്ദ്രയാത്ര ലാഭകരമല്ലെന്നുപറഞ്ഞ് പദ്ധതികളെല്ലാം ചുരുക്കുകയായിരുന്നു.\n1972-ന് ശേഷം ഏറെക്കാലം ചന്ദ്രന് വാര്‍ത്തകളില് ഇടംപിടിക്കാതെയായി. അങ്ങനെയാണ് 1994-ല് ‘ക്ലമന്റെന്’ എന്ന അമേരിക്കന് ബഹിരാകാശവാഹനം ചന്ദ്രന്റെ ധ്രുവപ്രദേശത്ത് ഹിമരൂപത്തില് ജലം കണ്ടെത്തുന്നത്. അതോടെ സുഷുപ്താവസ്ഥയിലായിരുന്ന ചന്ദ്രപഠനങ്ങള്‍ക്ക് ചിറക് മുളയ്ക്കാന് തുടങ്ങി. അമേരിക്ക ചന്ദ്രപഠനത്തില് സജീവമായി. അവരെ കൂടാതെ യൂറോപ്യന് സ്‌പേസ് ഏജന്‍സിയും (ESA) ചൈനയും ഇന്ത്യയും ജപ്പാനും രംഗത്തുവന്നു. ESA യുടെ സ്മാര്‍ട്ട്-1, ജപ്പാന്റെ സെലിന്, ചൈനയുടെ ചാംഗ് പരമ്പര മുതലായവ ചന്ദ്രനെക്കുറിച്ച് പഠിക്കാന് തുടങ്ങി. ഇന്ത്യയുടെ ചാന്ദ്രയാന്-ഒന്ന് ചന്ദ്രോപരിതലത്തില് ജലസാന്നിധ്യം കണ്ടെത്തിയത് ഒരുപക്ഷേ, ഈ നൂറ്റാണ്ടിലെ ഏറ്റവും ശ്രദ്ധേയമായ ശാസ്ത്രനേട്ടങ്ങളില് ഒന്നുതന്നെയായിരിക്കും.\nഅമേരിക്കയുടെ LRO, GRAIL, LADEE എന്നിങ്ങനെയുള്ള നിരവധി പേടകങ്ങള് ചന്ദ്രന്റെ പുതിയ മുഖമാണ് നമുക്ക് പരിചയപ്പെടുത്തിത്തന്നത്.\nഭൂമി മനുഷ്യന്റെ സ്ഥിരതാവളമെന്ന് നമുക്ക് വിശ്വസിക്കാന് കഴിയില്ല. ഇന്നല്ലെങ്കില് നാളെ മനുഷ്യര് ബഹിരാകാശത്തേക്കും അന്യ ഗോളങ്ങളിലേക്കും കുടിയേറിപ്പാര്‍ക്കും. അതിന്റെ ആദ്യത്തെ ചവിട്ടുപടിയാണ് ചന്ദ്രന്. അതുകൊണ്ടുതന്നെ 1970-കളില് ഉണ്ടായിരുന്ന, എന്തിന് ചന്ദ്രനില് പോകണമെന്ന ചോദ്യത്തിന് ഇപ്പോള് പ്രസക്തിയില്ല. ലോകത്തിലെ പ്രമുഖ രാജ്യങ്ങളെല്ലാം ഇപ്പോള്‍തന്നെ നേരിട്ടോ അല്ലാതെയോ ചാന്ദ്രപഠനവുമായി ബന്ധപ്പെട്ടവരാണ്. അതുകൊണ്ടുതന്നെ ചാന്ദ്രപഠനം ഇപ്പോഴൊരു സ്വപ്നാടനകൗതുകമല്ല. ഭാവിലോകത്തെ തുറിച്ചുനോക്കുന്ന ഊര്‍ജപ്രതിസന്ധിക്ക് ചന്ദ്രനിലെ ഹീലിയം-3 ഒരു മറുപടിയാവാം. ഒരു ചാന്ദ്രകോളനി എന്നത് അമേരിക്കയുടെയും റഷ്യയുടെയും സ്വപ്നമാണ്. മനുഷ്യനെ ചന്ദ്രനിലിറക്കാന് കച്ചകെട്ടിയവരുടെ കൂട്ടത്തില് ഇന്ത്യയും ചൈനയുമുണ്ട്. വിലകൂടിയ വെള്ളിവരെ ചന്ദ്രനില് ലഭ്യമാണെന്ന് പറയപ്പെടുന്നു.\nമനുഷ്യന് ചന്ദ്രനിലിറങ്ങുന്നതിന്റെ ആദ്യ ദൃശ്യങ്ങള് ലഭിച്ചതും കണ്ടതും ഓസ്ട്രേലിയയിലായിരുന്നു. ഓസ്ട്രേലിയയിലെ കാന്‍ബെറക്ക് സമീപത്തുണ്ടായിരുന്ന ഹണിസക്കിള് ക്രീക്ക് ട്രാക്കിങ് സ്റ്റേഷനിലായിരുന്നു മനുഷ്യന്റെ ചരിത്രപരമായ ആ കാല്‍വെപ്പിന്റെ ദൃശ്യങ്ങള് ആദ്യമെത്തിയത്. അപ്പോളോ ദൗത്യത്തിനായി പ്രത്യേകം സജ്ജീകരിച്ച ആ ട്രാക്കിങ് സ്റ്റേഷന് ഇപ്പോള് നിലവിലില്ല. ചന്ദ്രനിലേക്കുള്ള യാത്രക്കിടെ യാത്രികരുടെ സുരക്ഷിതത്വം ഉറപ്പുവരുത്തുന്നതിന് അതിവേഗത്തില് വിവരങ്ങള് കൈമാറുന്നതിനും അന്ന് ഭൂമിയില് മൂന്നിടത്ത് ട്രാക്കിങ് സ്റ്റേഷനുകള് സ്ഥാപിച്ചിരുന്നു.


സ്വാതന്ത്ര്യം എന്ന വാക്കിന് ഉത്തരവാദിത്വമെന്നുകൂടി അര്‍ത്ഥമുണ്ട്\nഇന്ത്യന് സ്വാതന്ത്ര്യസമരത്തിന്റെ ഏഴ് പതിറ്റാണ്ടുകളെപറ്റി വിലയിരുത്തുമ്പോള് രാഷ്ട്രീയ സ്വാതന്ത്ര്യം നമുക്ക് ലഭിച്ചുവെങ്കിലും മനസിന്റെ സ്വാതന്ത്ര്യവും ഒപ്പം സാമ്പത്തികസാമൂഹ്യസ്വാതന്ത്ര്യങ്ങളും അകലുന്ന സമൂഹമായി നമ്മള് മാറുകയാണോ എന്ന് പലപ്പോഴും തോന്നാറുണ്ട്.സ്വാതന്ത്ര്യം എന്ന വാക്കിന് അവകാശത്തോടൊപ്പം ഉത്തരവാദിത്വമെന്നുകൂടി എന്ന് കൂടി അര്‍ത്ഥമുണ്ട് എന്ന് തോന്നുന്നു.അത് ജനങ്ങള്‍ക്കും,ഭരിക്കുന്നവര്‍ക്കും .സ്വാതന്ത്ര്യം ഒരു സങ്കല്പ്പമെന്ന നിലയില് ഔദാര്യത്തോടെ ആരെങ്കിലും വച്ചുനീട്ടി കിട്ടുന്നതിനേക്കാള് എത്രയോ അഭികാമ്യമാണ് അത് സ്വയം നേടി അനുഭവിക്കുന്നത്.\nഇന്ത്യന് സ്വാതന്ത്ര്യസമരത്തിന്റെ പ്രഖ്യാപിത ലക്ഷ്യങ്ങളിലൊന്ന് വിദേശമേധാവിത്വശക്തിയായ ഇംഗ്ലീഷുകാരെ പുറത്താക്കി നാടിന്റെ മോചനം ഉറപ്പുവരുത്തുക എന്നതായിരുന്നു. ബ്രിട്ടീഷുകാര്ക്ക് പകരം തദ്ദേശീയരായ നമുക്ക് നമ്മേ ഭരിക്കാന് കഴിയുന്ന അവസ്ഥയാണ് വിഭാവന ചെയ്തത്.പക്ഷേ ക്രാന്തദര്ശിയായ ഗാന്ധിജി രാഷ്ട്രീയ സ്വാതന്ത്ര്യവും സാമൂഹിക സ്വാതന്ത്ര്യവും ഉറപ്പുവരുത്താന് വേണ്ടിയും തന്റെ സഹപ്രവര്ത്തര്കന്മാര് ഉദ്യമിക്കണമെന്ന് ആവശ്യപ്പെട്ടിരുന്നു. ചുരുക്കത്തില് സ്വാതന്ത്ര്യസമര കാലഘട്ടത്തിലെ ഓരോ കോണ്ഗ്രസ് പ്രവര്ത്തകനും ഈ ത്രിതല സ്വാതന്ത്ര്യത്തിനുവേണ്ടി പോരാട്ടം നടത്താന് പ്രതിജ്ഞാബദ്ധനായിരുന്നു. അയിത്തോച്ചാടനം, അസ്പൃശ്യത, പന്തിഭോജനം തുടങ്ങിയ കാര്യങ്ങള് ഉച്ചനീചത്വങ്ങളില്ലാതാക്കി സാമൂഹിക സമരസത സൃഷ്ടിക്കാനുള്ള ശ്രമമെന്ന നിലയില് അക്കാലത്തെ കോണ്ഗ്രസിന്റെ പ്രഖ്യാപിത ലക്ഷ്യങ്ങളില്‌പ്പെട്ടിരുന്നു.\nഗ്രാമസ്വരാജ്, ചെറുകിട വ്യവസായസംരംഭങ്ങള് സ്വദേശി ആചരണം, ട്രസ്റ്റിഷിപ്പ് തിയറി തുടങ്ങി സാമ്പത്തിക സ്വാതന്ത്ര്യത്തിനുവേണ്ടിയുള്ള പദ്ധതികളും ഗാന്ധിജി ആവിഷ്കരിച്ച് കോണ്ഗ്രസിന്റെ പ്രഖ്യാപിത ലക്ഷ്യങ്ങളില്‌പ്പെടുത്തിയിരുന്നു. ചുരുക്കത്തില് സ്വാതന്ത്ര്യം എന്ന ലക്ഷ്യം പൂര്ത്തീകരിക്കണമെങ്കില് കുറഞ്ഞപക്ഷം ത്രിതലസ്വാതന്ത്ര്യങ്ങളെങ്കിലും നേടേണ്ടതുമുണ്ടായിരുന്നു. ഈ അളവുകോല് വച്ചു നോക്കുമ്പോള് സ്വാതന്ത്ര്യത്തിന്റെ പല മേഖലകളും ഇന്ന് നമുക്കന്യമെന്നുതോന്നിപ്പോകുന്നു.,അധിനിവേശമേധാവിത്വശക്തികള്തീര്ത്ത പാരതന്ത്ര്യത്തിന്റെ കൂച്ചുവിലങ്ങുതകര്ത്തു സ്വന്തംകാലില് നിവര്ന്നുനില്ക്കാനുള്ള ഓജസ്സ് നമുക്ക് ലഭിച്ച ചരിത്രമുഹൂര്ത്തമാണ് നമുക്ക് സ്വാതന്ത്ര്യ ദിനം. 'അഭിമാനകരമായ അസ്തിത്വം' നേടിയെടുക്കാനായ അഭിമാനദിനം.\nഅന്താരാഷട്രരംഗത്ത് അദ്വിതീയമായ സ്ഥാനംനേടാന് സ്വതന്ത്ര ഇന്ത്യയ്ക്കു കഴിഞ്ഞു. രാഷ്ട്രീയസൈനികസാമ്പത്തികശക്തികളുടെ മുന്ഗണനാക്രമത്തിലും ഇന്ത്യ ഏറെ പുരോഗതി കൈവരിച്ചു. യു.എന് സ്ഥിരാംഗത്വസംബന്ധിയായ തുടര്ച്ചകളും ശാസ്ത്രസാങ്കേതിക രംഗത്തെ വിസ്മയാവഹമായ കുതിപ്പും നേട്ടങ്ങളുടെ നേര്രേഖയിലെ ഇന്ത്യന്പ്രയാണത്തെ പ്രഫുല്ലമാക്കുന്നു. കടന്നുവന്ന വഴികളില് മുള്ളുകളും കല്ലുകളും ഉണ്ടായിരുന്നുവെങ്കിലും നമ്മുടെ നാടിനെക്കുറിച്ച് ഒന്ന് ചിന്തിക്കു.ഇരുപതു വര്‍ഷങ്ങള്‍ക്കു മുന്‍പുള്ള ഗ്രാമമാണോ ഇപ്പോള് നിങ്ങളുടേത് .എല്ലാം മാറുന്നു .നാടും നഗരവും നമ്മളും . നൂറ്റാണ്ടുകളോളം ചെങ്കോട്ടയുടെ നെറുകയില് പാറിപ്പറന്ന സൂര്യനസ്തമിക്കാത്ത സാമ്രാജ്യത്വത്തിന്റെ പതാക 1947 ഓഗസ്റ്റ് 14ന്റെ അര്ധരാത്രിയില് താഴ്ത്തി ത്രിവര്ണപതാക വാനിലുയര്ത്തിയപ്പോള് അന്നോളം പേറിനടന്ന അരാജകത്വനിര്മ്മിതിക്കും അസഹിഷ്ണുതാമനോഭാവത്തിനും പരിഹാരമാവുമെന്ന് ഓരോ ഇന്ത്യന്പൗരനും പ്രതീക്ഷിച്ചിരുന്നു.അത് ഇന്നും പ്രതീക്ഷിക്കുന്നു എന്നത് സത്യം.നമ്മുടെ രാഷ്ട്രപിതാവ് പറഞ്ഞത് ഇപ്പോള് നാം ഓര്‍ക്കുക.”പകുതിയും പട്ടിണിയായ രാഷ്ട്രത്തിനു മതമോ കലയോ സംസ്കാരമോ ഒന്നുമല്ല പ്രധാനം. കോടിക്കണക്കായ പട്ടിണിക്കാര്‍ക്കു പ്രയോജനകരമാകാവുന്ന എന്തെങ്കിലുമുണ്ടോ അതാണ് എന്റെ മനസ്സിനു സുന്ദരം. ആദ്യമായി ജീവിതത്തിന്റെ കാതലായ കാര്യങ്ങളൊക്കെ അവര്‍ക്കു നല്‍കുക. ജീവിതത്തിന്റെ എല്ലാ സൗകുമാര്യങ്ങളും അലങ്കാരങ്ങളും പിറകെ വന്നെത്തിക്കൊള്ളും.” ഗാന്ധിജിയോടു വിയോജിപ്പുണ്ടാകാം. അദ്ദേഹത്തിന്റെ ആശയങ്ങള്‍ക്ക് എരിവും തീവ്രതയും പോരായിരിക്കാം. പക്ഷേ, നിത്യജീവിതത്തിലെ അദ്ദേഹത്തിന്റെ ലാളിത്യം ആദരണീയമാണ്. ‘ത്യാഗമെന്നതേ നേട്ടം, താഴ്മതാനഭ്യുന്നതി’ എന്ന സ്വവചസ്സിനതീതമായി അദ്ദേഹം ജീവിച്ചിട്ടില്ല. ഇന്നത്തെ വിപ്ലവവാദികളോ. സാമൂഹികശക്തികളെയും ശാസ്ത്രീയസോഷ്യലിസത്തെയും പുകഴ്ത്തിപ്പാടുന്ന അവര് സ്വജീവിതത്തില് സ്വര്‍ഗീയസുഖം ഇച്ഛിക്കുന്നവരാണ്.\nസ്വകാര്യസ്വത്തിനെപ്പറ്റി പണ്ടത്തെ ബൂര്‍ഷ്വാസിക്കുണ്ടായിരുന്ന ത്വരയേക്കാള് എത്രയോ ഇരട്ടിയാണ് ഇന്നത്തെ വിപ്ലവവിശ്വാസിക്കുള്ള ത്വര. യാചകന് ഒരുപിടി അരിവാങ്ങിക്കൊടുക്കുന്ന ഒരുനേതാവിനെയും നാം കണ്ടിട്ടില്ല. എന്നാല്, യജമാനവര്‍ഗത്തിനെതിരായി യാചകരുടെ വിപ്ലവബോധം ആളിക്കത്തിക്കാന് ആഹ്വാനം നല്‍കുന്ന നിരവധി നേതാക്കന്മാരെ നമുക്കറിയാം. ഇവിടെ ഒരുചോദ്യത്തിനു പ്രസക്തിയുണ്ട്: അഗതികളെ സഹായിക്കാന് എപ്പോഴും സാധ്യമാകുമോ. ചിലപ്പോഴെങ്കിലും എന്നാണുത്തരം. സാധിക്കാവുന്ന കാര്യങ്ങളില് നാം അതു ചെയ്യുന്നുണ്ടോ. ‘ഇല്ല എന്ന് എട്ടുവട്ടം പറയണം. പദ്ധതികള് പലതും പൂര്‍ത്തിയാക്കി. ഫലമോ കുത്തകക്കാര് കൂടുതല് തടിച്ചുകൊഴുത്തു. പട്ടിണിക്കാര് പേക്കോലങ്ങളാവുകയും ചെയ്തു. ആരുടെ നന്മയ്ക്കുവേണ്ടി പദ്ധതികള് ആസൂത്രണം ചെയ്തുവോ ആ വിഭാഗത്തിന് ഒരുപ്രയോജനവും ലഭിക്കുകയുണ്ടായില്ല. ഇന്ത്യയിലെ 37 ശതമാനം ജനങ്ങളും ദാരിദ്ര്യരേഖയ്ക്കു താഴെയാണു ജീവിക്കുന്നതെന്ന് ഒരുകേന്ദ്രമന്ത്രിതന്നെ ഇന്ത്യന് പാര്‍ലമെന്ററില് പ്രസ്താവിച്ചത് ഓര്‍മ്മ വരുന്നു.\nസ്വാതന്ത്ര്യലബ്ധിക്കാലത്ത് ഇന്ത്യയില് ആകെയുണ്ടായിരുന്ന ജനസംഖ്യയേക്കാള് മൂന്നുകോടിയിലധികം ജനങ്ങള് ഇന്നും നിരക്ഷരരാണ്ഏതാണ്ടു 38 കോടി! ദരിദ്രരും നിരക്ഷരരുമായ ജനകോടികള് ജീവച്ഛവങ്ങളായിക്കഴിയുന്നു. ഈ സ്ഥിതിവിശേഷം ജനസേവനക്കാര്‍ക്ക് അനുഗ്രഹമായി! ഈ എഴുപതാം സ്വാതന്ത്ര്യ ദിനം നാം ലോകത്തിന്റെ പല കോണിലും ആഘോഷിക്കുമ്പോള് ഈ ദരിദ്രകോടികളെ കൂടി ഓര്‍ക്കണം .അങ്ങനെ ഒരു സമൂഹവുമാണ് നമുക്ക് സ്വാതന്ത്ര്യം വാങ്ങി തരുവാന് കഷ്ടപ്പെട്ടാണ് എന്ന് കുടി ഓര്‍ക്കണം.അവരാണ് ഇന്ന് വീടും ,വെള്ളവും,ജീവിതവുമില്ലാതെ ജീവച്ഛവങ്ങളായി ജീവിക്കുന്നതെന്ന് ഓര്‍ക്കണം.ഇത്തരം ഓര്‍മ്മ നമ്മുടെ പല ഭരണാധിപന്മാര്‍ക്കും ഇല്ലാതായിരിക്കുന്നു.ജനങ്ങള്‍ക്കും.സ്വാതന്ത്ര്യം കിട്ടി എഴുപതാണ്ടു പിന്നിടുമ്പോള് നമ്മുടെ നാട് എത്രയോ ഉയരത്തിലെത്തി എന്ന്ചി ന്തിക്കുമ്പോളും രാജ്യത്തെയും ജനങ്ങളെയും സംരക്ഷിക്കുന്ന കാര്യത്തില് എത്രപിറകോട്ടു പോയി എന്നുകൂടി ചിന്തിക്കുന്നത് നന്നായിരിക്കും.\n(ചെയര്‍മാന് ,ഇന്ത്യന് നാഷണല് ഓവര്‍സീസ് കോണ്‍ഗ്രസ് )\nയൂറോപ്യന് യൂണിയന്: രാഷ്ട്രീയ മേനിപറച്ചില് ഇന്ത്യക്കു ഗുണം ചെയ്യില്ല\nബ്രിട്ടീഷ് പ്രധാനമന്ത്രി ഡേവിഡ് കാമറണ് ഇപ്പോള് അങ്ങനെ ഒരു തീരുമാനം എടുത്തതില് വെന്തുരുകുന്നുണ്ടാകും.സ്വന്തം തട്ടകം ഉറപ്പിക്കുന്നതിനു പ്രഖ്യാപിച്ച ജനഹിതപരിശോധന ബ്രിട്ടന്റെയും ലോകത്തിന്റെയും തന്റെതന്നെയും നിലനില്പ്പിനെ പിന്നോട്ടടിപ്പിക്കുന്നതാണെന്ന് മറ്റാരേക്കാളും അദ്ദേഹത്തിന് മനസ്സിലായിക്കാണും.\nനേരിയ ഭൂരിപക്ഷത്തിലെങ്കിലും ബ്രിട്ടന് യൂറോപ്യന് യൂനിയനില് തുടരുമെന്നായിരുന്നു നമ്മുടെയൊക്കെ കണക്കു കൂട്ടല്.. എന്തായാലും തീരുമാനം അന്താരാഷ്ട്രരാഷ്ട്രീയസാമ്പത്തിക സമവാക്യത്തിനു കനത്തആഘാതമാണ് ഏല്പ്പിച്ചത്.\nയൂറോപ്യന് സമൂഹത്തോടുള്ള ബ്രിട്ടീഷ് ശങ്കയ്ക്കു അരനൂറ്റാണ്ടിന്റെയെങ്കിലും പഴക്കമുണ്ട്. 1957 ല് യൂറോപ്യന് സാമ്പത്തികസമൂഹം രൂപംകൊണ്ടിട്ടും ബ്രിട്ടന് അതില് അംഗത്വം നേടാന് 16 വര്ഷമെടുത്തത് അക്കാരണത്താലാണ്. അംഗമായിട്ടും ബ്രിട്ടീഷ് സ്വത്വബോധവും യൂറോസമൂഹത്തോടുള്ള ആശങ്കയും തലപൊങ്ങാന് ഏറെ സമയമൊന്നുമെടുത്തില്ല. 1975 ല്ത്തന്നെ ബ്രിട്ടീഷ് ജനത ഹിതപരിശോധനയ്ക്കു തയാറായി. 67 ശതമാനം പേരും എതിര്ത്തതിനാല് അന്നു വിട്ടുപോക്കു നടന്നില്ല.\nഎന്നിട്ടും യൂനിയനില്‌നിന്നു വിട്ടുനില്ക്കണമെന്ന ആവശ്യം അടങ്ങിയില്ല. അതിനു കൂടുതല് പിന്തുണ ലഭിക്കുകയാണുണ്ടായത്. റഫ്രണ്ടം പാര്ട്ടിയുടെയും ഇന്ഡിപെന്ഡന്‌സ് പാര്ട്ടിയുടെയും ജനനംതന്നെ ഈ ആവശ്യത്തിലൂന്നിയായിരുന്നു. 2015 ല് കണ്‍സര്‍വേറ്റിവ് പാര്‍ട്ടി ജയിക്കാനുണ്ടായ കാരണംതന്നെ അധികാരത്തില്വന്നാല് ഹിതപരിശോധന നടത്തുമെന്ന വാഗ്ദാനം നല്കിയതായിരുന്നു.\nപുറത്തുപോകാന് ബ്രിട്ടനെടുത്ത തീരുമാനം ലോകത്തെ ഞെട്ടിക്കുക തന്നെ ചെയ്തു. അന്താരാഷ്ട്ര ഓഹരിവിപണി കൂപ്പുകുത്തി. . സാമ്പത്തിക വളര്ച്ചയില് രജതശോഭ തെളിയിക്കുന്നുവെന്ന് അവകാശപ്പെടുന്ന ഇന്ത്യയുടെ കറന്‌സികളും എക്കാലത്തെയും വലിയതാഴ്ചയായ 68.20 ല് തൊട്ട് അല്പ്പമൊന്നുയര്ന്നു.ഡോളറുമായുള്ള ബ്രിട്ടീഷ് പൗണ്ടിന്റെ വിനിമയമൂല്യം പത്തുശതമാനം ഇടിഞ്ഞു. പൗണ്ടിന്റെ മാത്രമല്ല, ഡോളറൊഴിച്ചു ലോകത്തുള്ള എല്ലാ കറന്‌സികളുടെയും വിനിമയമൂല്യമിടിഞ്ഞു. 2008 ലെ തകര്ച്ച ആവര്ത്തിക്കുമെന്ന ഭയാശങ്കയും ഭീതിയും സാമ്പത്തിക വിപണികളെ പിടിച്ചുലയ്ക്കുകയാണ്.\nഅന്താരാഷ്ട്ര ആഘാതം പൂര്ണമായും മനസ്സിലാക്കാതെയാണ് ഇന്ത്യ പ്രതികരിച്ചത്. അരുണ്‌ജെയ്റ്റ്‌ലിയും നിര്മലാ സീതാരാമനും ജയന്ത് സിന്ഹയും ഇപ്പോഴും പറഞ്ഞുപെരുപ്പിക്കുന്നത് ഇന്ത്യയുടെ ഭദ്രമെന്നു കരുതപ്പെടുന്ന സ്ഥൂലസാമ്പത്തിക സൂചകങ്ങളെക്കുറിച്ചാണ്. 360 ബില്യണ് ഡോളറിന്റെ കരുതല് ശേഖരമാണ് അവര് ഇടക്കിടയ്ക്ക് എടുത്തുപറഞ്ഞു നമ്മെ സമാധാനിപ്പിക്കാന് ശ്രമിക്കുന്നത്. 101 ശതമാനമെന്ന കുറഞ്ഞ കറണ്ട് അക്കൗണ്ട് കമ്മിയും നിയന്ത്രണവിധേയമായിക്കൊണ്ടിരിക്കുന്ന ധനക്കമ്മിയും താരതമ്യേന പിടിയിലൊതുങ്ങി നില്ക്കുന്ന പണപ്പെരുപ്പനിരക്കും, സര്വോപരി 7.6 ശതമാനമെന്ന ആഭ്യന്തര ഉല്പ്പാദനവളര്ച്ചാനിരക്കും തുണയായി പറയുന്നുണ്ട്\nവിഷയത്തിന്റെ ഗൗരവം ശരിയാംവണ്ണം മനസ്സിലാക്കിയാണ് രഘുറാം രാജന് പ്രതികരിച്ചത്. വികസ്വരരാജ്യങ്ങളുടെ സാമ്പത്തികവളര്ച്ചയ്ക്കു ബ്രിട്ടീഷ് പിന്മാറ്റം ഏറെ ദോഷംചെയ്യുമെന്നും ഇന്ത്യയെ സംബന്ധിച്ചിടത്തോളം ഇതു നല്ല വാര്ത്തയല്ലെന്നുമാണ് അദ്ദേഹം യുക്തിഭദ്രമായി പറഞ്ഞുവെച്ചത്. 10 ലക്ഷം കോടി രൂപ വരുന്ന ഇന്ത്യയുടെ ഐ.ടി കയറ്റുമതിയുടെ പകുതിയും യൂറോപ്യന് രാജ്യങ്ങളിലേയ്ക്കാണ്. അവിടെയുണ്ടാകുന്ന ഏതു നയവ്യതിയാനവും ഇന്ത്യന് ഐ.ടി മേഖലയെ തളര്‍ത്തില്ലേ?മൂന്നാമത്തെ വലിയ വ്യാപാരപങ്കാളിയാണ് യൂറോപ്യന് യൂണിയനില് ഇന്ത്യ. കാര്യങ്ങള് നേരെയാക്കാന് ബ്രിട്ടനെടുക്കുന്ന കാലതാമസം ഇന്ത്യന് വ്യാപാരമേഖലയെ തളര്ത്തും. കയറ്റുമതി വരുമാനത്തിലുണ്ടായേക്കാവുന്ന കുറവും രൂപയുടെ വിനിമയമൂല്യവും കുറയുന്നതു വഴി ഇറക്കുമതിച്ചെലവിലുണ്ടാകുന്ന വര്ധനയും ഇന്ത്യന് കറണ്ട് അക്കൗണ്ട് കമ്മി വീണ്ടും കൂട്ടും. 30 ലക്ഷം ഇന്ത്യക്കാര് ബ്രിട്ടനിലുണ്ട്. അവിടെ 800 ഇന്ത്യന് വ്യവസായസ്ഥാപനങ്ങളും പ്രവര്ത്തിക്കുന്നു. നിരവധി വിദ്യാര്ഥികള് ബ്രിട്ടനില് പഠിക്കുന്നു. വിനോദസഞ്ചാരമേഖലയിലും ഇരുരാജ്യങ്ങളും തമ്മില് സുദൃഢബന്ധമുണ്ട്. ബ്രിട്ടന് യൂറോപ്യന് യൂനിയന് വിട്ടാല് തൊഴില് നഷ്ടവും കുടിയേറ്റക്കാര്ക്കുള്ള ആനുകൂല്യം കുറയും. അത് ഇന്ത്യക്കാര്ക്ക് തിരിച്ചടിയാകുമെന്നു ഉറപ്പ്.\nഅങ്ങനെ സംഭവിക്കുന്നത് ഇന്ത്യന് സാമ്പത്തികരംഗത്തും വലിയ പ്രശ്‌നങ്ങള് ഉണ്ടാക്കും . യൂറോയുടെയും പൗണ്ടിന്റെയും മൂല്യം ഇടിയുന്നതു മലയാളികളെ ബാധിക്കും. ഐ.ടി മേഖലകളില് പ്രവര്ത്തിക്കുന്നവരില് നല്ലപങ്കും മലയാളികളാണ്. ഐ.ടി മേഖലയ്ക്കും പ്രതിസന്ധി തിരിച്ചടിയാകും. ഇതൊന്നും കാണാതെ, സ്ഥൂലസാമ്പത്തികസൂചകങ്ങളുടെ കരുത്തിന്റെ വീരഗാഥകള് മാത്രം പാടുന്നത് ഇന്ത്യക്കു ഗുണം ചെയ്യില്ല. സമ്പദ് രംഗത്തെ വളര്ച്ചയെക്കുറിച്ചുള്ള പതിവ് രാഷ്ട്രീയ മേനിപറച്ചില് ഇപ്പോള് നമുക്ക് ഗുണം ചെയ്യില്ല.\n(ചെയര്‍മാന്, ഇന്ത്യന് നാഷണല് ഓവര്‍സീസ് കോണ്‍ഗ്രെസ്)\nമോഡി മാജിക് എല്‍ക്കാത്ത രണ്ടു വര്‍ഷം\nനരേന്ദ്രമോദിയുടെ നേതൃത്വത്തിലുളള എന്.ഡി.എ സര്‍ക്കാര് അധികാരമേറ്റിട്ടു രണ്ടുവര്‍ഷം പൂര്‍ത്തിയാകുമ്പോള് ഇന്ത്യന് ജനതയുടെ മനസില് ഇപ്പോള് എന്താണ് ലോകം മുഴുവന് യാത്രയും അതുകൊണ്ട് ഉണ്ടാകുന്ന പബ്ലിസിറ്റിയും അല്ലാതെ ഭാരതത്തിന്റെ തനതായ വികസനത്തിന് മോഡിയുടെ മാജിക് ഉപയോഗിക്കാന് അദ്ദേഹത്തിനു സാധിച്ചുവോ?\nഓരോ ദിവസവും പ്രശ്‌നങ്ങള കുറയുകയല്ല, കുടുകയാണ് . മതാധിഷ്ഠിത, ഏകാധിപത്യരാഷ്ട്രമാക്കാനുള്ള ശ്രമങ്ങളാണു രണ്ടുവര്‍ഷമായി കണ്ടുകൊണ്ടിരിക്കുന്നത്.ദേശീയസര്‍വകലാശാലകളുടെ ജനാധിപത്യമതേതരബൗദ്ധികസ്വഭാവം നശിപ്പിക്കുന്നതുമുതല് വ്യക്തിയുടെ ആഹാരശീലങ്ങളില് ആധിപത്യം സ്ഥാപിക്കുന്നതുവരെ ഈ ഭരണകൂടത്തിനു ചെയ്യാവുന്നതെല്ലാം മറയും മടിയുമില്ലാതെ നടത്തിപ്പോരുകയാണു മോദിയുടെ നേതൃത്വത്തിലുള്ള ഭരണകൂടം .\nഭാരതീയസമൂഹം കണ്ണിലെ കൃഷ്ണമണിപോലെ കാത്തുസൂക്ഷിക്കുന്ന ബഹുസ്വരതയെന്ന മഹത്തായ സങ്കല്‍പ്പം ഏറ്റവുംവലിയ ഭീഷണി നേരിട്ട കാലമായിരുന്നു ഇത്. ഇന്ത്യന്‍സമൂഹത്തിന്റെ ചാലകശക്തിയായ മതേതരത്വവും ബഹുസ്വരതയും തകര്‍ത്ത് ഒരു മതാധിഷ്ഠിതരാഷ്ട്രം യാഥാര്‍ത്ഥ്യമാക്കുക എന്ന ആര്.എസ്.എസ് അജണ്ഡ പൂര്‍ത്തീകരിക്കുകയെന്ന ഏകലക്ഷ്യമാണു മോദിക്കുള്ളത്. ഈ ഫാസിസ്റ്റ് ലക്ഷ്യം ജനങ്ങളില്‍നിന്നു മറച്ചുവയ്ക്കാനുള്ള പട്ടുകുപ്പായങ്ങളാണ് അഛാദിന്, കള്ളപ്പണം തിരിച്ചുകൊണ്ടുവരല് തുടങ്ങിയ വാചാടോപങ്ങള്. ഒന്നു പറയുകയും മറ്റൊന്നു പ്രവര്‍ത്തിക്കുകയും ചെയ്യുകയെന്നതു ഫാസിസത്തിന്റെ അടിസ്ഥാനസ്വഭാവമാണ്.\nബി.ജെ.പി സര്‍ക്കാര് ഭരണത്തിലേറിയ അന്നുമുതല് സോണിയാഗാന്ധിയടക്കമുള്ള പ്രതിപക്ഷനേതാക്കളെ വ്യക്തിപരമായി അധിക്ഷേപിക്കാനും പൊതുജനമധ്യത്തില് താറടിക്കാനുമുള്ള ശ്രമങ്ങള് നിര്‍ലജ്ജം നടപ്പാക്കുകയാണ്. അഗസ്റ്റ വെസ്റ്റ്‌ലാന്റ കേസില് സോണിയാഗാന്ധിയെ ഉള്‍പ്പെടുത്താനാവിശ്യമായ തെളിവുകള് സൃഷ്ടിച്ചുനല്‍കണമെന്ന് ഇന്ത്യന് പ്രധാനമന്ത്രി ഇറ്റാലിയന് അധികൃതരോട് ആവിശ്യപ്പെട്ടുവെന്നതരത്തിലുള്ള മാധ്യമറിപ്പോര്‍ട്ടുകള് പുറത്തുവന്നിരിക്കുന്നു. ഒരു പ്രധാനമന്ത്രിക്ക് ഇത്രയേറെ അധഃപതിക്കാന് കഴിയുമോ.\nസുബ്രമണ്യന്‍സ്വാമിയെപ്പോലുള്ളവരെ വിലയ്‌ക്കെടുത്ത് പാര്‍ലമെന്റില് വ്യാജആരോപണങ്ങളുയര്‍ത്തി നോക്കി. ഒന്നും ഫലം കണ്ടില്ല.\nസാമൂഹികവും രാഷ്ട്രീയവും മതപരവുമായ അന്യവല്‍ക്കരണങ്ങള് അവരെ ദേശീയമുഖ്യധാരയില്‍നിന്ന് അകറ്റിക്കൊണ്ടിരിക്കുന്നു. ബീഫ് ഉപയോഗിക്കുന്നവര് മാത്രമല്ല, ഉപയോഗിച്ചുവെന്നു സംശയിക്കപ്പെടുന്നവര്‍പോലും കൊല്ലപ്പെടണമെന്ന കാട്ടുനീതിയാണു സംഘപരിവാറിനുപഥ്യം. ബീഹാര് തിരഞ്ഞെടുപ്പിനു തൊട്ടുമുന്‍പാണ് ഉത്തര്‍പ്രദേശില് മുഹമ്മദ് അഖ്‌ലാഖ് എന്ന ഹതഭാഗ്യന് ബീഫ് വീട്ടില് സൂക്ഷിച്ചുവെന്നു സംശയിക്കപ്പെട്ടതിന്റെ ഫലമായി മര്‍ദനമേറ്റു മരിച്ചത്.\nഅദ്ദേഹത്തിന്റെ മകന് സൈനികനാണെന്നുകൂടി ഓര്‍ക്കണം. ഝാര്‍ഖണ്ഡില് പശുവിനെ വെട്ടാന് കൊണ്ടുവന്നുവെന്ന കാരണം പറഞ്ഞാണു പതിനഞ്ചുകാരനെ തല്ലിക്കൊന്നത്. ഏതു സംസ്ഥാനത്തു തെരഞ്ഞെടുപ്പുവന്നാലും ബി.ജെ.പിക്ക് ഉപയോഗിക്കാന് കഴിയുന്ന ഒരേയൊരായുധം മതവികാരമാണ്. രാമക്ഷേത്രം, ബീഫ് നിരോധനം, ഏക സിവില് കോഡ് തുടങ്ങിയ ആവനാഴിയിലെ എല്ലാ അസ്ത്രങ്ങളും വര്‍ഗീയധ്രൂവീകരണത്തിനായി അവര് ഉപയോഗിക്കും. സാക്ഷി മഹാരാജ്, യോഗി ആദിത്യനാഥ്, സ്വാധി നിരജ്ഞന് ജ്യോതി തുടങ്ങിയവര് ഇതിനു പ്രത്യേകം പരിശീലിക്കപ്പെട്ടവരാണ്. ഇവരില് പലരും ജനാധിപത്യത്തിന്റെ ശ്രീകോവിലായ പാര്‍ലമെന്റിലും നിയമനിര്‍മാണസഭകളിലും അംഗങ്ങളുമാണ്. വാക്കുകളിലൂടെ ഇവര് വമിപ്പിക്കുന്ന വര്‍ഗീയവിഷജ്വാലയാണു പാവം അഖ്‌ലാഖുമാരെ തല്ലിക്കൊല്ലാന് വെറിപൂണ്ട അനുയായികള്‍ക്കു പ്രേരണയാകുന്നത്.\nഇത്തരം കൊലപാതകങ്ങളെ അപലപിക്കാന് പ്രധാനമന്ത്രി തയ്യാറായില്ല.\nസ്വതന്ത്രരായ മനുഷ്യര് രൂപപ്പെടുന്ന ഇടങ്ങളും ഫാസിസ്റ്റുകള്‍ക്ക് ചതുര്‍ഥിയാണ്.\nജനാധിപത്യസംവിധാനങ്ങളെ ദുര്‍ബലപ്പെടുത്തുകയെന്നതു ഫാസിസ്റ്റ് വിനോദമാണ്. മുപ്പതു ശതമാനത്തില്‍ത്താഴെ വോട്ടുവാങ്ങി കേന്ദ്രം ഭരിക്കുന്ന മോദിയും സംഘവും ഒരുകാര്യം മനസിലാക്കണം. എഴുപതു ശതമാനത്തിലധികം ഇന്ത്യന്‍പൗരന്മാര് നിങ്ങളുടെ സ്വാധീനവലയത്തിനു പുറത്താണ്. ഇന്ത്യയെ ജനാധിപത്യമതേതരബഹുസ്വരസമൂഹമായി നിലനിര്‍ത്താന് അവര്‍ക്കു കഴിയും.\nഇന്ത്യയിലെ ന്യുനപക്ഷങ്ങളുടെ രക്ഷ ഇന്ത്യന് നാഷണല് കോണ്‍ഗ്രസിലൂടെയാണെന്നതു തര്‍ക്കമറ്റ വസ്തുതയാണ്. ഒന്നേകാല് നൂറ്റാണ്ടായി ഈ പ്രസ്ഥാനത്തിന്റെ പ്രഖ്യാപിതനയമാണത്. അതുകൊണ്ടുതന്നെ മൂന്നുവര്‍ഷത്തിനുശേഷം നടക്കുന്ന ലോക്‌സഭാ തെരഞ്ഞെടുപ്പില് മതേതരവിശ്വാസികള് കോണ്‍ഗ്രസിലൂടെ മോദിഭരണത്തിനു മറുപടിനല്‍കുമെന്നുറപ്പാണ്.അതിനുള്ള തയ്യാറെടുപ്പുകള് ഇവിടെയും നമുക്ക് തുടങ്ങേണ്ടിയിരിക്കുന്നു .പ്രവാസി സമൂഹം മോഡിയുടെ പുറം പുച്ച് മനസിലാക്കിയില്ലങ്കില് നാളെ നമുക്ക് ഉണ്ടാകാന് പോകുന്ന നഷ്ടങ്ങള് എന്താണെന്ന് പോലും പ്രവചിക്കുക വയ്യ .


കരസ്പര്‍ശമില്ലാത്ത ജാഗ്രതയുണ്ട്: കൊറോണക്കാലത്തും പത്രം വായിക്കാം • Suprabhaatham\nകരസ്പര്‍ശമില്ലാത്ത ജാഗ്രതയുണ്ട്: കൊറോണക്കാലത്തും പത്രം വായിക്കാം\nMarch 24, 2020 | 10:43 pm IST\nകൊറോണയുടെ പേരില് പത്ര വിതരണവുമായി ബന്ധപ്പെട്ടു കൊണ്ട് ചില ആശയക്കുഴപ്പങ്ങളുണ്ടാക്കാനുള്ള ബോധപൂര്‍വ്വമായ ശ്രമങ്ങള് നടക്കുന്നുണ്ട്. സോഷ്യല് മീഡിയയില് തെറ്റായ വിധത്തില് വ്യാപക പ്രചരണവും നടക്കുന്നു. ചില ഓണ്‍ലൈന് മാധ്യമങ്ങള് ഇത് ഏറ്റുപിടിക്കുകയും ചെയ്തിരിക്കുന്നു.\nസുപ്രഭാതം ദിനപത്രത്തിന്റെ ഏഴ് പ്രിന്റിങ് പ്രസുകളും ഓട്ടോമാറ്റിക് സംവിധാനമുള്ളതാണ്. പ്രിന്ററില് റീല് കയറ്റിക്കഴിഞ്ഞാല് പത്രം പ്രിന്റിങ് കഴിഞ്ഞ് പാക്ക് ചെയ്ത് വിതരണക്കാരന്റെ കൈകളില് എത്തുന്നു. അതില് മൂന്നു പ്രസുകളില് മാത്രം പാക്കിങ് കൈകൊണ്ടു ചെയ്യണം. കൊവിഡ്- 19 ന്റെ പശ്ചാത്തലത്തില് ആ മൂന്നു സ്ഥലങ്ങളിലും തൊഴിലാളികള് പൂര്‍ണമായും ഗ്ലൗസ് ധരിക്കുന്നുണ്ട്. അതിന് പുറമെ വിതരണത്തിലുടനീളം സുരക്ഷ ഉറപ്പാക്കാന് വിതരണക്കാര്‍ക്കും ഗ്ലൗസ് നല്‍കിയിട്ടുണ്ട്.\nഇതോടെ പത്രത്തില് മനുഷ്യ കരസ്പര്‍ശമേല്‍ക്കാനുള്ള സാധ്യതയേ ഉണ്ടാവുന്നില്ല. വ്യാജപ്രചരണത്തില് പറയപ്പെടുന്നതു പോലെ, ഇന്ന് ഒരു പത്രത്തിന്റെയും പ്രിന്റിങ് സമയത്ത് 25 തൊഴിലാളികളുടെ കരസ്പര്‍ശങ്ങള് ഉണ്ടാവുന്നില്ല. സമ്പൂര്‍ണമായും ഓട്ടോമാറ്റിക് സൗകര്യമാണ് ഇന്ന് നിലവിലുള്ളത്. സുപ്രഭാതം ആ കാര്യത്തില് പൂര്‍ണ ജാഗ്രത പുലര്‍ത്തിയിട്ടുണ്ട്. വായനക്കാര് ഒട്ടും ആശങ്കപ്പെടേണ്ടതില്ല.\nബ്രിട്ടനില് നിന്നെത്തിയ ഒരാള്‍ക്കു കൂടി കൊവിഡ്; സ്ഥിരീകരിച്ചത് നെടുമ്പാശ്ശേരിയിലെത്തിയ റഷ്യന് പൗരന്\nകൊവാക്‌സിന് അംഗീകാരം നല്‍കി യു.കെ; രണ്ട് ഡോസ് എടുത്തവര്‍ക്ക് ക്വാറന്റീന് നിര്‍ബന്ധമില്ല\nവാക്‌സിനെടുക്കാത്തവര്‍ക്ക് വീട്ടിലെത്തി നല്‍കണം, മതനേതാക്കളുടേയും സഹായം തേടൂ-പ്രധാനമന്ത്രി\nകൊവിഡ് ബാധിച്ച് മരിച്ചവരുടെ ആശ്രിതര്‍ക്കുള്ള സഹായധനത്തിനുള്ള അപേക്ഷ സമര്‍പ്പിക്കാം\nകോവാക്‌സിന് അംഗീകാരം നല്‍കി ആസ്‌ത്രേലിയ


Pinarayi to Governor | 'ഉന്നത വിദ്യാഭ്യാസ രംഗത്ത് പ്രശ്നമുണ്ട്'; തെറ്റിധാരണ സൃഷ്ടിക്കുന്ന വിധം ഗവർണറുടെ പ്രതികരണം മാധ്യമങ്ങൾ അവതരിപ്പിക്കുന്നു;' മുഖ്യമന്ത്രി \_ media presents the governor's response inamisleading way says cm pinarayi – News18 Malayalam\nPinarayi to Governor | 'ഉന്നത വിദ്യാഭ്യാസ രംഗത്ത് പ്രശ്നമുണ്ട്'; തെറ്റിധാരണ സൃഷ്ടിക്കുന്ന വിധം ഗവർണറുടെ പ്രതികരണം മാധ്യമങ്ങൾ അവതരിപ്പിക്കുന്നു;' മുഖ്യമന്ത്രി\n'അധ്യാപന പരിചയമില്ലത്തവരെ സർവ്വകലാശാലയുടെ തലപത്ത് ഇരുത്തിയിരുന്നു. അങ്ങനെ ഉള്ളവർക്കാണ് ഇപ്പോൾ ആശങ്ക. ഷീലാ ദീക്ഷിത്ത് യോഗ്യതയിലാത്ത ഒരാളെ വി സി സ്ഥാനത്ത് നീക്കം ചെയ്തത് നിങ്ങൾ ആരും മറന്ന് കാണില്ല'\nLast Updated : December 12, 2021, 16:04 IST\nകണ്ണൂർ: ഉന്നത വിദ്യാഭ്യാസ രംഗത്ത് (Higher Education in Kerala) ചില പ്രശ്നങ്ങൾ ഉണ്ടെന്നും അത് മെച്ചപ്പെടണമെന്നും മുഖ്യമന്ത്രി പിണറായി വിജയൻ (CM Pinarayi Vijayan). സർവകലാശാലകളിലെ ഇടപെടൽ സംബന്ധിച്ച് ഗവർണർ ഉയർത്തിയ വിമർശനങ്ങൾക്ക് മറുപടി നൽകാൻ മുഖ്യമന്ത്രി നടത്തിയ വാർത്താസമ്മേളനത്തിലാണ് മുഖ്യമന്ത്രി ഇക്കാര്യം പറഞ്ഞത്. സർക്കാരിന്‍റെ നയം അറിയാത്ത ആളല്ല ഗവർണർ എന്ന് മുഖ്യമന്ത്രി പറഞ്ഞു. ഉന്നത വിദ്യാഭ്യാസ മേഖലയെ കുറിച്ച് ഒട്ടേറെ ചർച്ചകൾ ഉയർന്ന് വന്നിട്ടുണ്ട്. ഈ സർക്കാർ അധികാരത്തിൽ വരുന്നതിന് മുമ്പ് എൽ ഡി എഫ് ഒരു പ്രകടന പത്രിക മുന്നോട് വെച്ചു. അതിൽ ഉന്നത വിദ്യാഭ്യാസ മേഖല ശാക്തീകരിക്കുന്നതിനെ കുറിച്ച് പറഞ്ഞിരുന്നുവെന്നും മുഖ്യമന്ത്രി പറഞ്ഞു. ഉന്നതവിദ്യാഭ്യാസമേഖലയിലെ പോരായ്മകൾ പരിഹരിക്കുന്നതിനുള്ള നിർദേശങ്ങൾ ഊന്നിപ്പറഞ്ഞാണ് മുഖ്യമന്ത്രിയുടെ മറുപടി.\nഗവർണറുടെ പ്രതികരണം തെറ്റിധാരണ സൃഷ്ട്ടിക്കും വിധം മാധ്യമങ്ങൾ അവതരിപ്പിക്കുന്നുവെന്ന് മുഖ്യമന്ത്രി കുറ്റപ്പെടുത്തി. ഉന്നത വിദ്യാഭ്യാസ മേഖലയിലെ പ്രശ്നങ്ങളെ കുറിച്ച് ഗവർണർ അയച്ച കത്തിന് സർക്കാറിന്റെ കാഴ്ച്ച പാടുകൾ മറുപടിയായി അറിയിച്ചു. ചീഫ് സെക്രട്ടറി , ധനകാര്യ വിഭാഗം അഡി ചീഫ് സെക്രട്ടറി ഗവർണറെ കണ്ടു. ധനകാര്യമന്ത്രിയും കണ്ടു. ഗവർണറുടെ അഭിപ്രായം നേരിട്ട് കേട്ടു. ഗവർണറെ ഫോണിൽ ബന്ധപ്പെട്ടു. സംസാരിച്ചു. മികവാർന്ന അക്കാദമിക്ക് വിദഗ്ധരെയാണ് സ്ഥാപനങ്ങളുടെ തലപ്പത്ത് കൊണ്ടുവരാൻ ശ്രദ്ധിച്ചിരുന്നു. എൽ സി എഫ് സർക്കാർ അക്കാദമിക്ക് മികവുള്ളവരെ സർവകലാശാലയുടെ തലപ്പത്ത് കൊണ്ടുവരാനാണ് ശ്രമിച്ചിട്ടുള്ളത്. ഇതിൽ നിന്ന് വ്യത്യസ്ഥമായ അനുഭവങ്ങൾ കേരളത്തിൽ ഉണ്ടായിരുന്നു. അധ്യാപന പരിചയമില്ലത്തവരെ സർവ്വകലാശാലയുടെ തലപത്ത് ഇരുത്തിയിരുന്നു. അങ്ങനെ ഉള്ളവർക്കാണ് ഇപ്പോൾ ആശങ്ക. ഷീലാ ദീക്ഷിത്ത് യോഗ്യതയിലാത്ത ഒരാളെ വി സി സ്ഥാനത്ത് നീക്കം ചെയ്തത് നിങ്ങൾ ആരും മറന്ന് കാണില്ല. അത് മറന്നത് കൊണ്ടാവാം ഇത്തരം ചിലർ ചില പരാമർശങ്ങൾ നടത്തുന്നതെന്നും മുഖ്യമന്ത്രി പറഞ്ഞു.\nവിദഗ്ധ സമിതി നാമ നിർദ്ദേശം നടത്തുന്ന വരെയാണ് വി സി ആയി നിയമിക്കുന്നതെന്ന് മുഖ്യമന്ത്രി ചൂണ്ടിക്കാട്ടി. മുഖ്യമന്ത്രിയും മന്ത്രിമാരുമാണ് അവരെ നിയമിക്കുന്നു എന്നാണ് പ്രചരിപിക്കുന്നത്.\nകേരളം മുന്നോട് പോകരുത് എന്ന് കരുതുന്നവർക്ക് ഊർജം പകരുന്ന നിലപാട് യോജിക്കുന്നില്ല. മനസാക്ഷിക്കിക്ക് വിരുദ്ധമായി ഗവർണർ ഒന്നും ചെയ്യേണ്ടില്ല. സർക്കാറുമായി ആശയ വിനിമയത്തിന് തടസമില്ല. ഉചിതമായ തീരുമാനം എടുക്കേണ്ട ഗവർണറാണ്. എടുക്കാനിരുന്നെങ്കിൽ അതിന് ഉത്തരവാദിയല്ല. ഗവർണറെ ബഹുമാനിക്കാത്ത ഒരു പരാമർശം തങ്ങളുടെ ഭാഗത്ത് നിന്ന് ഉണ്ടാകില്ല. അത് തങ്ങളുടെ സംസ്കാരമല്ലെന്നും മുഖ്യമന്ത്രി പറഞ്ഞു.\nപൗരത്വ നിയമം പുന പരിശോധിക്കണമെന്ന നിയമ സഭ പ്രമേയം ഗവർണർ പര്യസ്യമായി ചോദ്യം ചെയ്തു. സ്വതന്ത്ര ഇന്ത്യയിൽ ബിട്ടീഷ് കാലത്തെ റസിഡന്റിന്റെ അധികാരമില്ലന്നാണ് പറഞ്ഞത്. പിന്നീട് സർക്കാറും ഗവർണറും തമ്മിൽ നല്ല ബന്ധമാണ്. വി സി മാരെ സ്വതന്ത്രവും നീതിപൂർവ്വമായി ഉത്തരവാദിത്വം നിർവഹിക്കാൻ അനുവദിക്കും. അതിൽ വെള്ളം ചേർക്കില്ല. ചാൻസിലാർ സ്ഥാനം സർക്കാർ ആഗ്രഹിക്കുന്നില്ല. ആ സ്ഥാനത്ത് ഗവർണർ നല്ല രീതിയിൽ തുടരണം എന്നാണ് ആഗ്രഹിക്കുന്നത്. നിലപാടിൽ നിന്ന് ഗവർണർ പിന്നോട്ട് പോകുമെന്നാണ് പ്രതീക്ഷിക്കുന്നതെന്നും മുഖ്യമന്ത്രി പറഞ്ഞു.\nചാൻസിലറുടെ അവകാശം കവർന്ന് എടുക്കാൻ ശ്രമം നടന്നിട്ടില്ല, നടക്കുകയുമില്ലെന്ന് മുഖ്യമന്ത്രി പറഞ്ഞു. ജനഹിതം അനുസരിച്ച് സർക്കാർ മുന്നോട്ട് പോകും. ഗവർണറുമായി ഏറ്റുമുട്ടുകൾ എന്ന നിലപാട് സർക്കാറിനില്ല. ഇനിയും ഗവർണറുമായി വീണ്ടും ചർച്ച ചെയ്യും. പിടിവാശിയുമില്ല. ഗവർണർ ചാൻസിലർ സ്ഥാനം ഉപേക്ഷിക്കരുത് , അത് നിയമ സഭ നൽകിയതാണ്. ഉന്നത വിദ്യാഭ്യാസ മേഖലയെ കൂടുതൽ ഉയരങ്ങളിലേക്ക് നയിക്കണം. അഭ്യർത്ഥന അദ്ദേഹം സ്വീകരിക്കുമെന്ന് പ്രതീക്ഷിക്കുന്നതെന്നും മുഖ്യമന്ത്രി പറഞ്ഞു.\nFirst published: December 12, 2021, 16:04 IST


പുനർജന്മം റിസേർച്ച് തീഡ ബാരയുടെ പുനർജന്മ കേസ് | മഡോണ - പുനർജന്മ ഗവേഷണം\nകെവിൻ റയേഴ്സണുമായുള്ള ഒരു സെഷനിൽ, മഡോണ ഇതിന്റെ പുനർജന്മമാണെന്ന് അഹ്തൂൺ റെ സ്ഥിരീകരിച്ചു തീഡ ബാര, നിശബ്‌ദ സ്‌ക്രീൻ യുഗത്തിന്റെ ലൈംഗിക ചിഹ്നമായിരുന്നു.\nമഡോണയുടെ അടിവസ്ത്രം പോലെയുള്ള വസ്ത്രങ്ങൾ പോലെ തീറ്റ വളരെ വെളിപ്പെടുത്തുന്നതും പ്രകോപനപരവുമായ വസ്ത്രങ്ങൾ ധരിച്ചിരുന്നു.\nമഡോണ പുനർജന്മത്തിൽ വിശ്വസിക്കാൻ സാധ്യതയുണ്ട്, കാരണം അവർ അതിന്റെ ശക്തമായ പിന്തുണക്കാരിയാണ് കാബലാഹ് സെന്റർ ലോസ് ഏഞ്ചൽസിൽ. ഈ ഓർഗനൈസേഷന്റെ പഠിപ്പിക്കലുകളിൽ പുനർജന്മം സ്വീകരിക്കുന്നു. പുനർജന്മത്തിന്റെ തെളിവുകളെക്കുറിച്ച് ഒരു അവതരണം നടത്താനുള്ള ഭാഗ്യം എനിക്കുണ്ടായിരുന്നു യേശുദാ ബെർഗ്, കബാല സെന്ററിന്റെ സഹസംവിധായകനാണ്.\nശാരീരിക സമാനത: തീഡ ബാരയുടെയും മഡോണയുടെയും മുഖ സവിശേഷതകൾ സ്ഥിരത പുലർത്തുന്നു. ഒരു വ്യത്യാസം, തീഡ ഭാരം കൂടിയ ശരീരഭാരം നിലനിർത്തി, അതേസമയം പ്രായമാകുമ്പോൾ മഡോണ മെലിഞ്ഞതായി തോന്നുന്നു.\nഇന്നത്തെ ഭൂതകാല ജീവിതം ടാലന്റ്: തീഡ ബാരയും മഡോണയും വളരെ വിജയകരവും അന്താരാഷ്ട്രതലത്തിൽ പ്രശസ്തവുമായ എന്റർടെയ്‌നർമാരാണ്.\nമതത്തിന്റെയും വംശീയ അഫിലിയേഷന്റെയും മാറ്റം: പോളിഷ്, സ്വിസ് വേരുകളുള്ള ഒരു ജൂത കുടുംബത്തിലാണ് തീഡ ജനിച്ചത്, മഡോണ ഒരു ഇറ്റാലിയൻ കത്തോലിക്കാ കുടുംബത്തിലാണ് ജനിച്ചത്. തീഡയായി മഡോണയുടെ ജൂതന്റെ മുൻകാല ജീവിതകാലം കബാലയോടുള്ള അവളുടെ അടുപ്പം വിശദീകരിച്ചേക്കാം, ഇത് ആത്മീയതയുടെ നിഗൂ Jew യഹൂദ വ്യവസ്ഥയാണ്.


ദമ്പതികള് പൊള്ളലേറ്റുമരിച്ച സംഭവത്തില് ദുരൂഹത തുടരുന്നു\nFirst Published 23, Apr 2017, 7:46 AM\nആലപ്പുഴ: നിക്ഷേപിച്ച പണം തിരിച്ചുകിട്ടാനായി അമ്പലപ്പുഴയിലെ ചിട്ടി നടത്തിപ്പുകാരന്റെ വീട്ടിലെത്തിയ ദമ്പതികള് പൊള്ളലേറ്റു മരിച്ച സംഭവത്തിലെ ദുരൂഹത നീങ്ങുന്നില്ല. സ്വയം തീകൊളുത്തുകയായിരുന്നുവെന്ന മൊഴി ചിട്ടിക്കമ്പനിയുടമ ആവര്‍ത്തിക്കുമ്പോള് ആത്മഹത്യ ചെയ്യേണ്ട സാഹചര്യമില്ലെന്നാണ് ബന്ധുക്കള് പറയുന്നത്. പ്രതിയെ ചോദ്യം ചെയ്യുന്നത് തുടരുകയാണ്. പോസ്റ്റുമോര്‍ട്ടത്തിന് ശേഷം ദമ്പതികളുടെ മൃതദേഹം ഇടുക്കിയിലേക്ക് കൊണ്ടുപോവും.\nവൈകീട്ട് നാലുമണിയോടെയാണ് വേണുവും സുമയും ഇടുക്കിയില് നിന്ന് കാറില് അമ്പലപ്പുഴയിലെ ബി ആന്‍ഡ് ബി ചിട്ടിയുടമ സുരേഷ് ഭക്തവല്‍സലന്റെ വീട്ടിലെത്തുന്നത്. മൂന്ന് വര്‍ഷം മുമ്പ് പൊളിഞ്ഞുപോയ ചിട്ടിയില് നിക്ഷേപിച്ച മൂന്നരലക്ഷം രൂപ ചോദിച്ച് ഇരുവരും വീട്ടില് കുത്തിയിരുന്നു. തുടര്‍ന്ന് സുരേഷുമായി വാക് തര്‍ക്കമുണ്ടായി. രാത്രി എട്ടുമണിയോടെ വേണുവിനും സുമയ്ക്കും പൊള്ളലേല്‍ക്കുകയും മെഡിക്കല് കോളേജ് ആശുപത്രിയില് വച്ച് രാത്രിയോടെ തന്നെ ഇരുവരും മരണപ്പെടുകയുമായിരുന്നു. പെട്രോളൊഴിച്ച് തീകൊളുത്തി എന്നാണ് വേണുവിന്റെ മരണ മൊഴി. സ്വയംതീകൊളുത്തിയതാണെന്ന് കസ്റ്റഡിയിലുള്ള ചിട്ടിക്കമ്പനിയുടമ സുരേഷിന്റെ മൊഴി, പക്ഷേ എന്താണ് സംഭവിച്ചതൈന്ന കാര്യത്തില് ഇപ്പോഴും ദുരൂഹത തുടരുകയാണ്. വേണു ആത്മഹത്യ ചെയ്യില്ലെന്ന് സഹോദരന്‍മാര് പറഞ്ഞു.\nചിട്ടിക്കമ്പനിയുടമയെ ഡി വൈ എസ് പിയും സി ഐയും ചോദ്യം ചെയ്യുന്നുണ്ട്. പക്ഷേ ഇതുവരെ അവ്യക്തത നീക്കാന് പോലീസിനായില്ല. പെട്രോള് എവിടെ നിന്ന് കിട്ടി, മൂന്നര ലക്ഷം രൂപയ്ക്ക് വേണ്ടി സാമാന്യം മെച്ചപ്പെട്ട ജീവിതം നയിക്കുന്ന ദമ്പതികള് സ്വയം ജീവനൊടുക്കുമോ തുടങ്ങിയ സംശയങ്ങള്‍ക്ക് ഇപ്പോഴും നിലനില്‍ക്കുകയാണ്. 2013 ല് തകര്‍ന്നുപോയ ചിട്ടിയില് 17 കേസുകളാണ് ചിട്ടികമ്പനിയുടമയ്‌ക്കെതിരെ നിലവിലുള്ളത്.\nLast Updated 5, Oct 2018, 1:30 AM\nalappuzha couple death


ബിജെപി ആഭ്യന്തര തർക്കം രൂക്ഷമാകാൻ സാധ്യത: ശോഭാ സുരേന്ദ്രൻറെ നേതൃത്വത്തിൽ സുരേന്ദ്രനെതിരെ പടയൊരുക്കം? | Kerala Speaks\nബിജെപി ആഭ്യന്തര തർക്കം രൂക്ഷമാകാൻ സാധ്യത: ശോഭാ സുരേന്ദ്രൻറെ നേതൃത്വത്തിൽ സുരേന്ദ്രനെതിരെ പടയൊരുക്കം?\nതിരുവനന്തപുരം: നിയമസഭാ തെരഞ്ഞെടുപ്പില് ബിജെപി വന് തോതില് കുഴല്‍പ്പണം ഉപയോഗിച്ചതായി ആരോപണങ്ങള് ശക്തമായതോടെ സംസ്ഥാന അധ്യക്ഷന് കെ. സുരേന്ദ്രനെതിരെ പാര്‍ട്ടിയില് പടയൊരുക്കം നടക്കുന്നതായി സൂചന. ശോഭാ സുരേന്ദ്രന് ഉള്‍പ്പെടെയുള്ള പാര്‍ട്ടിയിലെ മുതിര്‍ന്ന നേതാക്കള് സുരേന്ദ്രനെതിരെ നടപടി വേണമെന്ന് ആവശ്യപ്പെട്ടേക്കുമെന്നും അഭ്യൂഹങ്ങളുണ്ട്. ബിജെപിയെ പ്രതിസന്ധിയിലാക്കുന്ന തരത്തില് കുഴല്‍പ്പണ വിവാദം രൂപപ്പെടുന്നത് കനത്ത പ്രത്യാഘാതമുണ്ടാക്കുമെന്നാണ് ഗ്രൂപ്പുകളുടെ പക്ഷം. അത്തരത്തിലുള്ള പ്രശ്‌നങ്ങള് ഒഴിവാക്കാന് സുരേന്ദ്രനെതിരെ നടപടി സ്വീകരിച്ചാല് സാധിക്കുമെന്ന് ചിലര് നേതാക്കളെ അറിയിച്ചതായും സൂചനയുണ്ട്.\nസന്ദീപ് വാര്യര്, ശോഭാ സുരേന്ദ്രന്, എം.ടി രമേശ് തുടങ്ങിയവര് വിഷയത്തില് ഉടന് പരസ്യ നിലപാട് വ്യക്തമാക്കുമെന്നും അഭ്യൂഹങ്ങളുണ്ട്. കേസുമായി ബന്ധപ്പെട്ട് വടക്കാഞ്ചേരിയില് ബിജെപി സ്ഥാനാര്‍ത്ഥിയായിരുന്ന ഉല്ലാസ് ബാബുവിനെ ഇന്ന് ചോദ്യം ചെയ്യാനിരിക്കുകയാണ്. കഴിഞ്ഞ ദിവസം ധര്‍മ്മാരാജന് നല്‍കിയ ഹര്‍ജി കോടതി മടക്കി അയക്കുകയും ചെയ്തിരുന്നു. മോഷ്ടിക്കപ്പെട്ട പണം തിരികെ ലഭിക്കാന് ധര്‍മ്മരാജന് നടത്തുന്ന നീക്കങ്ങള് സംസ്ഥാന നേതൃത്വത്തിന്റെ അറിവോടെയാണ് എന്നാണ് അന്വേഷണസംഘത്തിന്റെ കണക്കുകൂട്ടല്. പോസ്റ്ററുകള് പ്രിന്റ് ചെയ്യാനുള്ള ജോലി മാത്രമുള്ള ധര്‍മ്മരാജന് എന്തിന് പാര്‍ട്ടിയിലെ ഉന്നതരായ നേതാക്കളെ നിരന്തരം ബന്ധപ്പെട്ടുവെന്ന ചോദ്യത്തിന് ഉത്തരം കണ്ടെത്താന് പൊലീസിന് കഴിഞ്ഞിട്ടില്ല.\nകെ. സുരേന്ദ്രന്റെ മകനും ഈ സാഹചര്യത്തില് സംശയത്തിന് നിഴലിലായത് പ്രതിസന്ധി രൂക്ഷമാക്കുന്നു. കുഴല്‍പ്പണം കേരളത്തിലെത്തിയ വഴി അന്വേഷിച്ചാല് സംസ്ഥാന നേതാക്കളിലേക്കും അതുവഴി സുരേന്ദ്രന്റെ വിശ്വസ്തരായ അനുയായികളിലേക്കും കാര്യങ്ങളെത്തിക്കാനാണ് സാധ്യത. ഈ വിലയിരുത്തലാണ് ബിജെപിയിലെ ആഭ്യന്തര പ്രശ്‌നങ്ങളിലേക്ക് വഴിവെച്ചിരിക്കുന്നതെന്ന് സൂചനകള് വ്യക്തമാക്കുന്നു. കൊടകര കുഴല്‍പ്പണം കൊള്ളയടിച്ച കേസില് കെ. സുരേന്ദ്രന്റെ മകനെതിരെയും അന്വേഷണം ഉണ്ടായി സ്ഥിതിക്ക് പാര്‍ട്ടി ഇനിയും അദ്ദേഹത്തെ പിന്തുണയ്ക്കേണ്ടതില്ലെന്നാണ് ഒരു വിഭാഗത്തിന്റെ ആവശ്യം. എന്നാല് സുരേന്ദ്രനെ കൈവിടുന്നത് പാര്‍ട്ടിക്ക് ഗുണകരമാവില്ലെന്നാണ് ചില മുതിര്‍ന്ന നേതാക്കളുടെ വിലയിരുത്തല്.\nദേശീയ നേതൃത്വം വിഷയത്തില് കാര്യമായ ഇടപെടല് നടത്താത് സുരേന്ദ്രന് തിരിച്ചടിയാണ്. കുമ്മനം രാജശേഖരന് ഉള്‍പ്പെടെയുള്ള നേതാക്കള് പാര്‍ട്ടിക്കുള്ളില് വ്യക്തമാക്കുന്ന നിലപാടിനും നിര്‍ണായക പ്രാധാന്യമുണ്ട്. പ്രതിസന്ധിയെ പ്രതിരോധിക്കാന് നേതാക്കള് ഒന്നിച്ചിറങ്ങുമെങ്കിലും ആഭ്യന്തര തലത്തില് നടക്കുന്ന ചര്‍ച്ചകളില് സുരേന്ദ്രനെതിരായ നടപടി വേണമെന്ന് ചില നേതാക്കള് ശാഠ്യം പിടിച്ചാല് കാര്യങ്ങള് കൂടുതല് വഷളാവും . അതേസമയം വിഷയത്തില് ഔദ്യോഗിക പ്രസ്താവനകളൊന്നും പുറത്തുവന്നിട്ടില്ല.\nPrevious articleകൊച്ചി ഫ്‌ളാറ്റിലെ പീഡനം: പ്രതിയെ സഹായിച്ച സഹോദരനും2സുഹൃത്തുക്കളും പിടിയില്\nNext articleടിക്ടോക് ചെയ്തതിനെ ചൊല്ലിയുള്ള തർക്കം: യുവാവ് തീകൊളുത്തിയ യുവതി മരിച്ചു; സംഭവം കൊല്ലത്ത്.\nകേരളത്തിൽ കോവിഡ് കൊടുങ്കാറ്റ്: ഇന്ന് 46,387 പേര്‍ക്ക് രോഗ ബാധ; ടെസ്റ്റ് പോസിറ്റിവിറ്റി 40 ശതമാനത്തിലധികം.\nഅവലോകന യോഗം കേരളത്തിൽ ഏർപ്പെടുത്തുക ലോക്ക് ഡൗണിനു സമാനമായ നിയന്ത്രണങ്ങൾ എന്ന് സൂചന: പ്രധാന നിർദേശങ്ങൾ വായിക്കാം.\nകേരളത്തിലെ കോവിഡ് അവലോകന റിപ്പോർട്ട് : വിശദാംശങ്ങൾ വായിക്കാം.\nകേരളം കടുത്ത നിയന്ത്രണങ്ങളിലേക്ക്? ആരോഗ്യപ്രവർത്തകർക്കും പോലീസ് സേനാംഗങ്ങൾക്കും ഇടയിൽ കോവിഡ് വ്യാപനം രൂക്ഷം; തിരുവനന്തപുരം മെഡിക്കൽ കോളേജിൽ 24 ഡോക്ടർമാർക്ക് രോഗബാധ; സംസ്ഥാനത്ത് അവലോകനയോഗം വ്യാഴാഴ്ച.\nസംസ്ഥാനത്തിന് 22946 പേർക്ക് കോവിഡ് ബാധ; ടി പി ആർ 33%; ചികിത്സയിലുള്ള രോഗികളുടെ എണ്ണം ഒന്നേകാൽ ലക്ഷത്തിലേക്ക്.\nകുട്ടികളുടെ അശ്ലീല ചിത്രങ്ങള് വാട്സ്അപ്പിലും ടെലഗ്രാമിലും: വീണ്ടും ഓപ്പറേഷന് പി. ഹണ്ട് പരിശോധന; അമ്പത് വാട്സ്അപ്പ് ഗ്രൂപ്പുകള് നിരീക്ഷണത്തില്\nസംസ്ഥാനത്ത് സ്കൂളുകൾ അടയ്ക്കുന്നു: കൂടുതൽ നിയന്ത്രണങ്ങൾ അടുത്തയാഴ്ച സ്ഥിതി വിലയിരുത്തിയ ശേഷം തീരുമാനിക്കും.\nകോവിഡ് നിയന്ത്രണങ്ങൾ: അവലോകന യോഗം ഇന്ന്.\nസംസ്ഥാനത്ത് ആറു ജില്ലകളില് നാളെ അവധി.\nസ്‌കൂളുകള് അടച്ചിടേണ്ട സാഹചര്യമുണ്ടോ എന്ന് പരിശോധിക്കും; രാവിലെ 11.30 ന് മുഖ്യമന്ത്രിയെ കാണും: വിദ്യാഭ്യാസമന്ത്രി വി ശിവന്‍കുട്ടി.\nകോവിഡ് കേസുകളും പോസിറ്റിവിറ്റി നിരക്കും കുത്തനെ ഉയരുന്നതിനാൽ കേരളത്തിൽ കടുത്ത നിയന്ത്രണങ്ങൾ ഏർപ്പെടുത്താൻ സാധ്യത: അന്തിമ തീരുമാനം നാളെ ചേരുന്ന അവലോകന യോഗത്തിൽ; സർക്കാരിന് മുമ്പിലുള്ള നിർദേശങ്ങൾ...


കരസേന റിക്രൂട്ട്മെൻറ് റാലി : ശ്രദ്ധിക്കേണ്ട കാര്യങ്ങൾ - Career Magazine\nHome > Career News > കരസേന റിക്രൂട്ട്മെൻറ് റാലി : ശ്രദ്ധിക്കേണ്ട കാര്യങ്ങൾ\nഡിസംബർ2മുതൽ 11 വരെ കരസേന റിക്രൂട്ട്മെൻറ് കോട്ടയത്തു നടക്കുകയാണ്. അതിൽ പങ്കെടുക്കുന്നവർ ശ്രദ്ധിക്കേണ്ട കാര്യങ്ങൾ , ‘എൻറെ റേഡിയോ 91.2 ലെ ‘ ഇത്തിരി നേരം ഒത്തിരിക്കാര്യം’ പരിപാടിയിൽ , മുംതാസ് രഹാസുമായി കരിയർ മാഗസിൻ ചീഫ് എഡിറ്റർ രാജൻ പി തൊടിയൂർ പങ്കുവെക്കുന്നു.\nമുംതാസ് രഹാസ് : ഡിസംബർ2മുതൽ 11 വരെ കോട്ടയം നെഹ്റു സ്റ്റേഡിയത്തിൽ തിരുവനന്തപുരം ആർമി റിക്രൂട്ടിങ് നടത്തുന്ന കരസേന റിക്രൂട്ട്മെൻറ് റാലി നടക്കുകയാണല്ലോ . റാലിയിൽ പങ്കെടുക്കുന്നതിനുള്ള ഓൺലൈൻ രജിസ്ട്രേഷൻ ആരംഭിച്ചു. ഇതേക്കുറിച്ചൊന്ന് വിശദീകരിക്കാമോ?\nരാജൻ പി തൊടിയൂർ: മികച്ച ശമ്പളവും സേവന-വേതന വ്യവസ്ഥകൾ ഉള്ളതും കരസേനയിലെ ഉത്തരവാദപ്പെട്ട ജോലികളിലേക്കുമാണ് ഡിസംബര്2മുതല് 11 വരെ റിക്രൂട്ട്മെൻറ് റാലി നടക്കുന്നത്.\nപത്താം ക്ലാസും പ്ലസ്ടുവും വിദ്യാഭ്യാസയോഗ്യതയുള്ള യുവാക്കൾക്ക് ലഭിക്കുന്ന ഏറ്റവും നല്ല അവസരമാണിത്. കോട്ടയത്തു നടക്കുന്ന റാലിയിൽ തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, ഇടുക്കി, എറണാകുളം എന്നീ ഏഴ് ജില്ലകളില്നിന്നുള്ളവർക്ക് പങ്കെടുക്കാം. ആയിരക്കണക്കിന് യുവാക്കൾ റിക്രൂട്ട്മെൻറ് റാലിയിൽ പങ്കെടുക്കാറുണ്ടെങ്കിലും അവസാനഘട്ട തിരഞ്ഞെടുപ്പ് കഴിയുമ്പോൾ വളരെ കുറച്ചു പേരായി ചുരുങ്ങുകയാണ് പതിവ്. ഓരോ റിക്രൂട്ട്മെന്റ് റാലി കഴിയുമ്പോഴും വേണ്ടത്ര ഉദ്യോഗാര്ഥികളെ കേരളത്തിൽ നിന്ന് ലഭിക്കുന്നില്ല എന്നാണ് സൈനിക റിക്രൂട്ടിങ് ഉദ്യോഗസ്ഥരുടെ പരാതി.\nതാഴെ പറയുന്ന തസ്തികളിലേക്കാണ് ഇപ്പോൾ റാലി നടത്തുന്നത്.\nസോൾജ്യർ ജനറൽ ഡ്യൂട്ടി,\nപ്രായം: 17½ – 21\nവിദ്യാഭ്യാസ യോഗ്യത: 10 പാസ് – (45% മാർക്ക് )\nസോൾജ്യർ ടെക്നിക്കൽ ,\nപ്രായം: 17½ – 23\nവിദ്യാഭ്യാസ യോഗ്യത: 10+2 പാസ് (50% മാർക്ക് )\nസോൾജ്യർ ക്ളർക് , സ്റ്റോർ കീപ്പർ ടെക്നിക്കൽ\nവിദ്യാഭ്യാസ യോഗ്യത: 10+2 പാസ് (60% മാർക്ക് )\nസോൾജ്യർ ട്രേഡ്സ്മെൻ ,\nവിദ്യാഭ്യാസ യോഗ്യത: 10 /ഐ ടി ഐ പാസ്\nസോൾജ്യർ ടെക്നിക്കൽ (നഴ്സിങ് അസിസ്റ്റൻറ് )\nവിശദവിവരങ്ങൾ www.joinindianarmy.nic.in എന്ന വെബ്സൈറ്റിൽ ലഭിക്കും.\nഇതേ വെബ്സൈറ്റിലൂടെയാണ് ഓൺലൈൻ രജിസ്ട്രേഷൻ നടത്തത്തേണ്ടത് .\nനവംബർ 16 വരെ അപേക്ഷിക്കാം.\nകൂടുതൽ വിവരങ്ങൾക്ക് തിരുവനന്തപുരം ആര്മി റിക്രൂട്ടിങ് ഓഫീസുമായി (പാങ്ങോട്) നേരിട്ടോ, 0471-2351762 എന്ന നമ്പറിലോ ബന്ധപ്പെടാവുന്നതാണ്.\nമുംതാസ് രഹാസ് : വേണ്ടത്ര ഉദ്യോഗാർഥികളെ കിട്ടുന്നില്ല എന്ന് പറഞ്ഞു. എന്തുകൊണ്ടാണിത് ?\nരാജൻ പി തൊടിയൂർ: ഓൺലൈൻ രജിസ്ട്രേഷൻ ആയതിനാൽ മതിയായ സർട്ടിഫിക്കറ്റുകളില്ലെങ്കിൽ തുടക്കത്തില്തന്നെ തള്ളിപ്പോകും. ശ്രദ്ധയോടെ ഓൺലൈൻ രജിസ്ട്രേഷൻ നടത്തിയാൽ അസാധുവാക്കപ്പെടുന്നത് തടയാം. കഴിഞ്ഞ തവണ തിരുവനന്തപുരത്തു നടന്ന റാലിയിൽ ആകെ റജിസ്റ്റർ ചെയ്തത് 31000 ഉദ്യോഗാര്ത്ഥികളാണ്. അതിൽ അയ്യായിരത്തോളം പേർ മാത്രമാണ് റാലിയിൽ പങ്കെടുത്തത് . നമ്മുടെ ചെറുപ്പക്കാർ പലതിലും ശ്രദ്ധിക്കുന്നില്ല. പല കാര്യങ്ങളിലും വേണ്ടത്ര ശ്രദ്ധിച്ചാൽ തുടക്കത്തിൽ തന്നെ തള്ളിപ്പോകുന്നത് തള്ളിപ്പോകുന്നത് ഒഴിവാക്കാം.\nകരസേനാ റിക്രൂട്ട്മെന്റിൽ പല തരത്തിലുള്ള വിവരങ്ങൾ (ഉയരം, തൂക്കം, നെഞ്ചളവ്) ആവശ്യമായതിനാൽ ഓൺലൈൻ രജിസ്ട്രേഷനുവേണ്ടി തയ്യാറെടുക്കുമ്പോൾത്തന്നെ ഇനി പറയുന്ന കാര്യങ്ങൾ കടലാസിൽ വ്യക്തമായി എഴുതി സൂക്ഷിക്കുന്നത് നന്നായിരിക്കും.\n1 . വിദ്യാഭ്യാസ യോഗ്യത, വയസ്സ്, ജനനത്തിയ്യതി എന്നിവ\n2 . ഉയരം, തൂക്കം, നെഞ്ചളവ്.\n3 . സ്ഥിരമായി ഉപയോഗിക്കുന്ന മൊബൈൽ നമ്പർ\n4 . ഇ-മെയില് ഐഡി\nഇത്രയും കയ്യിലുണ്ടെങ്കിൽ തെറ്റ് കൂടാതെ രജിസ്റ്റർ ചെയ്യാൻ കഴിയും.\nമുംതാസ് രഹാസ് : ഓൺലൈൻ രജിസ്ട്രേഷന് നടപടിക്രമം എങ്ങനെയാണ്?\nരാജൻ പി തൊടിയൂർ: ഉദ്യോഗാര്ത്ഥി http://joinindianarmy.nic.in/ എന്ന വെബ്സൈറ്റ് തുറന്ന് സെക്യൂരിറ്റി നമ്പർ ( Captcha ) എന്റർ ചെയ്യുക എന്നതാണ് ആദ്യ നടപടി. പിന്നീട് Apply/Login link in JCO/OR enrolment ൽ ക്ലിക്ക് ചെയ്യുക. അപ്പോൾ രജിസ്ട്രേഷൻ പേജ് തുറക്കും. ഇതിനു മുൻപ് രജിസ്റ്റർ ചെയ്തവരാണെങ്കിൽ User Name ഉം Password ഉം ടൈപ്പ് ചെയ്ത് രജിസ്ട്രേഷന് ബട്ടണിൽ അമര്ത്തിയാൽ പുതുതായി രജിസ്റ്റർ ചെയ്യാൻ പറ്റും.\nഅതോടൊപ്പം നിര്ദേശങ്ങളടങ്ങിയ പേജ് തുറന്നുവരും. നിബന്ധനകൾ നല്ലവണ്ണം വായിച്ച് മനസ്സിലാക്കിയശേഷം മാത്രം Continue ബട്ടണ് അമർത്തുക.\nസ്വന്തം വ്യക്തി വിവരങ്ങളും വിദ്യാഭ്യാസ യോഗ്യതാ വിവരങ്ങളും ഇ-മെയിൽ ഐഡി, മൊബൈൽ നമ്പര്, തുടങ്ങിയവ അതിൽ ചേര്ക്കുക. പിന്നീട് അനുയോജ്യമായ പാസ് വേർഡ് ടൈപ്പ് ചെയ്ത് സേവ് ചെയ്യുക.\nഅപ്പോൾ One Time പാസ്സ് വേര്ഡ് ( OTP ) ഇ-മെയിലിലും മൊബൈൽ നമ്പറിലും അയച്ചു തരും. OTP എന്റർ ചെയ്ത SUBMIT ബട്ടൻ അമർത്തുക.\nപിന്നീട് ARO (Army Recruitment Office) ലിങ്ക് പരിശോധിച്ച് ജില്ല, താലൂക്ക്, ഉയരം, ജനനതിയ്യതി/വയസ്സ്, തുടങ്ങിയവയിൽ ഏതിലെങ്കിലും തിരുത്തലുകൾ ഉണ്ടെങ്കിൽ തിരുത്താവുന്നതാണ്.\nഓരോ തസ്തികയിലേക്കും അപേക്ഷിക്കേണ്ട യോഗ്യതാ മാനദണ്ഡങ്ങൾ സശ്രദ്ധം വായിച്ച് മനസ്സിലാക്കുക. അതിനുശേഷം വിദ്യാഭ്യാസ യോഗ്യതയ്ക്കനുസരിച്ച് അനുയോജ്യമായ വിഭാഗം ഏതെന്ന് ഉറപ്പു വരുത്തി ബന്ധപ്പെട്ട APPLY ബട്ടണിൽ അമർത്തുക.\nവിശദമായ നിർദ്ദേശത്തോടുകൂടിയ വെബ്പേജ് ഇപ്പോൾ തുറക്കപ്പെടും. CONTINUE ബട്ടണിൽ അമർത്തുക. JCO/OR (Junior Commissioned Officer)/(Other Ranks) അപേക്ഷാഫോറം തുറന്നുവരും. നിർദ്ദേശങ്ങൾ മനസ്സിരുത്തി വായിച്ചതിനുശേഷം മാത്രം മറ്റ് കോളങ്ങൾ പൂരിപ്പിക്കുക.\nവിദ്യാഭ്യാസ യോഗ്യത ( Education details ) പൂരിപ്പിക്കുമ്പോൾ പൂർണ്ണമായും പാസായ പരീക്ഷകൾ മാത്രമാണ് ഉദ്ദേശിക്കുന്നത്. പ്ലസ്ടു പൂർണ്ണമായും പാസ് ആയിട്ടില്ലെങ്കിൽ എസ്.എസ്.എൽ .സി., യോഗ്യതയുള്ളതിനെ അപേക്ഷിക്കാൻ പറ്റു .\nPersonal Information ക്ലിക്ക് ചെയ്ത് വ്യക്തിഗത വിവരങ്ങൾ കൃത്യമായി പൂരിപ്പിക്കുക. പേരിൻറെ സ്പെല്ലിങ്, ഇനീഷ്യൽ എന്നിവ കൃത്യമായി തന്നെ എഴുതുക. ഫോട്ടോയും ഒപ്പും അപ്ലോഡ് ചെയ്ത് SAVE & CONTINUE ബട്ടണിൽ അമർത്തുക.\nDetalis ൽ അമർത്തി ഏത് വിഭാഗത്തിൽപ്പെടുന്നു എന്നും കായിക ഇനങ്ങളിൽ നേട്ടങ്ങൾ ഉണ്ടെങ്കിൽ അവയുടെ വിവരങ്ങൾ , എൻ .സി.സി. തുടങ്ങിയ യോഗ്യതകൾ ഉണ്ടെങ്കിൽ അവയും രേഖപ്പെടുത്തുക.\nപിന്നീട് SAVE & CONTINUE ബട്ടൺ അമർത്തുക.\nഅടുത്തതായി വിദ്യാഭ്യാസ യോഗ്യതയുടെ കോളങ്ങൾ പൂരിപ്പിക്കുക.\nADD ബട്ടൻ അമർത്തിയാൽ പുതുക്കിയ വിദ്യാഭ്യാസ യോഗ്യതാ വിവരങ്ങൾ ഒരു പട്ടികയിൽ SAVE & SUBMIT ബട്ടണോടുകൂടി പ്രത്യക്ഷപ്പെടും.\nSAVE & SUBMIT കീ അമർത്തുമ്പോൾ റോൾ നമ്പറോടുകൂടിയ ഒരു പേജ് വരും. ഈ റോൾ നമ്പർ എഴുതി സൂക്ഷിക്കുക. ഭാവിയിൽ അപേക്ഷയുടെ സ്ഥിതി അറിയുവാൻ ഇത് സഹായകമാകും.\nമുംതാസ് രഹാസ് : റാലിയിൽ പങ്കെടുക്കാൻ പോകുമ്പോൾ ശ്രദ്ധിക്കേണ്ടകാര്യങ്ങൾ എന്തൊക്കെയാണ്?\nരാജൻ പി തൊടിയൂർ: റിക്രൂട്ട്മെൻറ് റാലിക്ക് എത്തുന്നതിനു മുൻപ് അഡ്മിറ്റ് കാർഡും വിശദവിവരങ്ങളും പ്രിൻറ് ഔട്ട് എടുത്തു കയ്യിൽ സൂക്ഷിക്കണം. അതുമായി റാലി നടക്കുന്ന ദിവസം റാലി നടക്കുന്ന സ്ഥലത്ത് കൃത്യസമയത്തു എത്തിച്ചേരണം.\nഅഡ്മിറ്റ് കാർഡിൽ പുതിയ ഫോട്ടോ ഒട്ടിക്കുന്ന കാര്യം പ്രത്യേകം ശ്രദ്ധിക്കണം.\nഓൺലൈൻ രജിസ്ട്രേഷനിൽ എന്തെങ്കിലും പ്രശ്നങ്ങൾ നേരിട്ടാൽ എല്ലാ രേഖകളും ഏറ്റവും പുതിയ ഫോട്ടോയും സഹിതം www.joinindianarmy@gov.in എന്ന ഇ മെയിലിൽ അയക്കണം.\nമുംതാസ് രഹാസ് : ഏതൊക്കെ സർട്ടിഫിക്കറ്റുകളാണ് കരുതേണ്ടത്? ഒർജിനൽ വേണോ ഫോട്ടോ കോപ്പി മതിയാകുമോ ?\nരാജൻ പി തൊടിയൂർ: യോഗ്യത തെളിയിക്കുന്ന അസ്സൽ സർട്ടിഫിക്കറ്റുകളും നാല് വീതം ഫോട്ടോസ്റ്റാറ്റ് പകർപ്പുകളും . എസ്.എസ്.എൽ .സി. സർട്ടിഫിക്കറ്റും ഹാജരാക്കേണ്ടതാണ്.\n10 രൂപയുടെ സ്റ്റാമ്പ് പേപ്പറിൽ ഇംഗ്ലീഷിൽ എഴുതിയ സത്യവാങ്മൂലം, അടുത്തകാലത്തെടുത്ത 15 പാസ്പോര്ട്ട് സൈസ് കളര്ഫോട്ടോകൾ, ( പഴകിയതോ കമ്പ്യൂട്ടര് നിര്മിതമോ ആയ ഫോട്ടോ സ്വീകരിക്കില്ല) തഹസില്ദാരുടെയോ ഡെപ്യൂട്ടി കമ്മീഷണറുടെയോ പക്കൽ നിന്നുള്ള നേറ്റിവിറ്റി സര്ട്ടിഫിക്കറ്റും ജാതിസര്ട്ടിഫിക്കറ്റും അതിൻറെ പകര്പ്പുകളും, ലോക്കൽ പോലീസ് സ്റ്റേഷനില്നിന്നോ വില്ലേജ് ഓഫീസില്നിന്നോ ലഭിച്ച സ്വഭാവ സര്ട്ടിഫിക്കറ്റ്. ( ആറുമാസത്തിനകം ലഭിച്ചതാവണം. ) എന്നിവ ആവശ്യമാണ്\nജവാന്മാരുടെ മക്കൾ , വിമുക്തഭടന്മാരുടെ മക്കൾ , യുദ്ധത്തിൽ മരിച്ചവരുടെയോ വിധവകളുടെയോ സർവീസിൽ ഇപ്പോഴുള്ളവരുടെയോ മക്കൾ ആണെങ്കിൽ ബന്ധപ്പെട്ട വകുപ്പുകളിൽ നിന്നുമുള്ള റിലേഷൻ ഷിപ്പ് സര്ട്ടിഫിക്കറ്റ് ഹാജരാക്കണം. സാക്ഷ്യപ്പെടുത്തുന്നവരുടെ നമ്പറും റാങ്കും പേരും വ്യക്തമാക്കിയിരിക്കണം.\nഎൻ .സി.സി. സർട്ടിഫിക്കറ്റുള്ളവർ അവയുടെ അസ്സലും സാക്ഷ്യപ്പെടുത്തിയ മൂന്ന് പകര്പ്പുകളും ഹാജരാക്കണം .\nരേഖകൾ എല്ലാം ഇംഗ്ലീഷിലോ ഹിന്ദിയിലോ തയ്യാറാക്കിയതാവണം.\nകായിക പരീക്ഷയ്ക്ക് ആവശ്യമായ റണ്ണിങ് ഷൂവും ഷോര്ട്സും ഉദ്യോഗാർഥി കരുതണം.\nമുംതാസ് രഹാസ് : എന്തുകൊണ്ടാണ് കേരളത്തിൽ നിന്നും വേണ്ടത്ര ഉദ്യോഗാർത്ഥികൾ തിരഞ്ഞെടുക്കപ്പെടാതെ പോകുന്നത്?\nരാജൻ പി തൊടിയൂർ: നമ്മുടെ ചെറുപ്പക്കാർ അതിനെ ഗൗരവ പൂർവ്വം കാണാത്തതു കൊണ്ട് തന്നെയാണ്. ഉദാഹരണത്തിന് ശാരീരിക ക്ഷമതാ പരിശീലനം. എല്ലാ വിഭാഗത്തിനും നിശ്ചിത മാര്ക്കോടുകൂടി പാസാകേണ്ട ഇനമാണ് 1600 മീറ്റര് ഓട്ടം. ഈ ദൂരം5മിനിറ്റ് 30 സെക്കണ്ടി നുള്ളിൽ ഓടിയെത്തുന്ന വർക്ക് 60 മാര്ക്ക് ലഭിക്കും.5മിനിറ്റ് 31 സെക്കന്ഡും അതിലധികവും സമയമെടുക്കുന്നവര് രണ്ടാം ഗ്രൂപ്പിലായിരിക്കും. ശരിയായ പരിശീലനം നടത്തിയാൽ മാത്രമേ ഇതിൽ വിജയിക്കാൻ കഴിയൂ. ടാർ ചെയ്ത റോഡിലും ഗ്രൗണ്ടിലും ഓടി പരിശീലിക്കുന്നത് നന്നായിരിക്കും. ഓട്ടത്തിൻറെ വേഗം എത്രത്തോളം കൂടുതലാണോ കായികക്ഷമതാ പരീക്ഷയ്ക്കുള്ള മാര്ക്ക് അത്ര കൂടുതൽ ലഭിക്കും. ഓട്ടത്തിൽ വിജയിച്ചാൽ മാത്രമേ കായികക്ഷമതയുടെ മറ്റിനങ്ങളിൽ പങ്കെടുക്കാൻ സാധിക്കൂ. സൈനികജീവിതത്തിലുടനീളം വേണ്ട പ്രധാന ഇനമാണ് ഓട്ടം എന്ന കാര്യം മനസിലാക്കി മടികൂടാതെ ഓടിപരിശീലിക്കുകയല്ലാതെ മറ്റു മാർഗ്ഗങ്ങളൊന്നും ഇല്ല.\nഓട്ടത്തിൽ വിജയിച്ചാൽ മാത്രമേ പുൾ അപ്പ് പരീക്ഷയ്ക്ക് അനുവാദമുള്ളു. റിക്രൂട്ട്മെൻറ് റാലിയിൽ ചുരുങ്ങിയത് ആറ് പുൾ അപ്പ് എടുക്കണം. ആറ് പുൾ അപ്പ് എടുത്താൽ 16\nമാര്ക്ക് മാത്രമേ ലഭിക്കൂ. അതിനാൽ ഓരോ ഉദ്യോഗാര്ഥിയും കുറഞ്ഞത് 10 പുൾ അപ്പ് എടുത്ത് പരിശീലിച്ചാൽ 40 മാര്ക്ക് നേടാം. കിടങ്ങു ചാട്ടം: ഒൻപതടി വീതിയുള്ള കിടങ്ങ് ചാടിക്കടക്കുകയാണ് ഈ ഘട്ടത്തിൽ ചെയ്യേണ്ടത്. ബാലന്സിങ് ബീം. ബാലന്സിങ് ബീമിലൂടെ ബാലന്സ് ചെയ്തു നടക്കുകയാണ് ഇവിടെ വേണ്ടത്. ഇതൊക്കെ നന്നായി പരിശീലിക്കണം.\nവിജ്ഞാപനത്തിൽ നിഷ്കർഷിച്ചിരിക്കുന്ന ഉയരം, ഉയരത്തിനും പ്രായത്തിനും അനുസരിച്ചുള്ള ശരീരഭാരം എന്നിവ നിര്ബന്ധമായും ഉണ്ടായിരിക്കണം. അമിത ശരീരഭാരം കാരണം പുറന്തള്ളപ്പെടുന്ന ഉദ്യോഗാര്ഥികളുടെ എണ്ണം ക്രമാതീതമായി വര്ധിച്ചുവരുന്നു. ആഹാരകാര്യങ്ങളിൽ ശ്രദ്ധിക്കണം. നെഞ്ചളവ് പരിശോധിക്കുമ്പോൾ നന്നായി നിവര്ന്ന് നെഞ്ചുവിരിച്ച് ശ്വാസം ക്രമീകരിച്ചുനില്ക്കാൻ ശ്രദ്ധിക്കണം. കൂനിക്കൂടി നില്ക്കുന്നവർ ഈ ഘട്ടത്തിൽത്തന്നെ പുറത്താകും. നെഞ്ച്5സെ.മീ. വികസിപ്പിക്കാൻ കഴിയണം.\nറാലി സമയത്ത് മെഡിക്കൽ പരിശോധന എപ്പോഴാണെന്ന് മനസ്സിലാക്കിവെക്കണം. വൈദ്യപരിശോധനയ്ക്ക് ഹാജരായില്ലെങ്കിൽ പിന്നീടൊരു അവസരം ലഭിക്കില്ല. മെഡിക്കൽ ചെക്കപ്പ് വിജയിക്കാൻ ഉദ്യോഗാര്ഥികൾക്ക് പ്രത്യേകമായി ഒന്നും ചെയ്യാനില്ലെങ്കിലും മുൻ കൂട്ടി ഒരു ഡോക്ടറെ സമീപിച്ച് വൈകല്യങ്ങൾ ഇല്ലായെന്ന് ഉറപ്പ് വരുത്തുന്നത് നന്നായിരിക്കും. വിശദമായ വൈദ്യപരിശോധന നടത്തിയാണ് ഓരോ ഉദ്യോഗാര്ഥിയെയും തിരഞ്ഞെടുക്കുക.\nഇത്തരം കാര്യങ്ങൾ ശ്രദ്ധിച്ചു വേണം റാലിക്കെത്താൻ . തയ്യാറെടുപ്പ് അത്ര നിസ്സാരമായി കാണരുതെന്ന് സാരം.\nമുംതാസ് രഹാസ് : ആർമി റിക്രൂട്ട് മെൻറുമായി ബന്ധപ്പെട്ട് ധാരാളം തട്ടിപ്പ് കഥകൾ കേൾക്കാറുണ്ട്. എന്താണ് ഉദ്യോഗാർഥികൾ എടുക്കേണ്ട മുൻകരുതലുകൾ?\nരാജൻ പി തൊടിയൂർ: റിക്രൂട്ട്മെൻറുമായി ബന്ധപ്പെട്ട് ഏതെങ്കിലും വ്യക്തിയുടെയോ, സ്ഥാപനത്തിന്റെയോ സഹായ വാഗ്ദാനങ്ങളിൽപെട്ട് വഞ്ചിതരാകരുതെന്ന് ആർമി റിക്രൂട്ടിങ് ഓഫിസ് പ്രത്യേകം അറിയിച്ചിട്ടുണ്ട്. കരസേന റിക്രൂട്ട്മെൻറ് റാലിയിൽ തട്ടിപ്പിനും കൃത്രിമ പണിക്കും ഒരു സാധ്യതയും ഇല്ലെന്ന് ബംഗളൂർ മേഖലാ ഡെപ്യൂട്ടി ഡയറക്ടര് ജനറൽ പത്ര സമ്മേളനത്തിൽ വ്യക്തമാക്കിയിട്ടുണ്ട്.\nകരസേന തിരഞ്ഞെടുപ്പു പ്രക്രിയ തികച്ചും സത്യസന്ധവും വസ്തുതാപരവും സുതാര്യവുമാണ്. ആദ്യമായി രേഖകൾ പരിശേധിക്കുകയും തുടർന്ന് ബാര്കോഡ്, ബയോമെട്രിക് പോലുളള നുതനമായ വിവര സാങ്കേതിക വിദ്യ ഉപയോഗിച്ചുള്ള തിരഞ്ഞെടുപ്പ് പ്രക്രിയയിലുടെ സുതാര്യത ഉറപ്പ് വരുത്തുകയും ചെയ്യുന്നു . കൂടാതെ അതാത് ലോക്കൽ പൊലീസ് സ്റ്റേഷൻ വഴി , രേഖകളുടെ സത്യാവസ്ഥ ഉറപ്പ് വരുത്തുന്നു. ഏല്ലാ മത്സരപരീക്ഷയിലും വിജയിക്കുന്നവർക്ക് ഒഴിവനുസരിച്ച് കരസേനയിൽ നിയമനം ലഭിക്കും.\nപാങ്ങോട് മിലിട്ടറി സ്റ്റേഷൻറെയും , ജില്ലാഭരണകൂടത്തിൻറെയും സഹകരണത്തോടെയാണ് റാലി നടത്തുന്നത്.\nആർമി റിക്രൂട്ട്മെൻറ് റാലിയിൽ വിജയിക്കാൻ യാതൊരു വിധത്തിലുള്ള കഠിന പ്രകടനത്തിന്റെയും ആവശ്യമില്ല. മഴയത്തും മഞ്ഞത്തും വെയിലത്തും ഉയരമേറിയ പ്രദേശങ്ങളിലും ജോലി ചെയ്യാനും ജീവിക്കാനുമുള്ള ആരോഗ്യം ഉദ്യോഗാര്ഥിക്കുണ്ടോ എന്നു മാത്രമേ ആര്മി റിക്രൂട്ടിങ്ങിൽ പരിശോധിക്കുന്നുള്ളൂ.\nTagged Indian army recruitment\nഎല്.ഡി. ക്ലാര്‍ക്ക് വിജ്ഞാപനം നവംബറില് പ്രസിദ്ധീകരിക്കും.\nസൈക്കോളജി ഗസ്റ്റ് അധ്യാപക ഇന്റർവ്യൂ 21ന്


പോരാളി ഷാജിയുടെ ഗ്രൂപ്പില് എഎം ആരിഫ്; ഔദ്യോഗിക പേജില് നിന്ന് പോസ്റ്റ്\nസോഷ്യല്‍മീഡിയയിലെ പോരാളി ഷാജിയുടെ ഗ്രൂപ്പില് സ്വന്തം പോസ്റ്റ് ഷെയര് ചെയ്ത് എഎം ആരിഫ് എംപി. സിപിഐഎമ്മിന്റെ പ്രഖ്യാപിത നിലപാടുകള്‍ക്ക് വിരുദ്ധമാണ് എംപിയുടെ പ്രവര്‍ത്തിയെന്ന് സോഷ്യല്‍മീഡിയയില് വിമര്‍ശനമുയര്‍ന്നിട്ടുണ്ട്. കര്‍ഷകവിരുദ്ധ കരിനിയമങ്ങള് പിന്‍വലിക്കണമെന്ന് ആവശ്യപ്പെട്ടുകൊണ്ടുള്ള പോസ്റ്റാണ് ആരിഫ് ഷാജിയുടെ ഗ്രൂപ്പില് ഷെയര് ചെയ്തിരിക്കുന്നത്. സിപിഐഎം സൈബറിടങ്ങളില് സജീവ സാന്നിദ്ധ്യമായ പോരാളി ഷാജിയുമായി പാര്‍ട്ടി പ്രവര്‍ത്തകരും നേരത്തെ ഇടഞ്ഞിട്ടുണ്ട്. പോരാളി ഷാജി നിഗൂഢമായ അജ്ഞാത സംഘമാണെന്നും പാര്‍ട്ടിക്കെതിരെ വരുന്ന വിമര്‍ശനങ്ങള് മുഖമില്ലാത്തവരുടെതാണെന്നും ഡിവൈഎഫ്‌ഐ സംസ്ഥാന സെക്രട്ടറി എഎ റഹീം നേരത്തെ വിമര്‍ശനം […]\n22 July 2021 10:21 AM GMT\nസോഷ്യല്‍മീഡിയയിലെ പോരാളി ഷാജിയുടെ ഗ്രൂപ്പില് സ്വന്തം പോസ്റ്റ് ഷെയര് ചെയ്ത് എഎം ആരിഫ് എംപി. സിപിഐഎമ്മിന്റെ പ്രഖ്യാപിത നിലപാടുകള്‍ക്ക് വിരുദ്ധമാണ് എംപിയുടെ പ്രവര്‍ത്തിയെന്ന് സോഷ്യല്‍മീഡിയയില് വിമര്‍ശനമുയര്‍ന്നിട്ടുണ്ട്. കര്‍ഷകവിരുദ്ധ കരിനിയമങ്ങള് പിന്‍വലിക്കണമെന്ന് ആവശ്യപ്പെട്ടുകൊണ്ടുള്ള പോസ്റ്റാണ് ആരിഫ് ഷാജിയുടെ ഗ്രൂപ്പില് ഷെയര് ചെയ്തിരിക്കുന്നത്.\nസിപിഐഎം സൈബറിടങ്ങളില് സജീവ സാന്നിദ്ധ്യമായ പോരാളി ഷാജിയുമായി പാര്‍ട്ടി പ്രവര്‍ത്തകരും നേരത്തെ ഇടഞ്ഞിട്ടുണ്ട്. പോരാളി ഷാജി നിഗൂഢമായ അജ്ഞാത സംഘമാണെന്നും പാര്‍ട്ടിക്കെതിരെ വരുന്ന വിമര്‍ശനങ്ങള് മുഖമില്ലാത്തവരുടെതാണെന്നും ഡിവൈഎഫ്‌ഐ സംസ്ഥാന സെക്രട്ടറി എഎ റഹീം നേരത്തെ വിമര്‍ശനം ഉന്നയിച്ചിരുന്നു. പോരാളി ഷാജിയുടെ നിലപാടുകളും കാഴ്ച്ചപ്പാടുകളും പാര്‍ട്ടിയുടേതല്ലെന്ന് തുറന്നടിച്ച റഹീം മുഖമില്ലാത്തവനാണ് ഷാജിയെന്നും വ്യക്തമാക്കിയിരുന്നു.\nസിപിഐഎമ്മിനോ ഡിവൈഎഫ്‌ഐക്കോ പോരാളി ഷാജിയുമായി ഒരു ബന്ധവുമില്ലെന്നും റഹീം പറഞ്ഞിരുന്നു. ‘പോരാളി ഷാജിയെന്ന കഥാപാത്രം അജ്ഞാതമായ കഥാപാത്രമാണ്. ഈ പാര്‍ട്ടിക്കോ ഡി.വൈ.എഫ്.ഐ എന്ന യുവജന സംഘടനയ്ക്കോ ഒരു ബന്ധവുമില്ലാത്ത ഏര്‍പ്പാടാണ്.’എന്നായിരുന്നു റഹീം ഒരിക്കല് പ്രതികരിച്ചത്. ഇതിനിടെയാണ് എഎം ആരിഫിന്റെ ഔദ്യോഗിക പേജില് നിന്നുള്ള പോസ്റ്റ് ഷാജിയുടെ ഗ്രൂപ്പില് പ്രത്യക്ഷരപ്പെട്ടത്.\nകെകെ ശൈലജ ടീച്ചറെ രണ്ടാം പിണറായി മന്ത്രിസഭയില് നിന്ന് ഒഴിവാക്കിയപ്പോള് പാര്‍ട്ടിക്കെതിരെ പോരാളി ഷാജി രൂക്ഷ വിമര്‍ശനവുമായി രംഗത്തെത്തിയിരുന്നു.


Published on 04 October, 2021\nവര കാഴചയുടെ പുനഃരാഖ്യാനമാണ്. ഉപരിപ്ലവമായ കാഴ്ചയല്ല, സാധാരണക്കാര്‍ക്ക് കാണാനാകാത്ത കാഴ്ചകളെ കണ്ടെടുത്ത് അവതരിപ്പിക്കുന്നതിന്റെയും കലയാണ്. എന്നാല് റിയലിസത്തിന്റെ വേറിട്ടതും അതി സൂക്ഷ്മമായ അംശങ്ങളെ കണ്ടെത്തി അവതരിപ്പിക്കുന്ന ഒരാളായാലോ... അതെ... കക്ഷി വേറെ എങ്ങുമല്ല. നമ്മുടെ മുംബൈ നഗരത്തില്‍ത്തന്നെയുണ്ട്. പേര് ശിവകുമാര് മേനോന്, തന്റെ കഴിവുകളെ ആസ്വാദകരിലെത്തിക്കാന് സോഷ്യല് മീഡിയകളെ ഫലപ്രദമായി ഉപയോഗിച്ചുകൊണ്ട് ആസ്വാദകലോകത്തെ വിസ്മയിപ്പിച്ച കലാകാരന്. പ്രായം 76, പക്ഷെ വരയുടെ ലോകത്ത് ഇദ്ദേഹം ഊര്‍ജ്ജ്വസ്വലനായ ഒരു ചെറുപ്പക്കാരനാണ്. ഗ്രാഫൈറ്റ് (graphite) പെന്‍സില് പോര്‍ട്രൈറ്റ്‌സ് വരയുടെ ആശാന്. അദ്ദേഹത്തിന്റെ ജീവന് തുളുമ്പുന്ന പോര്‍ട്രെയ്റ്റുകള് കണ്ടാല് പടച്ച തമ്പുരാന് പോലും വിസ്മയിച്ചുപോകും.\nചിത്രകലയില് പലവിഭാഗങ്ങളുണ്ട്. വാട്ടര്‍കളര്, ഓയില് പെയിന്റിംഗ്, അക്രലിക് പെയിന്റിംഗ്, ക്രയോണ്, ഗ്രാഫൈറ്റ് പെന്‍സില് ഡ്രോയിംങ്, കളര് പെന്‍സില് ഡ്രോയിംങ് ഇങ്ങിനെ പോകുന്നു... അതിലും പല ആവാന്തര വിഭാഗങ്ങളുണ്ട് പോര്‍ട്രൈറ്റ്, കാര്‍ട്ടൂണ്, ലാന്‍ഡ്‌സ്‌കേപ്പ് അങ്ങിനെ പലതും. അതില് ശിവകുമാര് മേനോന് തിരഞ്ഞെടുത്തത് graphite പെന്‍സില് പോര്‍ട്രൈട്‌സ് രചനകളാണ്. അതിനു കാരണങ്ങള് ബ്ലാക്ക് ആന്‍ഡ് വൈറ്റിനോടുള്ള കമ്പവും ലൈറ്റ് ആന്‍ഡ് ഷഡിനോടുള്ള താല്പര്യവും, യഥാര്‍ത്ഥ ചിത്രത്തോട് കിടപിടിക്കുന്നതിനായി അവനവന്റെ കഴിവിനെ പരീക്ഷിക്കുവാനുള്ള ശ്രമവുമാണെന്നും അദ്ദേഹം പറയുന്നു.\nപാലക്കാട് ചിറ്റൂരിന്നടുത്തു നല്ലേപ്പിള്ളി വാരിയത്ത് തങ്കമണിയമ്മയുടേയും, തേനാരി വടശ്ശേരി പത്മനാഭമേനോന്റേയും മകനാണ് ശിവകുമാര് മേനോന്. ചെറുപ്പം മുതലേ വരക്കുമായിരുന്നു, സ്‌കൂളില് മത്സരങ്ങളില് പങ്കെടുത്ത് ഒരു പാട് സമ്മാനങ്ങള് നേടിയിട്ടുണ്ട്. ചിത്രകലയോട് താല്‍പര്യമുണ്ടെങ്കിലും പിന്നീട് വിദ്യാഭ്യാസത്തിനു ശേഷം അതിജീവനത്തിനായി 1965 ല് മുംബൈയില് എത്തി, വസായിറോഡിലാണ് ആദ്യമെത്തുന്നത്. പിന്നീട് കൊളാബ, ഉല്ലാസ്നഗര്, കല്യാണ് എന്നിവിടങ്ങളില് ഒരു ശരാശരി മുംബൈ മലായാളിയെപ്പോലെ മാറി മാറി താമസിച്ചു. പാര്‍ലെജി എന്ന ബിസ്‌ക്കറ്റ് കമ്പനിയിലാണ് ഔദ്യോഗിക ജീവിതത്തിന്റെ അരങ്ങേറ്റം. ശിവകുമാര് പിന്നീട് സിദ്ധി സിമന്റ് കമ്പനിയില് ജോലിചെയ്തു. അതിനുശേഷം ഡാറ്റമറ്റിക്‌സ് ലിമിറ്റഡ് എന്ന സോഫ്റ്റ് വെയർ കമ്പനിയില് ജോലിചെയ്തു അവിടെനിന്നും കൊമേഴ്‌സ്യല് മാനേജരായി വിരമിച്ചു.\nഔദ്യോഗിക തിരക്കിനിടയില് സമയ ദൗര്‍ലഭ്യവും കുടുംബത്തിലെ ഭാരവും കാരണം ചിത്രരചന തുടര്‍ന്നു കൊണ്ടുപോകുവാൻ സാധിച്ചില്ല. തന്റെ വരകളുടെ ലോകത്തേയ്ക്ക് തിരിച്ചുവരാന് ജോലിയില്‍നിന്ന് വിരമിക്കുന്നതുവരെ കാത്തിരിക്കേണ്ടി വന്നു. വിരമിച്ചശേഷം കമ്പ്യൂട്ടര് ബേസിക് പഠിച്ച് ഫോട്ടോഷോപ്പും മറ്റും സ്വന്തമായി പഠിച്ചെടുത്തു. അതിനു പുറമേ ഓണ്‍ലൈന് മീഡിയ ഉപയോഗപ്പെടുത്തി വരയുടെ സങ്കേതിക വിദ്യ സ്വായത്തമാക്കിയ ശിവകുമാര് മേനോന് പ്രായം കൂടി വരികയായിരുന്നു, അതുകൊണ്ടുതന്നെ തന്റെ ജീവിതത്തിന്റെ ഓരോ നിമിഷവും അദ്ദേഹത്തിന് വിലപ്പെട്ടതായി. ഇന്റര്‍നെറ്റിലും, യൂട്യൂബിലും നോക്കി ഒരു കുട്ടിയുടെ കൗതുകത്തോടെ മഹാന്മാരായ ചിത്രാകാരന്‍മാരുടെ രചനകള് കണ്ടും പല സ്വകാര്യാദ്ധ്യാപകന്മാരുടെ പാഠങ്ങള് കൗതുകത്തോടെയും ശ്രദ്ധയോടെയും പഠിച്ചടുത്തും പരിശീലനം തുടങ്ങിയപ്പോള് പെന്‍സിലും, കടലാസും സന്തത സഹചാരിയായി. സമയം പോകാനായി തുടങ്ങിയ വരയുടെ പുത്തന് മേഖലകളില് ഗാന്ധിജിയും, നെഹ്‌റുവും, അമിതാഭ് ബച്ചനും, യേശുദാസും, അംബേദ്കറും, ഇന്ദിരാ ഗാന്ധിയും, ജാനകിയമ്മയും എന്നു വേണ്ട നിത്യ ജീവിതത്തില് നാം കണ്ടുമുട്ടുന്ന സാധാരണക്കാരായ ജനങ്ങളും, സുഹൃത്തുക്കളും വരെയുണ്ടായിരുന്നു.\nഭാര്യ കടമ്പഴിപ്പുറം കയറാട്ടെ മീനയും, മക്കളായ ലക്ഷ്മി പ്രഭയും, പത്മപ്രിയയും, പ്രശാന്തുമാണ് തന്റെയുള്ളിലെ ചിത്രാകാരനെ നിരന്തരം ഉത്തേജിപ്പിച്ചുകൊണ്ടിരുന്നവര്. എല്ലാ ചിത്രങ്ങളുടെയും ആദ്യത്തെ നിരൂപകരും വിമര്‍ശ്ശകരും അവരായിരുന്നു എന്ന് ശിവകുമാര് അഭിമാനത്തോടെ പറയുന്നു.\nഎല്ലാരുടെയും അഭിപ്രായം മാനിച്ച് ചിത്രങ്ങള് ഓരോന്നായി ഡിജിറ്റലൈസഡ് ചെയ്ത് ഫേസ്ബുക്, ഇന്‍സ്റ്റാഗ്രാം, ലിങ്കടിന് എന്നിവയിലും മറ്റു പ്രമുഖ ആര്‍ട്ട് ഗ്രൂപ്പുകളിലും, മുംബൈയിലെ ഒരു മാധ്യമത്തിന്റെ പേരിലുള്ള അംച്ചി മുംബൈ എഫ്ബി ഗ്രൂപ്പിലും പോസ്റ്റു ചെയ്യാന് തുടങ്ങി ഈ ചിത്രകാരന്. അതോടെ തന്റെ ചിത്രങ്ങള്‍ക്ക് ഈ എഴുപത്താറാം വയസ്സിലും എണ്ണിയാലൊടുങ്ങാത്ത ആരാധകരായി! ലൈക്കുകളും കമന്റുകളും കൂടുതല് പ്രചോദനമായി. ചിത്രരചനയെ ആത്മാര്‍ത്ഥമായി പ്രണയിക്കുന്നവരും തന്റെ ആത്മാര്‍ത്ഥ സുഹൃത്തുക്കളും ശിവകുമാര് മേനോന് ആവോളം പ്രോത്സാഹനങ്ങള് നല്‍കി. ഏഴു വര്‍ഷം കൊണ്ട് പൂര്‍ത്തിയാക്കിയത് ആയിരത്തിലധികം ചിത്രങ്ങള്!\nലോകത്തിലെ നാനാ ഭാഗത്തുള്ള പ്രമുഖരേയും പ്രഗല്‍ഭരുടേയും പോര്‍ട്രയ്റ്റുകള് അടങ്ങുന്ന ഒരു വലിയ ചിത്രപ്രദര്‍ശനം 2015 ല് താനെ കലാഭവന് ആര്‍ട്ട് ഗാലറിയില് ഒരു സോളോ എക്‌സിബിഷനായി നടത്തി. തന്റെ പ്രഥമ പ്രദര്‍ശനത്തിന് ഒരുപാട് ആസ്വാദകരുടെ പ്രശംസ ലഭിച്ചു.\nവരയുടെ പുത്തന് മേഖലയിലുള്ള പരിജ്ഞാനവും, ഇച്ഛാശക്തിയും, കഠിന പ്രയത്‌നവും അംഗീകാരങ്ങളായി ഈ എഴുപത്തിയാറുകാരനെ തേടിയെത്തി. സത്യ ഗ്ലോബല് അവാര്‍ഡ്, ഡോ. എ.പി.ജെ അബ്ദുള് കലാം ഫൌണ്ടേഷന് അവാര്‍ഡ്, ജോഷ അജയ് ആര്‍ട്ട് അവാര്‍ഡ്, Bbhoiz Sevezlzbz Master Artist International Award, ചിത്രകല ആര്‍ട്ട് ഫേസ്ബുക്ക് അവാര്‍ഡ് എന്നിങ്ങനെ ഒരു പാട് അംഗീകാരങ്ങളാണ് ഈ ചിത്രകാരന് കരസ്ഥമാക്കിയത്. ഇതെല്ലാം തന്റെ റിട്ടയര്‍മെന്റ് ജീവിതത്തിലാണ് ശിവകുമാര് മേനോന് നേടിയത് എന്നത് പ്രത്യേകം പ്രസ്ഥാവ്യമാണ്. പലതരം സര്‍ഗ്ഗാത്മക 'ബ്ലോക്കി'നേയും താലോലിച്ചിരിക്കുന്നവര് ശിവകുമാര് മേനോനെ ഒരല്‍പം നിമിഷം പകര്‍ത്താന് ശ്രമിക്കണം. അദ്ദേഹം വയോധികര്‍ക്കുമാത്രമല്ല പുതു പുത്തന് തലമുറയ്ക്കും ഒരു പ്രകാശ ഗോപുരമാണ്.\nശിവന്‍സ് ക്രീയേറ്റീവ് സ്റ്റുഡിയോ എന്നൊരു സ്ഥാപനം അദ്ദേഹം തുടങ്ങി, അതിന് ഒരു വെബ്‌സൈറ്റ് ഉണ്ടാക്കി ഇന്ത്യയ്ക്കകത്തും പുറത്തും തന്റെ ചിത്രങ്ങളുടെ ഓണ്‍ലൈന് വില്പനക്കും ശിവകുമാര് തുടക്കമിട്ടു. ഈ വെബ്‌സൈറ്റ് നിര്‍മ്മിച്ചതും ശിവകുമാര് മേനോന് തന്നെയാണ്. സൈറ്റുണ്ടാക്കാനുള്ള സാങ്കേതിക വിദ്യയും ഇന്റര്‍നെറ്റ് വഴി ശിവകുമാര് സ്വയം സ്വായത്തമാക്കിയതാണ്!.\nകാലപ്പഴക്കം വന്ന ചിത്രങ്ങള് തന്റെ ഏതാനും ചില ടച്ചപ്പിലൂടെ വീണ്ടെടുക്കുകയും പ്രിയപ്പെട്ടവരുടെ പോര്‍ട്രെയ്റ്റുകള് വരച്ച് സമ്മാനിക്കലുമൊക്കെയായി ശിവകുമാറിന്റെ ജീവിതം വളരെ സര്‍ഗ്ഗാത്മകവും, കര്‍മ്മ നിരതവുമാണ്.\nചിത്രരചനപോലത്തന്നെ ശിവകുമാറിന് മറ്റൊരു ഇഷ്ട വിനോദമാണ് ഫോട്ടോഗ്രഫി. 1969 ല് പിള്ളൈസ് സ്‌കൂള് ഓഫ് ഫോട്ടോഗ്രഫി (സ്‌പോണ്‍സര്‍ഡ് ബൈ ഇന്‍ഡോ-അമേരിക്കന് സൊസൈറ്റി ) യില് ചേര്‍ന്ന് അദ്ദേഹം ഫോട്ടോഗ്രഫി പരിശീലിച്ചിട്ടുണ്ടായിരുന്നു.\nഅതുപോലെ മറ്റൊരു ഹരമാണ് കാല്‍പ്പന്തുകളി, മുംബയിലെ കൂപ്‌റേജ് ഫുട്‌ബോള് ഗ്രൗണ്ടില് മറ്റു ഫുട്‌ബോള് പ്രേമികളായ കൂട്ടുകാരോടൊപ്പം നിത്യസന്ദര്‍ശകനായിരുന്നു അദ്ദേഹം. ബാല്യകാലത്ത് കളിച്ചിരുന്നതുപോലെ കളിക്കാനോ യുവാക്കളെപ്പോലെ നിത്യേന കൂപറേജില് പോയി കളികാണാനോ ഇനി പറ്റുകയില്ലല്ലൊ. അതുകൊണ്ട് കൊതിതീരും വരെ ആവേശത്തോടെ ടിവിയില് കാല്‍പ്പന്തുകളി ആസ്വാദിക്കും.\nലോക്ക്ഡൗണ് കാലത്ത് കൂടുതല് ചിത്രങ്ങള് വരയ്ക്കാനും, ചിത്രകലയുടെ ഏറ്റവും നൂതനമായ തന്ത്രങ്ങള് യൂട്യൂബിലൂടെ പഠിക്കാനും തന്റെ സമയം അദ്ദേഹം ചിലവിടുന്നു. 'റിട്ടയര്‍മെന്റ് ജീവതത്തില് താന് തിരിച്ചുപിടിച്ച തന്റെ ചിത്രരചന സിദ്ധിയാണ് തന്റെ ജീവിതത്തിലെ ഏറ്റവും വലിയ വഴിത്തിരിവെന്ന്' ശിവകുമാര് മേനോന് പറയുന്നു.\nമക്കള് ലക്ഷ്മിപ്രഭ PWC യിലും, പത്മപ്രിയ ബാങ്ക് ഓഫ് അമേരിക്കയിലും, പ്രശാന്ത് WNS ലും ജോലി ചെയ്യുന്നു. മഹാനഗരത്തിലെ അറിയപ്പെടുന്ന എഴുത്തുകാരനും, നടനുമായ ഉണ്ണി വാരിയത്ത് സഹോദരനാണ്. ശിവകുമാര് മേനോന് വിശ്രമ ജീവിതവും ചിത്രകലയുമായി ഐരോളിയില് മക്കള്‍ക്കൊപ്പമാണ് താമസിക്കുന്നത്. ഇനിയുള്ള ജീവിതവും ചിത്രം വരയില് മാത്രം ഒതുങ്ങി സര്‍ഗ്ഗാത്മകമായി തന്റെ ജീവിത സായാഹ്നംഉപയോഗപ്പെടുത്തുക എന്ന ലക്ഷ്യമാണ് ശിവകുമാര് മേനോനുള്ളത്.\nsee also https://emalayalee.com/writer/199\nSreesanth Nair 2021-10-04 08:08:34\nപ്രചോദനാത്മകമായ ഈ ജീവചരിത്രം കൊണ്ടുവന്നതിന് ഗിരിജേച്ചിക്ക് നന്ദി. 🙏🙏 അത്തരം വലിയ കലാകാരന്മാരുടെ കാലത്ത് ജീവിക്കാൻ ഞങ്ങൾ ശരിക്കും ഭാഗ്യവാന്മാർ


വിവാദ കര്‍ദിനാള് കുറ്റ സമ്മതം നടത്തി :: Janmabhumi Daily\nMonday4March 2013 11:15 pm IST\nലണ്ടന്: പെരുമാറ്റദൂഷ്യം ആരോപിക്കപ്പെട്ട ബ്രിട്ടീഷ് കര്‍ദിനാള് കീത് ഒബ്രിയാന് ഒടുവില് കുറ്റ സമ്മതം നടത്തി. വികലവും അനുവദനീയമല്ലാത്തതുമായ ലൈംഗിക ജീവിതം നയിച്ചിരുന്നതായും തനിക്കു മാപ്പു തരണമെന്നും അപേക്ഷിച്ച ഒബ്രിയന് ഇനിയൊരിക്കലും സഭയുമായി യാതൊരു ബന്ധം പുലര്‍ത്തില്ലെന്നും പൊതുജന മധ്യത്തില് വരില്ലെന്നും വ്യക്തമാക്കി. ഒബ്രിയാന്റെ കുമ്പസാരം ആഗോള കത്തോലിക്ക സഭയെ പ്രതിരോധത്തിലാക്കി. ഒരു വൈദികനും കര്‍ദിനാളുമെന്ന നിലയില് ഒരിക്കലും ചെയ്യാന് പാടില്ലത്ത കാര്യങ്ങള് ചെയ്തു. ഏറെ തരംതാണതായിരുന്നുഎന്റെ ലൈം ഗികതയുടെ നിലവാരം. എന്നാല് അവഹേളിക്കപ്പെട്ടവരോട് മാപ്പു ചോദിക്കുന്നു. പൊറുക്കണം, ഒബ്രിയാന്റെ പേരില് സ്കോട്ട്ലന്‍ഡ് കത്തോലിക്ക പള്ളി പുറത്തുവിട്ട പ്രസ്താവനയില് പറയുന്നു. ബെനഡിക്റ്റ് പതിനാറാമന്റെ പിന്‍ഗാമിയെ കണ്ടെത്താനുള്ള തെരഞ്ഞെടുപ്പില് പങ്കെടുക്കാന് യോഗ്യതയുണ്ടായിരുന്നു ഏക ബ്രി ട്ടീഷ് കര്‍ദിനാളായിരുന്ന ഒബ്രിയാനെതിരെ മൂന്നു പുരോഹിതരും ഒരു മുന് പുരോഹിതനുമാണ് സ്വഭാവദൂഷ്യാരോപണങ്ങള് ഉന്നയിച്ചത്. എണ്‍പതുകളിലെ വൈദികജീവതത്തിനിടെ ഒബ്രിയാന് പലതവണ തെറ്റായ ഉദ്ദേശ്യത്തോടെ സമീപച്ചെന്നായിരുന്നു അവരുടെ ആരോപണം. അക്കാലയളവില് പല രാത്രികളിലും ഒബ്രിയാന് മദ്യ ലഹരിയിലായിരുന്നെന്നും പഴയ സഹപ്രവര്‍ത്തകര് വെളിപ്പെടുത്തി. തുടര്‍ന്ന് കര്‍ദിനാള് പദവിയില് നിന്ന് ഒബ്രിയാന് രാജിവച്ചു. വ്യക്തിപരമായ കാരണങ്ങളാല്, പോപ്പിനെ കണ്ടെത്താനുള്ള കോണ്‍ക്ലേവില് പങ്കെടുക്കാനുള്ള യോഗ്യത നഷ്ടപ്പെടുത്തുന്ന ആദ്യയാളെന്ന പേരുദോഷവും ഒബ്രിയാന് വന്നുചേര്‍ന്നു.\nപാതയോരത്തെ വിവാദ കിണര് നീക്കാന് ജനകീയ ഒപ്പുശേഖരണം നടത്തി


Gold Cup 2019: Resolute India beat Iran 1-0 - Malayalam MyKhel\nMCI VS PTO - പൂര്‍ത്തിയായി\nINT VS BMG - പൂര്‍ത്തിയായി\nOLY VS MAR - പൂര്‍ത്തിയായി\nVFB VS KOE - വരാനുള്ളവ\nSAS VS TNO - വരാനുള്ളവ\n» ഗോള്‍ഡ് കപ്പ് ഫുട്‌ബോളില് ഇന്ത്യ ഇറാനെ തോല്‍പ്പിച്ചു\nഗോള്‍ഡ് കപ്പ് ഫുട്‌ബോളില് ഇന്ത്യ ഇറാനെ തോല്‍പ്പിച്ചു\nUpdated: Sunday, February 10, 2019, 11:02 [IST]\nഭുവനേശ്വര്: ഗോള്‍ഡന് കപ്പ് ഫുട്‌ബോള് ടൂര്‍ണമെന്റില് ഇന്ത്യന് വനിതകള് ഇറാനെ തോല്‍പ്പിച്ചു. ടൂര്‍ണമെന്റിലെ തങ്ങളുടെ ആദ്യ മത്സരത്തില് മറുപടിയില്ലാത്ത ഒരു ഗോളിനായിരുന്നു ഇന്ത്യയുടെ വിജയം. നിരന്തരം ആക്രമിച്ച ഇറാനിയന് പെണ്‍കുട്ടികളെ ഇന്ത്യന് പ്രതിരോധനിരതാരങ്ങള് കരുത്തോടെ തടഞ്ഞിട്ടു. ഇറാന് ആക്രമണങ്ങള്‍ക്കിടെയായിരുന്നു ഇന്ത്യയുടെ വിജയഗോള്.\nഈ റെക്കോര്‍ഡുകള് കൊണ്ട് ഹിറ്റ്മാന് അഹങ്കരിക്കേണ്ട, അധിക കാലമുണ്ടാവില്ല... തകര്‍ന്നേക്കും!!\nഇറാന് മുന്നേറ്റത്തിനൊടുവില് ഇന്ത്യ നടത്തിയ പ്രത്യാക്രമണം ഗോളില് കലാശിക്കുകയായിരുന്നു. 48-ാം മിനിറ്റില് അഞ്ജു തമാങ് ഗോള് നേടിയതോടെ ഭുവനേശ്വറിലെ കലിംഗ സ്‌റ്റേഡിയത്തില് കളികാണാനെത്തിയ ആരാധകര് ആര്‍പ്പുവിളിച്ചു. കാണികളുടെ ആവേശം ഏറ്റെടുത്ത് കളിച്ച ഇന്ത്യയ്‌ക്കെതിരെ ഗോള് മടക്കാന് ഇറാന് ശ്രമിച്ചെങ്കിലും ഫലമുണ്ടായില്ല.\nഗോള് നേടിയതിനൊപ്പം ഇന്ത്യന് വനിതകള് പ്രതിരോധത്തില് മികച്ച കളിയാണ് കെട്ടഴിച്ചത്. നീളന് പാസുകള്‍കൊണ്ട് ഇന്ത്യയുടെ പ്രതിരോധം ഭേദിക്കാമെന്ന ഇറാന് കണക്കുകൂട്ടലുകള് തെറ്റി. ഒന്നിലേറെ അവസരങ്ങള് ഇറാന് മുന്നേറ്റനിര പാഴാക്കുകകൂടി ചെയ്തതോടെ ഇന്ത്യ ജയമുറപ്പിക്കുകയായിരുന്നു. ശനിയാഴ്ച നടന്ന ആദ്യ മത്സരത്തില് മ്യാന്‍മാര് 3-0 എന്ന സ്‌കോറിന് നേപ്പാളിനെ പരാജയപ്പെടുത്തി. ഫിബ്രവരി 11ന് നേപ്പാള് ആണ് ഇന്ത്യയുടെ അടുത്ത എതിരാളി.\nഇന്ത്യ-ഇംഗ്ലണ്ട് പിങ്ക് ബോള് ടെസ്റ്റ് അഹമ്മദാബാദില്, ഡേ നൈറ്റ് ടെസ്റ്റ് വേദി പ്രഖ്യാപിച്ച് ഗാംഗുലി\nഇന്ത്യയുടെ ഓസീസ് പര്യടനം: അഞ്ചാം ബൗളര് ആര്? പോര് രണ്ടു പേര് തമ്മില്, ടീം ഈയാഴ്ച\nHappy Birthday Viru: അച്ഛന്റെ പല്ല് തെറിപ്പിച്ച് തുടങ്ങി! പിന്നാലെ വിലക്കും- ഇവ അറിയണം\nIPL 2020: യാദവിനെക്കുറിച്ച് ചോപ്രയുടെ പ്രവചനം, ഈ വര്‍ഷം തന്നെ അത് സംഭവിക്കും!\nറാഷിദ് ഖാന്റെ ഭാര്യ അനുഷ്‌ക! ഞെട്ടിച്ച് ഗൂഗിള്, ഇതിനു പിന്നിലെ കാരണമറിയാം\nജൂനിയര് സഹീര് വൈകാതെയെത്തും? ആദ്യ കുഞ്ഞിനെ പ്രതീക്ഷിച്ച് പേസ് ഇതിഹാസവും ചക്‌ദേ ഇന്ത്യ നടിയും\nമുന് ഇന്ത്യന് ഫുട്‌ബോള് ടീം നായകന് കാള്‍ട്ടന് ചാപ്മാന് അന്തരിച്ചു\nരോഹിത് ശര്‍മയുമായി താരതമ്യം ചെയ്യരുത്, അദ്ദേഹം മഹാനായ താരം: ഹൈദര് അലി\nIPL 2020: രാജസ്ഥാനെതിരേ മുടന്തി റിഷഭ് പന്ത്, താരത്തിനു പരിക്കോ? ഡല്‍ഹി പറയുന്നു\n'ഒരിക്കലും മറക്കാനാവാത്ത ദിനങ്ങള്'- അര്‍ബുദത്തിനെതിരായ പോരാട്ട അനുഭവം പങ്കുവെച്ച് യുവരാജ്\nബാറ്റിങ് ഹീറോസ് രണ്ടു പേര്- ആരൊക്കെയെന്നു തുറന്നു പറഞ്ഞ് സച്ചിന് ടെണ്ടുല്‍ക്കര്\n41 min ago IPL 2020: ചഹലിനു വിസില്, നരെയ്‌നും കുല്‍ദീപിനും കൂവല്! ഹിറ്റുകളും ഫ്‌ളോപ്പുകളും\n2 hrs ago IPL 2020: നെറ്റ്‌സില് മുട്ടിടിച്ചത് ആര്‍ക്ക് മുന്നില്- ബുംറയോ, ബോള്‍ട്ടോ? ഡികോക്ക് പറയുന്നു\n2 hrs ago IPL 2020: 'നിരാശപ്പെടരുത്, തിരിച്ചുവരും', സിഎസ്‌കെയുടെ പ്രതീക്ഷ പങ്കുവെച്ച് രവീന്ദ്ര ജഡേജ\n3 hrs ago IPL 2020: അഞ്ച് കോടിയിലധികം പ്രതിഫലം, നിരാശപ്പെടുത്തുന്ന പ്രകടനം; കെകെആറിന്റെ അഞ്ച് നഷ്ടകച്ചവടം\nRead more about: india iran football ഇന്ത്യ ഇറാന് ഫുട്‌ബോള് വനിത\nStory first published: Sunday, February 10, 2019, 10:56 [IST]\nKKRന്റെ മാനം കപ്പലുകയറി നാണക്കേടിന്റെ റെക്കോർഡ്\nതല്ലുകൊള്ളിയില് നിന്നും ഹീറോയിലേക്ക്


കിരൺ നാരായണൻ (Kiran Narayanan): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nCelebs Kiran Narayanan\nമലയാള ചലച്ചിത്ര സംവിധായകനാണ് കിരൺ നാരായണൻ. ജയരാജ് സംവിധാനം നിര്‍വ്വഹിച്ച് 2011ല് പ്രദര്‍ശനത്തിനെത്തിയ ദി ട്രെയിന്, 2012ല് പ്രദര്‍ശനത്തിനെത്തിയ പകര്‍ന്നാട്ടം എന്നീ ചിത്രങ്ങളുടെ സഹസംവിധായകനായിരുന്നു. 2014ല് സെന്‍ട്രല് തീയേറ്റര് എന്ന... ReadMore\nമലയാള ചലച്ചിത്ര സംവിധായകനാണ് കിരൺ നാരായണൻ. ജയരാജ് സംവിധാനം നിര്‍വ്വഹിച്ച് 2011ല് പ്രദര്‍ശനത്തിനെത്തിയ ദി ട്രെയിന്, 2012ല് പ്രദര്‍ശനത്തിനെത്തിയ പകര്‍ന്നാട്ടം എന്നീ ചിത്രങ്ങളുടെ സഹസംവിധായകനായിരുന്നു. 2014ല് സെന്‍ട്രല് തീയേറ്റര് എന്ന ചിത്രം സംവിധാനം ചെയ്യ്തുകൊണ്ട് സ്വതന്ത്രസംവിധായകനായി. സസ്‌പെന്‍സ് ത്രില്ലര് ഗണത്തില് പെട്ട ചിത്രത്തില് ഹേമന്ത് മേനോന്, അഞ്ജലി അനീഷ് ഉപാസന, സിദ്ധാര്‍ത്ഥ് ശിവ എന്നിവരായിരുന്നു പ്രധാന അഭിനേതാക്കള്. ആ ചിത്രത്തിനുശേഷം 2017ല് നെടുമുടി വേണു, ലാല്, വി കെ ശ്രീരാമന്, സുനില് സുഖദ എന്നിവരെ കേന്ദ്രകഥാപാത്രങ്ങളാക്കി ഒരു വിശേഷപെട്ട ബിരിയാണിക്കിസ എന്ന ചിത്രം സംവിധാനം ചെയ്തു. കോഴിക്കോട്ടെ...\nDirected by കിരൺ നാരായണൻ\nകിരൺ നാരായണൻ അഭിപ്രായം


manchester united draw against west ham - Malayalam MyKhel\n» അഡ്രിയാന് മലകടക്കാതെ റെഡ് ഡെവിള്‍സ്; മാഞ്ചസ്റ്ററിനെ വെസ്റ്റ്ഹാം സമനിലയില്‍പൂട്ടി\nഅഡ്രിയാന് മലകടക്കാതെ റെഡ് ഡെവിള്‍സ്; മാഞ്ചസ്റ്ററിനെ വെസ്റ്റ്ഹാം സമനിലയില്‍പൂട്ടി\nലണ്ടന്: ഇംഗ്ലീഷ് പ്രീമിയര് ലീഗിലെ 37ാം റൗണ്ട് പോരില് മുന് ചാംപ്യന്‍മാരായ മാഞ്ചസ്റ്റര് യുനൈറ്റഡിന് സമനിലപ്പൂട്ടിട്ട് വെസ്റ്റ്ഹാം യുനൈറ്റഡ്. ഹോംഗ്രൗണ്ടില് ഗോള്‍രഹിതാമായാണ് വെസ്റ്റ്ഹാം മാഞ്ചസ്റ്ററിനെ പിടിച്ചുകെട്ടിയത്. വെസ്റ്റ്ഹാം ഗോള്‍കീപ്പര് അഡ്രിയാന്റെ മിന്നുന്ന സേവുകളാണ് മാഞ്ചസ്റ്ററിന്റെ വിജയ മോഹത്തിന് തിരിച്ചടിയായത്.\nഅലെക്‌സിസ് സാഞ്ചസിന്റെയും ലുക്ക് ഷോയുടെയും ഗോളെന്നുറച്ച ഷോട്ടുകളുള്‍പ്പെടെ ചില മിന്നുന്ന സേവുകള് നടത്തിയാണ് അഡ്രിയാന് വെസ്റ്റ്ഹാമിന്റെ ഹീറോയായത്. അഡ്രിയാനൊപ്പം വെസ്റ്റ്ഹാം പ്രതിരോധനിരയും മാഞ്ചസ്റ്റര് ആക്രമണത്തെ ചെറുത്ത് തോല്‍പ്പിക്കുന്നതില് മല്‍സരത്തില് നിര്ണായക പങ്കുവഹിച്ചു. മാഞ്ചസ്റ്ററിന് സമനിലപ്പൂട്ടിട്ട അഡ്രിയാന് തന്നെയാണ് മാന് ഓഫ് ദി മാച്ച് പുരസ്‌കാരത്തിനും അര്‍ഹനായത്.\nസമനിലയില് നിന്ന് ലഭിച്ച ഒരു പോയിന്റോടെ പ്രീമിയര് ലീഗ് സീസണിലെ രണ്ടാം സ്ഥാനം ഉറപ്പിക്കാനും ജോസ് മൊറീഞ്ഞോ പരിശീലിപ്പിക്കുന്ന റെഡ് ഡെവിള്‍സിന് കഴിഞ്ഞു. സീസണില് ഒരു മല്‍സരം ശേഷിക്കേ 78 പോയിന്റുമായാണ് മാഞ്ചസ്റ്റര് ലീഗില് രണ്ടാം സ്ഥാനത്ത് തുടരുന്നത്. മൂന്നാം സ്ഥാനത്തുള്ള ടോട്ടന്‍ഹാം ഹോട്‌സ്പറിന് 37 മല്‍സരങ്ങളില് നിന്ന് 74 പോയിന്റാണുള്ളത്. എന്നാല്, 37 മല്‍സരങ്ങളില് നിന്ന് 39 പോയിന്റുമായി പട്ടികയില് 15ാം സ്ഥാനത്താണ് വെസ്റ്റ്ഹാം.\nRead more about: epl english premier league manchester united draw against west ham sports news in malayalam ഇപിഎല് ഇംഗ്ലീഷ് പ്രീമിയര് ലീഗ്\nStory first published: Friday, May 11, 2018, 15:37 [IST]


രാഹുൽ ഗാന്ധിക്കും കൂട്ടർക്കും മായാവതി നൽകുന്നത് വ്യക്തമായ സൂചന.. ബിഎസ്പി ഇനി ആർക്കൊപ്പം! | Lok Sabha Election 2019: Mayawati gives clear signals to opposition - Malayalam Oneindia\nUpdated: Mon, May 13, 2019, 18:44 [IST]\nദില്ലി: ഇത്തവണ ഭരിക്കാനുളള ഭൂരിപക്ഷം എന്‍ഡിഎയ്ക്ക് ലഭിക്കില്ല എന്ന് ബിജെപി ഏതാണ്ട് ഉറപ്പിച്ച് കഴിഞ്ഞു. തിരഞ്ഞെടുപ്പ് ഫലം വന്നതിന് ശേഷം മുന്നണിയില് കൂടുതല് ആളെ ചേര്‍ക്കാനുളള നേട്ടോട്ടം ബിജെപി ഇതിനകം തന്നെ തുടങ്ങിക്കഴിഞ്ഞു.\nപ്രതിപക്ഷ ഐക്യ നീക്കം നടത്തുന്ന കോണ്‍ഗ്രസിനോട് അത്ര അടുപ്പം കാണിക്കാത്തത് കൊണ്ട് തന്നെ തിരഞ്ഞെടുപ്പിന് ശേഷം കാലുവാരാന് ഏറ്റവും സാധ്യത കല്‍പ്പിക്കപ്പെടുന്നത് മായാവതിക്കാണ്. എന്നാല് മായാവതിയാകട്ടെ പ്രതിപക്ഷത്തിന് ശക്തമായ സൂചനയാണ് നല്‍കുന്നത്.\nഏറ്റവും ദുര്‍ബലമായ കണ്ണി\nഭരിക്കാനുളള ഭൂരിപക്ഷം തികയാതെ വരിയാണ് എങ്കില് ടിആര്‍എസോ വൈഎസ്ആര് കോണ്‍ഗ്രസോ ബിഎസ്പിയോ അടക്കമുളള പാര്‍ട്ടികള് മോദിയെ സഹായിക്കേണ്ടതായി വരും. എന്‍ഡിഎയക്ക് എതിരെ നില്‍ക്കുന്ന പ്രതിപക്ഷ നിരയില് ഏറ്റവും ദുര്‍ബലമായ കണ്ണി മായാവതിയാണ് എന്നാണ് വിലയിരുത്തപ്പെട്ടിരുന്നത്.\nപഴയ കേസുകള് അടക്കം കുത്തിപ്പൊക്കി മായാവതിയെ പ്രതിസന്ധിയിലാക്കാന് ബിജെപിക്ക് സാധിക്കും. 21ന് ചേരാനിരിക്കുന്ന പ്രതിപക്ഷ യോഗത്തില് മായാവതി പങ്കെടുക്കുമോ എന്ന കാര്യം തീരുമാനമായിട്ടില്ല. ഇക്കാര്യങ്ങളെല്ലാം മായാവതിയെ സംശയ നിഴലില് നിര്‍ത്തുന്നു.\nകോണ്‍ഗ്രസും എസ്പിയും ചേര്‍ന്ന് മായാവതിയെ കബളിപ്പിക്കുകയാണ് എന്ന് പറഞ്ഞ് ഇടയ്ക്ക് മോദി ഒരു ചൂണ്ട എറിയുകയുണ്ടായി. തിരഞ്ഞെടുപ്പിന് ശേഷം മായാവതിയെ കൂടെ നിര്‍ത്താനാവുമോ എന്ന സാധ്യത ബിജെപി ഇപ്പോഴേ തേടുന്നുണ്ട് എന്നര്‍ത്ഥം.\nഈ സാധ്യത മുന്നില്‍ക്കണ്ട് രാഹുല് ഗാന്ധിയും മായാവതിയെ പുകഴ്ത്തി രംഗത്ത് വന്നിരുന്നു. കോണ്‍ഗ്രസിന് തനിച്ച് ഭൂരിപക്ഷം ലഭിക്കുന്ന സാഹചര്യം ഇല്ലെങ്കില് പ്രധാനമന്ത്രി സ്ഥാനത്തിന് രാഹുല് അവകാശ വാദം ഉന്നയിച്ചേക്കില്ല. എന്ന് മാത്രമല്ല പ്രധാനമന്ത്രി സ്ഥാനത്തേക്ക് മായാവതിയെ അടക്കം പിന്തുണച്ചേക്കാനും സാധ്യതയുണ്ട്.\nമോദിക്ക് രൂക്ഷ വിമർശനം\nഎന്നാല് തന്നെക്കുറിച്ച് പരക്കുന്ന കാല് വാരല് തിയറികളെ എല്ലാം കാറ്റില് പറത്തിയാണ് നരേന്ദ്ര മോദിയെ രൂക്ഷമായി വിമര്‍ശിച്ച് മായാവതി രംഗത്ത് വന്നിരിക്കുന്നത്. ആള്‍വാര് സംഭവത്തിന്റെ പശ്ചാത്തലത്തില് നടത്തിയ പ്രതികരണത്തിലാണ് രാഷ്ട്രീയ ലാഭത്തിന് വേണ്ടി ഭാര്യയെ ഉപേക്ഷിച്ച വ്യക്തിയാണ് മോദിയെന്ന് മായാവതി തുറന്നടിച്ചത്.\nഏത് പക്ഷത്താണ് നിൽപ്പ്\nതാന് ഏത് പക്ഷത്ത് നില്‍ക്കാന് ഉദ്ദേശിക്കുന്നു എന്നതിന് മായാവതി നല്‍കുന്ന വ്യക്തമായ സൂചനയായാണ് മോദിക്കെതിരെയുളള ഈ ആക്രമണം വിലയിരുത്തപ്പെടുന്നത്. ആള്‍വാര് സംഭവത്തില് മായാവതി മുതലക്കണ്ണീരാണ് ഒഴുക്കുന്നത് എന്ന് നരേന്ദ്ര മോദി നേരത്തെ വിമര്‍ശനം ഉന്നയിച്ചിരുന്നു.\nആള്‍വാര് സംഭവം നടന്ന രാജസ്ഥാനില് കോണ്‍ഗ്രസ് സര്‍ക്കാരിന് മായാവതിയുടെ പിന്തുണയുണ്ട്. ആൾവാർ സംഭവത്തെ പ്രധാനപ്പെട്ടതായി കാണുന്നുവെങ്കിൽ ഈ പിന്തുണ പിന്‍വലിക്കണം എന്നാണ് മോദി ആവശ്യപ്പെടുന്നത്. ഇതിനോടാണ് അതിരൂക്ഷമായ ഭാഷയില് മായാവതി പ്രതികരണം നടത്തിയിരിക്കുന്നത്.\nമോദിയോടുളള തന്റെ സമീപനം എന്താണെന്ന് തുറന്ന് കാട്ടിയതോടെ തിരഞ്ഞെടുപ്പിന് ശേഷം സഖ്യമുണ്ടാക്കാനുളള ബിജെപിയുടെ ആഗ്രഹങ്ങളുടെ മുകളിലാണ് മായാവതി വെള്ളം കോരിയൊഴിച്ചിരിക്കുന്നത്. തിരഞ്ഞെടുപ്പിന് ശേഷം മായാവതിയെ കൂടെ നിര്‍ത്താനുളള നീക്കങ്ങള് ഒരു വശത്ത് കോണ്‍ഗ്രസ് നടത്തുന്നുണ്ട്.\n21നുളള പ്രതിപക്ഷ യോഗത്തില് പങ്കെടുക്കാന് മായാവതിയോട് മുതിര്‍ന്ന കോണ്‍ഗ്രസ് നേതാവ് നേരിട്ട് ആവശ്യപ്പെട്ടിട്ടുണ്ട്. മോദിക്കെതിരായ മായാവതിയുടെ പരാമര്‍ശത്തിനെതിരെ വലിയ പ്രതിഷേധം ഉയരുന്നുണ്ട്. എന്നാല് കോണ്‍ഗ്രസ് അതേക്കുറിച്ച് മിണ്ടാന് തയ്യാറായിട്ടില്ല. പകരം മോദിയുടെ റഡാര് തിയറി അടക്കമുളളവയെ പരിഹസിക്കുക എന്ന വഴിയാണ് കോണ്‍ഗ്രസ് തിരഞ്ഞെടുത്തത്.\nമൂന്നാം മുന്നണി സർക്കാർ\nഇത്തവണ യുപിഎയ്‌ക്കോ എന്‍ഡിഎയ്‌ക്കോ ഭൂരിപക്ഷം ലഭിക്കാന് സാധ്യതയില്ല എന്നാണ് വിലയിരുത്തപ്പെടുന്നത്. ബിജെപി ഏറ്റവും വലിയ ഒറ്റക്കക്ഷിയായി ഒരു തൂക്ക് സര്‍ക്കാരുണ്ടാകാനാണ് സാധ്യത.. ഇരുമുന്നണികളിലും പെടാത്തവര് ആര്‍ക്കൊപ്പം നില്‍ക്കും എന്നത് അനുസരിച്ചിരിക്കും കോണ്‍ഗ്രസിന്റെയും ബിജെപിയുടേയും ഭാവി. മായാവതിയെ പോലൊരു നേതാവിനെ മുന്‍നിര്‍ത്തി മൂന്നാം മുന്നണി വരാനുളള സാധ്യതയും തള്ളിക്കളയാനാവില്ല.\nബിജെപിയെ ഉത്തർ പ്രദേശ് ചതിക്കും! 35 സീറ്റ് വരെ മാത്രം, ബിജെപിയോ എൻഡിഎയോ ഭൂരിപക്ഷം തികയ്ക്കില്ല!\nLok Sabha Election 2019: Mayawati gives clear signals to opposition


കനത്ത മഴയെത്തുടർന്ന് ചെന്നൈ വിമാനത്താവളം ഭാഗികമായി അടച്ചു | Kottayam Media\nകനത്ത മഴയെത്തുടർന്ന് ചെന്നൈ വിമാനത്താവളം ഭാഗികമായി അടച്ചു\nകനത്ത മഴയെത്തുടർന്ന് ചെന്നൈ വിമാനത്താവളം ഭാഗികമായി അടച്ചു. ആറുമണി വരെ വിമാനങ്ങള്‍ക്ക് ഇറങ്ങാനാവില്ല. എന്നാൽ പുറപ്പെടുന്നതിന് തടസമില്ലെന്ന് അധികൃതര് അറിയിച്ചു. നിലവിൽ ചെന്നൈയിൽ ഇറങ്ങേണ്ട വിമാനങ്ങള് ഹൈദരാബാദ്, ബംഗളുരു വിമാനത്താവളങ്ങളിലേക്ക് തിരിച്ചുവിട്ടു. യാത്രക്കാരുടെ സുരക്ഷ കണക്കിലെടുത്താണ് തീരുമാനമെന്ന് അധികൃതര് വ്യക്തമാക്കി.\nമഴയ്‌ക്കൊപ്പം ശക്തമായ കാറ്റുമുണ്ട്. മണിക്കൂറില് 45 മുതല് 50 കിലോമീറ്റര് വേഗതയില് കാറ്റു വീശുമെന്നാണ് മുന്നറിയിപ്പ്. ഇതോടെ അത്യാവശ്യ കാര്യങ്ങള്‍ക്ക് മാത്രമേ പുറത്തിറങ്ങാവൂയെന്ന് സര്‍ക്കാര് നിര്‍ദേശം നല്‍കി. ചെന്നൈയ്ക്കു പുറമെ സമീപ ജില്ലകളായ ചെങ്കല്‍പേട്ട്, കാഞ്ചിപുരം, തിരുവള്ളൂര് എന്നിവടങ്ങളിലും പുതുച്ചേരിയിലും ആന്ധ്രയുടെ തീരജില്ലകളിലും ശക്തമായ മഴ തുടരുകയാണ്.